cyanic-selkie/wikianc huggingface dataset:
ᱫᱩᱨᱜᱟᱵᱟᱭᱤ ᱫᱮᱥᱢᱩᱠᱷ
ᱩᱯᱨᱩᱢ
ᱟᱱᱫᱷᱨᱚ ᱯᱨᱚᱫᱮᱥ ᱠᱷᱚᱱ ᱯᱷᱩᱨᱜᱟᱹᱞ ᱥᱚᱢᱚᱨ ᱨᱮ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱧᱤᱨ ᱠᱩᱫᱟᱹᱣ ᱟᱱᱤᱡ ᱛᱤᱨᱞᱟᱹ ᱭᱡᱟᱱᱟᱢ ᱫᱩᱨᱜᱟᱵᱟᱭᱤ ᱟᱜ ᱡᱟᱱᱟᱢ ᱑᱕ ᱡᱩᱞᱟᱭ ᱑᱙᱐᱙ ᱨᱮ ᱨᱟᱡᱽᱢᱩᱸᱫᱽᱨᱤ ᱦᱚᱱᱚᱛ ᱨᱮᱱᱟᱜ ᱠᱟᱠᱤᱱᱟᱰᱟ ᱧᱩᱛᱩᱢᱟᱱ ᱡᱟᱭᱜᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱟᱡ ᱟᱭᱳ ᱥᱨᱤᱢᱚᱛᱤ ᱠᱨᱤᱥᱱᱚᱣᱮᱱᱚᱢᱢᱟ ᱟᱨ ᱵᱟᱵᱟ ᱥᱨᱤ ᱨᱟᱢᱟᱨᱟᱣ ᱛᱟᱦᱮᱸ ᱠᱟᱱᱟ ᱾ ᱵᱟᱵᱟ ᱦᱟᱵ ᱜᱩᱨ ᱫᱚ ᱟᱹᱰᱤ ᱞᱚᱜᱚᱱ ᱜᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ; ᱢᱮᱱᱠᱷᱟᱱ ᱟᱭᱳ ᱫᱚ ᱡᱚᱝᱜᱽᱨᱮᱥ ᱨᱮ ᱟᱹᱰᱤ ᱜᱮ ᱮᱠᱴᱤᱵᱷ ᱠᱷᱚᱱᱮ ᱫᱩᱨᱜᱟᱵᱟᱭᱤ ᱟᱜ ᱢᱚᱱᱮ ᱞᱮᱠᱟᱛᱮ ᱜᱮ ᱫᱤᱥᱚᱢ ᱫᱩᱞᱟᱹᱲᱤᱭᱟᱹ ᱟᱨ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱨᱮᱱᱟᱜ ᱥᱚᱝᱥᱠᱟᱨ ᱯᱟᱲᱟᱣ ᱟᱫᱮᱭᱟ ᱾
ᱫᱚᱨᱭᱟ
ᱥᱟᱺᱜᱽᱭᱟᱹ (Definition)
ᱫᱚᱨᱭᱟ ᱫᱚ ᱦᱩᱭᱩᱜ ᱠᱟᱱᱟ ᱠᱷᱟᱨᱟ ᱫᱟᱜ ᱛᱮ ᱯᱮᱨᱮᱡ ᱟᱠᱟᱱ ᱡᱟᱭᱜᱟ᱾ ᱫᱚᱨᱭᱟ ᱟᱨ ᱢᱟᱦᱟᱫᱚᱨᱭᱟ ᱵᱷᱤᱛᱤᱨ ᱨᱮ ᱚᱱᱠᱟ ᱛᱚᱯᱷᱟᱛ ᱫᱚ ᱵᱟᱹᱱᱩᱜ ᱨᱮᱦᱚᱸ ᱫᱚᱨᱭᱟ ᱫᱚ ᱢᱟᱦᱟᱫᱚᱨᱭᱟ ᱠᱷᱚᱱ ᱦᱩᱰᱤᱧᱟ᱾
ᱢᱟᱹᱱᱢᱤ ᱟᱨ ᱫᱚᱨᱭᱟ
thumb|A 19th-century illustration of Columbus's 'discovery' (to the western world) of the Americas on 12 October 1492, displaying how even historical explorers could be mythologized both at home and abroad.
ᱥᱮᱫᱟᱭ ᱡᱩᱜᱽ ᱨᱮ ᱢᱟᱹᱱᱢᱤ ᱢᱤᱫᱴᱟᱝ ᱫᱤᱥᱚᱢ ᱠᱷᱚᱱ ᱟᱨ ᱢᱤᱫᱴᱟᱝ ᱫᱤᱥᱚᱢ ᱛᱮ ᱥᱮᱱᱚᱜ ᱞᱟᱹᱜᱤᱫ ᱫᱚᱨᱭᱟ ᱜᱮᱠᱚ ᱵᱮᱣᱦᱟᱨᱮᱫ ᱛᱟᱦᱮᱸᱫ᱾
ᱵᱟᱹᱱᱤᱡᱽ
ᱱᱮᱛᱟᱨ ᱦᱚᱸ ᱟᱹᱰᱤ ᱜᱟᱱ ᱥᱟᱢᱟᱱ ᱜᱮ ᱫᱚᱨᱭᱟ ᱦᱚᱨ ᱛᱮ ᱮᱴᱟᱜ ᱫᱤᱥᱚᱢ ᱥᱟᱶ ᱵᱹᱱᱤᱡᱽ ᱵᱮᱯᱟᱨ ᱦᱩᱭᱩᱜ ᱠᱟᱱᱟ᱾ ᱥᱮᱨᱢᱟ ᱦᱚᱨ ᱛᱮᱫᱚ ᱢᱟᱨᱟᱝ ᱥᱟᱢᱟᱱ ᱤᱫᱤ ᱵᱤᱯᱚᱫᱽ ᱜᱮ ᱠᱷᱟᱹᱛᱤᱨ ᱵᱮᱯᱟᱨᱤᱭᱟᱹ ᱫᱟᱜ ᱦᱚᱨ ᱠᱚ ᱵᱮᱣᱦᱟᱨ ᱮᱫᱟ᱾ ᱱᱤᱛᱟᱝ ᱚᱠᱛᱚ ᱨᱮ ᱫᱟᱜ ᱦᱚᱨ ᱛᱮ ᱵᱚᱪᱷᱚᱨ ᱜᱮ $40 ᱦᱟᱡᱟᱨ ᱠᱚᱠᱚᱲ ᱴᱟᱠᱟ ᱨᱮᱭᱟᱜ ᱠᱟᱨᱵᱟᱨ ᱦᱩᱭᱩᱜ ᱠᱟᱱᱟ᱾
ᱫᱚᱨᱭᱟ ᱠᱷᱮᱞ
thumb|ᱫᱚᱨᱭᱟ ᱨᱮ ᱯᱟᱭᱨᱟᱜᱤᱡ ᱱᱮᱛᱟᱨ ᱡᱩᱣᱟᱹᱱ ᱠᱚ ᱫᱚᱨᱭᱟ ᱠᱷᱮᱞ ᱟᱹᱰᱤ ᱠᱚ ᱠᱩᱥᱤᱭᱟᱜ ᱠᱟᱱᱟ᱾ ᱡᱩᱣᱟᱹᱱ ᱠᱚ ᱦᱟᱹᱠᱩ ᱥᱟᱵ ᱠᱷᱚᱱ ᱮᱦᱚᱵ ᱠᱟᱛᱮ ᱯᱟᱣᱟᱨ ᱵᱚᱴᱤᱝ ᱦᱚᱸ ᱫᱚᱨᱭᱟ ᱨᱮᱠᱚ ᱠᱚᱨᱟᱣ ᱮᱫᱟ᱾ ᱟᱹᱰᱤ ᱦᱚᱲ ᱜᱮ ᱫᱚᱨᱭᱟ ᱨᱮ ᱯᱟᱭᱨᱟ ᱠᱟᱛᱮ ᱫᱚᱨᱭᱟ ᱨᱮ ᱪᱮᱫ ᱪᱮᱫ ᱢᱮᱱᱟᱜᱼᱟ ᱚᱱᱟ ᱵᱟᱰᱟᱭ ᱥᱟᱰᱟᱭ ᱥᱟᱱᱟᱭᱮᱫ ᱠᱚᱣᱟ᱾
ᱫᱚᱨᱭᱟ ᱩᱨᱡᱟᱹ
ᱫᱚᱨᱭᱟ ᱫᱚ ᱵᱟᱝ ᱪᱟᱵᱟᱜ ᱩᱨᱡᱟᱹ ᱨᱮᱭᱟᱜ ᱯᱷᱮᱰᱟᱛ ᱠᱟᱱᱟ᱾ ᱱᱚᱶᱟ ᱩᱨᱡᱟᱹ ᱫᱚ ᱡᱩᱣᱟᱹᱨ, ᱵᱷᱚᱴᱟ ᱟᱨ ᱰᱷᱮᱣ ᱠᱷᱚᱱ ᱧᱟᱢᱚᱜᱼᱟ᱾ ᱵᱟᱝ ᱪᱟᱵᱟᱜ ᱩᱨᱡᱟᱹ ᱠᱟᱱ ᱠᱷᱟᱹᱛᱤᱨ ᱟᱜᱟᱢ ᱨᱮ ᱩᱨᱡᱟᱹ ᱟᱱᱟᱴ ᱱᱚᱶᱟᱭ ᱥᱟᱦᱟᱭᱟ᱾
ᱫᱚᱨᱭᱟ ᱡᱤᱭᱟᱹᱞᱤ
ᱫᱚᱨᱭᱟ ᱪᱮᱬᱮ, ᱥᱤᱞ, ᱫᱚᱨᱭᱟ ᱦᱚᱨᱚ, ᱫᱚᱨᱭᱟ ᱵᱤᱧ ᱮᱢᱟᱱ ᱫᱚᱨᱭᱟ ᱡᱤᱭᱟᱹᱞᱤ ᱫᱚᱨᱭᱟ ᱨᱮᱠᱚ ᱛᱟᱦᱮᱸᱱᱟ᱾
ᱡᱚᱭᱯᱩᱨ ᱵᱚᱱᱚᱛ, ᱵᱟᱸᱠᱩᱲᱟ
ᱚᱛᱱᱚᱜ
ᱡᱚᱭᱯᱩᱨ 23.0474°N, 87.4467°W ᱨᱮ ᱢᱮᱱᱟᱜᱼᱟ ᱾
ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱤᱱᱫᱟᱥ ᱟᱨ ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱜᱚᱲᱵᱮᱛᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱤᱥᱱᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱖᱓.᱘᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱖ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱑᱖ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱓᱙ ᱜᱚᱴᱟᱝ ᱢᱚᱣᱡᱟ ᱟᱨ ᱑᱓᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱡᱚᱭᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜᱼᱟ ᱾
ᱡᱚᱭᱯᱩᱨ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱜᱮᱞᱤᱭᱟ, ᱦᱮᱛᱤᱭᱟ, ᱡᱚᱜᱚᱱᱟᱛᱷᱯᱩᱨ, ᱠᱩᱪᱤᱭᱟᱠᱳᱞ, ᱢᱟᱭᱱᱟᱯᱩᱨ, ᱨᱚᱣᱛᱷᱠᱷᱚᱸᱰᱟ, ᱥᱟᱞᱫᱟ, ᱥᱭᱟᱢᱱᱚᱜᱚᱨ ᱟᱨ ᱩᱛᱛᱚᱨᱵᱟᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱕᱖,᱙᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱐,᱑᱓᱘ (᱕᱑%) ᱠᱚᱲᱟ ᱟᱨ ᱗᱖,᱗᱘᱒ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱗,᱕᱑᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱑,᱐᱐᱕ (᱓᱘.᱘᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓,᱒᱑᱐ (᱒.᱐᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱟᱞᱫᱟ (᱔,᱘᱕᱑), ᱠᱩᱪᱤᱭᱟᱠᱳᱞ (᱔,᱒᱔᱖), ᱢᱟᱭᱱᱟᱯᱩᱨ (᱕,᱒᱕᱖) ᱟᱨ ᱫᱚᱠᱷᱤᱱᱵᱟᱨ (᱔,᱐᱓᱑) ᱾
ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱡᱚᱭᱯᱩᱨ (᱓,᱑᱓᱖), ᱜᱮᱞᱤᱭᱟ (᱑,᱖᱕᱕), ᱦᱮᱛᱤᱭᱟ (᱒,᱗᱕᱗), ᱨᱚᱣᱛᱷᱠᱷᱚᱸᱰᱟ (᱓,᱖᱙᱗), ᱥᱭᱟᱢᱱᱚᱜᱚᱨ (᱑,᱑᱓᱔) ᱟᱨ ᱜᱳᱠᱩᱞᱱᱚᱜᱚᱨ (᱖᱕᱐) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱓,᱙᱕᱑ ᱜᱚᱴᱟᱝ (᱗᱔.᱕᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱙,᱐᱘᱘ (᱗᱔.᱕᱗%) ᱠᱚᱲᱟ ᱟᱨ ᱔᱔,᱘᱕᱓ (᱖᱕.᱗᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱗.᱓᱐% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱔᱓% ᱫᱚ ᱵᱟᱝᱞᱟ, ᱑.᱕᱒% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱵᱟᱸᱠᱩᱲᱟ ᱠᱷᱚᱱ ᱢᱟᱞᱚᱸᱪᱟ (ᱠᱚᱧᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒ (ᱯᱚᱪᱷᱤᱢ ᱵᱟᱝᱞᱟ) ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱖᱑ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱒,᱒᱒᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱘ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱗᱐᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱩᱱᱩᱥᱩᱞ ᱟᱥᱲᱟ ᱨᱮ ᱔,᱑᱕᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱓ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱒,᱐᱕᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱓᱗ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱔ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱔᱓ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱠᱨᱤᱥᱴᱤᱭᱟᱱᱳ ᱨᱳᱱᱟᱞᱰᱳ
ᱠᱨᱤᱥᱴᱤᱭᱟᱱᱳ ᱨᱳᱱᱟᱞᱰᱳ ᱫᱳᱥ ᱥᱟᱱᱛᱳᱥ ᱟᱵᱮᱨᱳ (ᱤᱝᱞᱤᱥ: Cristiano Ronaldo dos Santos Aveiro GOIH ComM; ᱡᱟᱱᱟᱢ ᱕ ᱯᱷᱮᱵᱽᱨᱩᱣᱟᱨᱤ ᱑᱙᱘᱕) ᱫᱚ ᱢᱤᱫ ᱯᱳᱨᱛᱩᱜᱤᱡᱽ ᱯᱨᱚᱯᱷᱮᱥᱚᱱᱟᱞ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱳᱣᱫᱤ ᱯᱨᱳ ᱞᱤᱜᱽ ᱠᱞᱚᱵᱽ ᱟᱞ ᱱᱟᱥᱨ ᱟᱨ ᱯᱳᱨᱛᱩᱜᱟᱞ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮ ᱯᱷᱩᱨᱵᱟᱹᱞ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾ ᱡᱷᱚᱛᱚ ᱚᱠᱛᱚ ᱨᱤᱱᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱷᱮᱞᱚᱸᱰᱤᱭᱟᱹ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱮᱭᱟ, ᱨᱳᱱᱟᱞᱰᱳ ᱫᱚ ᱯᱩᱱᱭᱟ ᱵᱚᱞᱚᱱ ᱰᱳᱨ ᱟᱣᱟᱨᱰ, ᱯᱮᱭᱟ ᱭᱩᱮᱯᱮ ᱟᱣᱟᱨᱰ ᱤᱣᱨᱳᱯ ᱨᱤᱱᱤᱡ ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱷᱮᱞᱚᱸᱰᱤᱭᱟᱹ, ᱟᱨ ᱯᱩᱱᱭᱟ ᱤᱭᱩᱨᱚᱯᱤᱭᱚ ᱜᱳᱞᱰᱮᱱ ᱥᱩ, ᱡᱟᱦᱟᱸ ᱫᱚ ᱡᱷᱚᱛᱚ ᱠᱷᱚᱱ ᱵᱟᱹᱲᱛᱤ ᱤᱭᱩᱨᱚᱯᱤᱭᱚ ᱠᱷᱮᱞᱚᱸᱰᱤᱭᱟᱹ ᱠᱚ ᱧᱟᱢ ᱟᱠᱟᱫᱟ ᱾ ᱩᱱᱤ ᱫᱚ ᱟᱡᱟᱜ ᱠᱮᱨᱤᱭᱚᱨ ᱨᱮ ᱓᱔ ᱜᱚᱴᱟᱝ ᱴᱨᱚᱯᱷᱤ ᱡᱤᱛᱠᱟ. ᱟᱠᱟᱫᱟ, ᱚᱱᱟ ᱠᱚ ᱢᱩᱫᱽ ᱨᱮ ᱗ ᱜᱚᱴᱟᱝ ᱞᱤᱜᱟ ᱴᱟᱭᱴᱚᱞ, ᱕ ᱜᱚᱴᱟᱝ ᱭᱩᱤᱮᱯᱮ ᱪᱟᱢᱯᱤᱭᱟᱱᱥ ᱞᱤᱜᱟ, ᱭᱩᱤᱮᱯᱮ ᱤᱣᱨᱳᱯᱤᱭᱟᱱ ᱪᱟᱢᱯᱤᱭᱟᱱᱥᱤᱯ ᱟᱨ ᱭᱩᱤᱮᱯᱮ ᱱᱮᱥᱚᱱᱥ ᱞᱤᱜᱟ ᱾ ᱨᱳᱱᱟᱞᱰᱳ ᱫᱚ ᱪᱟᱢᱯᱤᱭᱟᱱᱥ ᱞᱤᱜᱟ ᱨᱮ ᱡᱟᱹᱥᱛᱤ ᱜᱟᱱ ᱠᱷᱮᱞ (᱑᱘᱓), ᱜᱳᱞ (᱑᱔᱐) ᱟᱨ ᱮᱥᱤᱥᱴ (᱔᱒) ᱨᱮ, ᱤᱭᱩᱨᱚᱯᱤᱭᱟᱱ ᱪᱟᱢᱯᱤᱭᱟᱱᱥᱤᱯ ᱨᱮ ᱜᱳᱞ (᱑᱔), ᱡᱮᱡᱟᱹᱛᱤᱭᱟᱹᱨᱤ ᱜᱳᱞ (᱑᱒᱓) ᱟᱨ ᱡᱮᱡᱟᱹᱛᱤᱭᱟᱹᱨᱤ ᱠᱷᱮᱞ (᱒᱐᱐) ᱨᱮ ᱨᱮᱠᱳᱨᱰ ᱠᱚᱭ ᱦᱟᱛᱟᱣ ᱟᱠᱟᱫᱟ ᱾ ᱩᱱᱤ ᱫᱚ ᱑᱐᱐ ᱠᱷᱚᱱ ᱵᱟᱹᱲᱛᱤ ᱯᱨᱚᱯᱷᱮᱥᱱᱟᱞ ᱠᱮᱨᱤᱭᱟᱨ ᱮᱱᱮᱡ ᱟᱠᱟᱱ ᱛᱤᱱᱟᱹᱜ ᱜᱟᱱ ᱠᱷᱮᱞᱚᱸᱰᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟᱭ, ᱟᱨ ᱠᱞᱟᱵᱽ ᱟᱨ ᱫᱤᱥᱚᱢ ᱞᱟᱹᱜᱤᱫ ᱛᱮ ᱘᱐᱐ ᱠᱷᱚᱱ ᱵᱟᱹᱲᱛᱤ ᱥᱚᱨᱠᱟᱨᱤ ᱥᱤᱱᱤᱭᱚᱨ ᱠᱮᱨᱤᱭᱟᱨ ᱜᱳᱞ ᱟᱠᱟᱱ, ᱡᱟᱦᱟᱸ ᱫᱚ ᱩᱱᱤ ᱡᱚᱛᱚ ᱚᱠᱛᱚ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱜᱳᱞᱥᱠᱳᱨᱚᱨ ᱮ ᱵᱮᱱᱟᱣ ᱟᱠᱟᱫᱼᱟ ᱾
ᱡᱚᱭᱯᱩᱨ ᱵᱚᱱᱚᱛ, ᱵᱟᱸᱠᱩᱲᱟ
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱯᱩᱱᱭᱟᱹ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱕᱓ ᱵᱮᱰ ᱟᱨ ᱕ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱕ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱠᱨᱤᱥᱴᱤᱭᱟᱱᱳ ᱨᱳᱱᱟᱞᱰᱳ
ᱮᱛᱚᱦᱚᱵ ᱡᱤᱭᱚᱱ
ᱠᱨᱤᱥᱴᱤᱭᱟᱱᱳ ᱨᱳᱱᱟᱞᱰᱳ ᱫᱳᱥ ᱥᱟᱱᱛᱚᱥ ᱟᱵᱮᱭᱨᱳ ᱫᱚ ᱕ ᱯᱷᱮᱵᱽᱨᱩᱣᱟᱨᱤ ᱑᱙᱘᱕ ᱥᱟᱞᱮ ᱨᱮ ᱯᱳᱨᱛᱩᱜᱤᱡᱽ ᱫᱤᱯ ᱨᱮᱭᱟᱜ ᱨᱟᱡᱽᱜᱟᱲ ᱯᱷᱩᱱᱥᱟᱞ ᱨᱮᱭᱟᱜ ᱥᱟᱣ ᱯᱮᱰᱨᱳ ᱯᱟᱨᱟᱥᱤ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱥᱟᱱᱛᱚ ᱟᱱᱛᱳᱱᱤᱭᱳ ᱯᱟᱨᱟᱥᱤ ᱨᱮᱭ ᱦᱟᱨᱟ ᱞᱮᱱᱟ ᱾ ᱩᱱᱤ ᱫᱚ ᱢᱟᱨᱤᱭᱟ ᱰᱳᱞᱳᱨᱮᱥ ᱫᱳᱥ ᱥᱟᱱᱴᱚᱥ ᱵᱷᱤᱵᱮᱭᱨᱚᱥ ᱫᱟ ᱟᱵᱮᱭᱨᱳ (Maria Dolores dos Santos Viveiros da Aveiro), ᱢᱤᱫ ᱠᱳᱪ ᱟᱨ ᱡᱳᱥᱮ ᱰᱤᱱᱤᱥ ᱟᱵᱮᱭᱨᱳ (José Dinis Aveiro), ᱢᱤᱫ ᱢᱩᱱᱤᱥᱤᱯᱟᱞ ᱜᱟᱨᱰᱮᱱᱚᱨ ᱟᱨ ᱯᱟᱨᱴ ᱴᱟᱭᱤᱢ ᱠᱤᱴ ᱢᱟᱱ (part-time kit man) ᱟᱜ ᱯᱩᱱᱭᱟ ᱟᱨ ᱡᱚᱛᱚ ᱠᱷᱚᱱ ᱠᱚᱢ ᱩᱢᱮᱨ ᱜᱤᱫᱽᱨᱟ. ᱟᱡ ᱵᱟᱵᱟ ᱦᱚᱛᱮᱛᱮ ᱟᱡᱟᱜ ᱟᱭᱳ ᱟᱭᱳ ᱟᱭᱳ ᱵᱟᱵᱟ ᱤᱥᱟᱵᱮᱞ ᱰᱟ ᱯᱤᱭᱮᱰᱮ ᱫᱚ ᱥᱟᱣ ᱵᱷᱤᱥᱮᱱᱴᱮ (São Vicente) ᱟᱭᱞᱮᱱᱰ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱫᱚ ᱢᱤᱫ ᱢᱟᱨᱟᱝ ᱵᱚᱭᱦᱟ ᱦᱩᱜᱳ ᱟᱨ ᱵᱟᱨᱭᱟ ᱢᱟᱨᱟᱝ ᱠᱩᱲᱤ ᱮᱞᱢᱟ ᱟᱨ ᱞᱤᱞᱤᱭᱟᱱᱟ ᱠᱮᱴᱤᱭᱟ "ᱠᱮᱴᱤᱭᱟ" ᱢᱮᱱᱟᱜ ᱠᱤᱱᱟ ᱾ ᱩᱱᱤ ᱫᱚ ᱟᱠᱴᱚᱨ ᱟᱨ U. S. ᱨᱟᱡᱽᱯᱩᱛ ᱨᱳᱱᱟᱞᱰ ᱨᱮᱭᱜᱟᱱ, ᱡᱟᱦᱟᱸᱭ ᱟᱡ ᱵᱟᱵᱟ ᱫᱚ ᱢᱤᱫ ᱯᱷᱮᱱ ᱠᱟᱱᱟᱭ ᱾ ᱟᱡ ᱟᱭᱳ ᱫᱚ ᱞᱟᱹᱭ ᱞᱮᱫᱟᱭ ᱡᱮ ᱟᱡ ᱫᱚ ᱫᱷᱩᱲᱤ, ᱟᱡ ᱵᱟᱵᱟ ᱟᱞᱜᱟ ᱟᱨ ᱟᱹᱰᱤ ᱜᱟᱱ ᱜᱤᱫᱽᱨᱟᱹ ᱛᱟᱦᱮᱸᱱ ᱠᱷᱟᱹᱛᱤᱨ ᱟᱡ ᱫᱚ ᱟᱡᱟᱜ ᱜᱤᱫᱽᱨᱟᱹ ᱫᱚᱭ ᱵᱚᱫᱚᱞ ᱞᱮᱫᱟ, ᱢᱮᱱᱠᱷᱟᱱ ᱟᱡᱟᱜ ᱰᱟᱠᱴᱚᱨ ᱫᱚ ᱚᱱᱟ ᱠᱟᱹᱢᱤ ᱫᱚᱭ ᱵᱚᱫᱚᱞ ᱞᱮᱫᱟ, ᱪᱮᱫᱟᱜ ᱥᱮ ᱚᱱᱟ ᱚᱠᱛᱚ ᱨᱮ ᱯᱳᱨᱛᱩᱜᱟᱞ ᱨᱮ ᱵᱚᱫᱚᱞ ᱫᱚ ᱵᱚᱫᱚᱞ ᱜᱮ ᱛᱟᱦᱮᱸ ᱠᱟᱱᱟ ᱾ ᱨᱳᱱᱟᱞᱰᱳ ᱫᱚ ᱨᱳᱢᱟᱱ ᱠᱮᱛᱷᱚᱞᱤᱠ ᱜᱷᱟᱨᱚᱸᱡᱽ ᱨᱮᱭ ᱦᱟᱨᱟ ᱵᱩᱨᱩ ᱞᱮᱱᱟ ᱾ ᱩᱱᱤ ᱫᱚ ᱟᱡᱟᱜ ᱥᱟᱱᱟᱢ ᱟᱭᱚ-ᱵᱟᱵᱟ ᱥᱟᱶ ᱢᱤᱫ ᱚᱲᱟᱜ ᱨᱮᱭ ᱛᱟᱦᱮᱸ ᱠᱟᱱᱟ ᱾
ᱡᱚᱭᱯᱩᱨ ᱵᱚᱱᱚᱛ, ᱵᱟᱸᱠᱩᱲᱟ
ᱦᱚᱲᱢᱚ ᱥᱟᱶᱟᱨ
ᱡᱚᱭᱯᱩᱨ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱡᱚᱭᱯᱩᱨ ᱨᱮ ᱑᱕ ᱵᱮᱰ ᱟᱜ ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱦᱤᱡᱚᱞᱰᱤᱦᱟ (᱑᱐ ᱵᱮᱰ ᱟᱜ), ᱩᱛᱛᱚᱨᱵᱟᱨ (ᱢᱚᱜᱩᱨᱟ) (᱑᱐ ᱵᱮᱰ ᱟᱜ), ᱦᱮᱛᱤᱭᱟ (ᱯᱟᱸᱪᱟᱭᱟᱛ ᱢᱮᱱᱮᱡᱽᱢᱮᱱᱴ) (᱖ ᱵᱮᱰ ᱟᱜ) ᱟᱨ ᱡᱚᱜᱚᱱᱟᱛᱷᱯᱩᱨ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱫᱚᱨᱵᱟᱨ ᱪᱟᱹᱴᱟᱹᱱᱤ
ᱫᱚᱨᱵᱟᱨ ᱪᱟᱹᱴᱟᱹᱱᱤ ᱫᱚ ᱠᱷᱮᱨᱣᱟᱲ ᱥᱟᱶᱛᱟ ᱨᱮᱱᱟᱝ ᱢᱤᱫ ᱧᱩᱢ ᱦᱟᱞᱟᱝ ᱴᱷᱟᱶ ᱠᱟᱱᱟ ᱾  ᱱᱚᱶᱟ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡ ᱡᱤᱞᱞᱟᱹ ᱨᱮᱱᱟᱜ ᱯᱚᱲᱥᱟ ᱯᱤᱲ ᱨᱮ ᱢᱮᱱᱟᱜ-ᱟ ᱾ ᱵᱚᱦᱚᱲᱫᱟ ᱠᱷᱚᱱ ᱵᱚᱞᱚ ᱠᱟᱛᱮ ᱜᱤᱫᱤᱜᱷᱟᱹᱴᱤ, ᱚᱸᱰᱮ ᱠᱷᱚᱱ ᱵᱟᱝᱠᱟ_ᱵᱩᱨᱩ ᱥᱮᱱ ᱦᱩᱭᱩᱜ-ᱟ ᱾ ᱚᱱᱟ ᱫᱚᱨᱵᱟᱨ ᱪᱟᱹᱴᱟᱹᱱᱤ ᱫᱚ ᱵᱟᱝᱠᱟ ᱵᱩᱨᱩ ᱥᱩᱨ ᱨᱮᱜᱮ ᱢᱮᱱᱟᱜ-ᱟ ᱿
ᱱᱟᱜᱟᱢ
ᱥᱮᱫᱟᱭ ᱢᱟᱨᱮ_ᱦᱚᱲ(ᱦᱟᱯᱲᱟᱢ) ᱠᱚᱣᱟᱜ ᱞᱟᱹᱭ ᱠᱟᱛᱷᱟ ᱵᱟᱝ ᱢᱟ, ᱚᱱᱟ ᱵᱟᱝᱠᱟ ᱵᱩᱨᱩ ᱥᱩᱨ ᱨᱮᱱᱟᱜ ᱪᱟᱹᱴᱟᱹᱱᱤ ᱨᱮ ᱥᱮᱫᱟᱭ, ᱚᱱᱟ ᱪᱟᱹᱴᱟᱹᱱᱤ ᱨᱤᱱ ᱵᱚᱝᱜᱟ-ᱵᱩᱨᱩ ᱪᱮᱫ ᱠᱚ ᱪᱚ ᱠᱚ ᱟᱱᱟᱴ ᱞᱮᱱ ᱛᱟᱦᱮᱸᱫ, ᱟᱫᱚ ᱚᱱᱟ ᱞᱟᱹᱜᱤᱫ ᱛᱮ ᱜᱮ ᱢᱤᱫ ᱫᱚᱨᱵᱟᱨ(ᱵᱤᱪᱟᱹᱨ) ᱠᱚ ᱫᱩᱲᱩᱵ ᱞᱮᱱ ᱛᱟᱦᱮᱸᱫ ᱾ ᱩᱱ ᱠᱷᱚᱱ ᱜᱮ ᱱᱚᱶᱟ ᱫᱚ ᱫᱚᱨᱵᱟᱨ ᱪᱟᱹᱴᱟᱹᱱᱤ ᱢᱮᱱᱛᱮ ᱠᱚ ᱧᱩᱢ ᱞᱮᱜ-ᱟ ᱟᱨ ᱱᱤᱛ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱛᱚᱵᱮ ᱚᱱᱟ ᱫᱚᱨᱵᱟᱨ ᱥᱤᱧ ᱧᱤᱫᱟᱹ ᱠᱚ ᱫᱩᱲᱩᱵ ᱞᱮᱱ ᱨᱮᱦᱚᱸ ᱵᱟᱝ ᱠᱚ ᱛᱚᱯᱟᱜ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱢᱤᱫ ᱫᱤᱱ ᱫᱚ ᱚᱱᱟ ᱪᱟᱹᱴᱟᱹᱱᱤ ᱥᱩᱨ ᱨᱮᱜᱮ ᱢᱤᱫ ᱢᱟᱹᱱᱢᱤ_ᱦᱚᱯᱚᱱ(ᱦᱚᱲ) ᱥᱤᱭᱩᱜ ᱠᱟᱱ ᱛᱟᱦᱮᱫ-ᱮ ᱾ ᱟᱫᱚ ᱩᱱᱤ ᱢᱟᱹᱱᱢᱤ ᱦᱚᱯᱚᱱ ᱠᱚ ᱦᱚᱦᱚᱣᱟᱫ ᱫᱮᱭᱟ ᱟᱨ ᱟᱠᱚᱣᱟᱜ ᱵᱤᱪᱟᱹᱨ ᱦᱚᱸᱭ ᱛᱚᱯᱟᱜ ᱟᱫ ᱠᱚᱣᱟ ᱛᱟᱦᱮᱸᱱ ᱾ ᱩᱱ ᱚᱠᱛᱚ ᱨᱮ ᱵᱚᱝᱜᱟ ᱨᱟᱹᱥᱠᱟᱹᱭᱮᱱ ᱛᱮ, ᱩᱱᱤ ᱢᱟᱹᱱᱢᱤ ᱦᱚᱯᱚᱱᱟᱜ ᱟᱸᱥ ᱠᱚ ᱯᱩᱨᱩᱱ ᱛᱟᱭᱟ ᱢᱮᱱᱛᱮ ᱠᱚ ᱢᱮᱛᱟᱫ ᱫᱮᱭᱟ ᱾ ᱱᱚᱶᱟ ᱠᱟᱛᱷᱟ ᱟᱧᱡᱚᱢ ᱠᱟᱛᱮ ᱩᱱᱤ ᱢᱟᱹᱱᱢᱤ ᱦᱚᱯᱚᱱ ᱫᱚ, ᱯᱚᱲᱥᱟ ᱯᱤᱲ ᱟᱞᱚᱭ ᱟᱠᱟᱞ ᱢᱟ ᱱᱚᱶᱟ ᱜᱮ ᱟᱡᱟᱜ ᱟᱸᱥ ᱢᱮᱱᱛᱮᱭ ᱞᱟᱹᱭᱟᱫ ᱠᱚᱣᱟ ᱾ ᱩᱱ ᱡᱷᱚᱜ ᱠᱷᱚᱱ ᱯᱚᱲᱥᱟ ᱯᱤᱲ ᱫᱚ ᱛᱤᱥ ᱦᱚᱸ ᱵᱟᱭ ᱟᱠᱟᱞᱟ ᱟᱨ ᱫᱟᱜ ᱡᱟᱹᱲᱤ ᱠᱚ ᱵᱟᱝ ᱦᱤᱡᱩᱜ ᱠᱷᱟᱱ  ᱚᱸᱰᱮᱱ ᱠᱚ ᱵᱚᱝᱜᱟ ᱠᱚ ᱨᱩᱢ ᱰᱟᱠᱟᱣ ᱞᱮᱠᱚ ᱠᱷᱟᱱ ᱡᱟᱨᱜᱮ ᱡᱟᱹᱲᱤ ᱦᱚᱸ ᱡᱟᱣ ᱜᱮ ᱦᱤᱡᱩᱜ-ᱟ ᱿
ᱱᱚᱶᱟ ᱨᱮᱱᱟᱝ ᱚᱨᱥᱚᱝ ᱞᱚᱠᱟᱛᱮ ᱩᱱᱠᱩ ᱵᱟᱝᱜᱟ ᱵᱩᱨᱩ ᱠᱚ ᱢᱟᱱᱟᱣ ᱠᱟᱛᱮ ᱟᱭᱢᱟ ᱴᱚᱴᱷᱟ ᱠᱚ ᱨᱮ ᱚᱠᱛᱚ ᱨᱮ ᱫᱟᱜ ᱡᱟᱹᱲᱤ ᱠᱚ ᱵᱟᱝ ᱦᱤᱡᱩᱜ ᱠᱷᱟᱱ ᱩᱱᱠᱩ ᱵᱟᱝᱜᱟ ᱵᱩᱨᱩ ᱧᱩᱛᱩᱢ ᱛᱮ ᱨᱩᱢ ᱰᱟᱠᱟᱣ ᱦᱩᱭᱩᱜ ᱠᱟᱱ ᱜᱮᱭᱟ ᱾ ᱟᱨ ᱡᱟᱨᱜᱮ ᱡᱟᱹᱲᱤ ᱦᱚᱸ ᱠᱚ ᱥᱮᱴᱮᱨᱟᱠᱚ ᱠᱟᱱ ᱟᱹᱰᱤ ᱟᱭᱢᱟ ᱥᱚᱛ ᱧᱮᱞ ᱟᱠᱟᱱᱟ ᱾ ᱱᱚᱶᱟ ᱵᱚᱝᱜᱟ ᱵᱩᱨᱩ ᱫᱚ ᱫᱟᱜ ᱥᱮᱸᱫᱽᱨᱟ / ᱫᱟᱜ ᱡᱟᱠᱟᱣ  ᱢᱮᱱ ᱛᱮᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾
ᱜᱩᱱ
ᱫᱚᱨᱵᱟᱨ ᱪᱟᱹᱴᱟᱹᱱᱤ ᱫᱚ ᱵᱟᱝᱜᱟ ᱵᱩᱨᱩ ᱠᱚᱣᱟᱜ ᱛᱷᱟᱱ ᱠᱟᱱᱟ ᱾ ᱱᱚᱰᱮ ᱵᱚᱝᱜᱟ ᱵᱩᱨᱩ ᱟᱨ ᱧᱮᱞ ᱡᱚᱝ ᱵᱟᱲᱟ ᱞᱟᱹᱜᱤᱫ ᱦᱚᱸ ᱟᱭᱢᱟ ᱠᱷᱮᱨᱣᱟᱲ ᱢᱟᱹᱱᱢᱤ ᱜᱚᱴᱟ ᱫᱤᱥᱚᱢ ᱠᱷᱚᱱ ᱜᱮ ᱠᱚ ᱥᱚᱦᱚᱨ ᱥᱮᱴᱮᱨᱚᱜ ᱠᱟᱱᱟ ᱿
ᱛᱨᱤᱵᱷᱩᱵᱚᱱ ᱢᱚᱦᱟᱫᱮᱵᱤ ᱑
ᱨᱟᱹᱱᱤ ᱥᱤᱨᱡᱚᱱ ᱟᱨ ᱩᱱᱤᱭᱟᱜ ᱪᱩᱨᱤᱛ
ᱨᱟᱡᱽ ᱞᱮᱠᱟᱛᱮ ᱛᱨᱤᱵᱷᱩᱵᱚᱱ ᱢᱚᱦᱟᱫᱮᱵᱤ ᱑ ᱟᱜ ᱩᱛᱷᱱᱟᱹᱣ ᱫᱚ ᱱᱤᱛ ᱦᱚᱸ ᱱᱟᱜᱟᱢᱤᱭᱟᱹ ᱠᱚᱴᱷᱮᱱ ᱨᱟᱯᱟᱪᱟᱜ ᱥᱟᱛᱟᱢ ᱞᱮᱠᱟᱛᱮ ᱢᱮᱱᱟᱜᱼᱟ᱾ ᱪᱮᱫᱟᱜ ᱥᱮ ᱟᱫᱚᱢ ᱠᱚᱣᱟᱜ ᱯᱟᱹᱛᱭᱟᱹᱣ ᱩᱱᱤ ᱫᱚ ᱢᱚᱦᱤᱥᱩᱨ ᱨᱟᱡᱽ ᱨᱮᱱ ᱨᱟᱡᱟ ᱨᱟᱡᱟᱢᱚᱞᱞᱚ ᱯᱩᱭᱞᱩ ᱨᱮᱱ ᱠᱩᱲᱤᱭ ᱛᱟᱦᱮ ᱠᱟᱱᱟ ᱟᱨ ᱟᱫᱚᱢ ᱱᱟᱜᱟᱢᱤᱭᱟᱹ ᱠᱚᱫᱚ ᱩᱱᱠᱚᱣᱟᱜ ᱠᱟᱛᱷᱟ ᱦᱟᱹᱯᱤᱫ ᱠᱟᱛᱮ ᱠᱚ ᱞᱟᱹᱭ ᱟᱠᱟᱫᱟ ᱡᱮ ᱩᱱᱤ ᱫᱚ ᱵᱷᱩᱢᱠᱟᱲᱟ ᱨᱟᱡᱽ ᱨᱮᱭᱟᱜ ᱮᱛᱚᱢ ᱨᱮ ᱥᱟᱢᱟᱝ ᱜᱚᱝᱜᱟ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱨᱮᱱ ᱢᱤᱫ ᱨᱟᱡᱟ ᱨᱮᱱ ᱠᱩᱲᱤᱭ ᱛᱟᱦᱮ ᱠᱟᱱᱟ᱾
ᱯᱮᱞᱮ
ᱯᱮᱞᱮ ᱫᱚᱭ ᱦᱩᱭᱩᱜ ᱠᱟᱱᱟ ᱵᱨᱟᱡᱤᱞ ᱨᱮᱱ ᱢᱤᱫ ᱟᱹᱰᱤ ᱧᱩᱛᱩᱢᱟᱱ (ᱵᱤᱠᱷᱟᱛᱚ) ᱯᱷᱩᱴᱵᱚᱞ ᱠᱷᱤᱞᱟᱹᱰᱤᱭᱟᱹ ᱠᱟᱱᱟᱭ᱾ ᱩᱱᱤᱭᱟᱜ ᱯᱩᱨᱟᱹ ᱧᱩᱛᱩᱢ ᱫᱚ ᱮᱫᱚᱥᱚ ᱟᱨᱟᱪ ᱫᱩ ᱱᱟᱥᱤᱢᱤᱛᱩ (Edson Arantes do Nascimento)᱾ ᱩᱱᱤ ᱫᱚ ᱵᱨᱟᱡᱤᱞ ᱥᱮᱜ ᱠᱷᱚᱱ ᱑᱙᱕᱘, ᱑᱙᱖᱒, ᱑᱙᱖᱖ ᱟᱨ ᱑᱙᱗᱐ ᱥᱮᱨᱢᱟ ᱡᱮᱜᱮᱛ ᱠᱟᱯ ᱨᱮᱭ ᱠᱷᱤᱞᱟᱹᱴ ᱥᱠᱟᱱᱟ᱾ ᱩᱱᱤ ᱫᱚ ᱵᱨᱟᱡᱤᱞ ᱡᱮᱜᱮᱛ ᱫᱚᱞ ᱨᱮᱱ ᱡᱚᱛᱚ ᱠᱷᱚᱱ ᱥᱮᱬᱟᱭ ᱜᱳᱞ ᱟᱠᱟᱫᱟ, ᱟᱨᱦᱚᱸ ᱯᱮ ᱫᱷᱟᱣ ᱠᱟᱯ-ᱮᱭ ᱦᱟᱢᱮᱴ ᱟᱠᱟᱫᱟ᱾
ᱡᱮᱜᱮᱛ ᱫᱚᱞᱨᱮᱱ ᱠᱮᱨᱤᱭᱟᱨ
ᱯᱮᱞᱮ ᱫᱚ ᱯᱩᱭᱞᱩ ᱑᱙᱕᱗ ᱥᱮᱨᱢᱟ ᱨᱮᱱᱟᱜ ᱗ ᱡᱩᱞᱟᱭ ᱨᱮ ᱢᱟᱨᱟᱠᱟᱱᱟ ᱟᱨ ᱟᱨᱡᱮᱱᱴᱤᱱᱟ ᱵᱤᱯᱚᱠᱷᱚ-ᱮᱭ ᱠᱷᱤᱞᱟᱹᱴ ᱨᱮᱱᱟ᱾ ᱒ᱼ᱑ ᱜᱚᱞ ᱨᱮ ᱵᱟᱝ ᱫᱟᱲᱮ ᱢᱮᱪ ᱑᱖ ᱥᱮᱨᱢᱟ ᱙ ᱪᱟᱸᱫᱚ ᱛᱟᱭᱚᱢ ᱯᱩᱭᱞᱩ ᱜᱳᱞ ᱠᱟᱛᱮᱜ ᱯᱮᱞᱮ ᱫᱚ ᱜᱮᱜᱮᱛ ᱨᱮ ᱤᱩᱛᱩᱢ-ᱮ ᱦᱟᱢᱮᱴ ᱟᱠᱟᱫᱟ᱾ ᱧᱩᱛᱩᱢ ᱯᱟᱥᱱᱟᱣ ᱮᱱ ᱛᱟᱭᱟ ᱢᱤᱫ ᱜᱚᱞ ᱫᱟᱛᱟ ᱞᱮᱠᱟᱛᱮ᱾
᱑᱙᱗᱐ ᱯᱷᱤᱯᱟ ᱡᱮᱜᱮᱛ ᱠᱟᱯ
᱑᱙᱗᱐ ᱥᱮᱨᱢᱟ ᱨᱮᱱᱟᱜ ᱠᱷᱤᱞᱟᱹᱴ ᱨᱮ ᱟᱵᱟᱨᱦᱚᱸ ᱠᱟᱯ ᱠᱚ ᱡᱤᱛᱠᱟᱹᱨ ᱟᱠᱟᱫᱟ᱾ ᱢᱤᱫ ᱱᱟᱜᱟᱨ ᱨᱮᱱᱟ ᱔ ᱜᱚᱴᱟᱝ ᱠᱷᱤᱞᱟᱹᱴ ᱨᱮ ᱯᱮ ᱜᱚᱴᱟᱝ ᱠᱷᱤᱞᱟᱹᱴ ᱜᱮ ᱤᱱᱠᱩᱣᱟᱜ ᱛᱤᱨᱮᱠᱚ ᱡᱤᱛᱠᱟᱹᱨ ᱦᱟᱛᱟᱣ ᱟᱠᱟᱫᱟ᱾ ᱟᱨ ᱱᱤᱭᱟᱹ ᱜᱟᱛᱮ ᱜᱮ ᱯᱮᱞᱮᱣᱟᱜ ᱫᱚ ᱢᱩᱪᱟᱹᱫ ᱠᱷᱤᱞᱟᱹᱴ ᱛᱟᱦᱮ ᱠᱟᱱ ᱛᱟᱭᱟ᱾ ᱤᱛᱟᱞᱤ ᱵᱤᱯᱚᱠᱷᱚ ᱨᱮ ᱔-᱑ ᱜᱚᱞ ᱛᱮᱠᱚ ᱡᱤᱛᱠᱟᱹᱨ ᱦᱟᱠᱟᱱᱟ᱾ ᱤᱠᱷᱟᱹᱱ ᱚᱱᱟ ᱜᱚᱞ ᱫᱚ ᱢᱮᱪ ᱨᱮᱱ ᱠᱮᱯᱴᱮᱱ ᱠᱟᱞᱨᱚᱥ ᱟᱞᱵᱟᱨᱛᱚ᱾ ᱢᱤᱫ ᱴᱟᱱᱟ ᱯᱮ ᱫᱷᱟᱣ ᱥᱤᱨᱚᱯᱟ ᱦᱤᱛᱠᱟᱨ ᱠᱷᱟᱹᱛᱤᱭᱟᱜ ᱛᱮ ᱚᱱᱟ ᱥᱤᱨᱚᱯᱟ ᱫᱚ ᱮᱠᱟᱞ ᱠᱚ ᱮᱢᱟ ᱩᱛᱟᱨᱟᱜ ᱠᱚᱣᱟ᱾ ᱟᱨ ᱱᱤᱭᱟᱹ ᱑᱙᱗᱐ ᱥᱮᱨᱢᱟ ᱨᱮᱱᱟᱜ ᱠᱷᱤᱞᱟᱹᱴ ᱨᱮᱜᱮ ᱯᱮᱞᱮ ᱫᱚ ᱥᱮᱨᱟ ᱠᱷᱤᱞᱟᱹᱰᱤᱭᱟᱹ ᱞᱮᱠᱟᱛᱮᱭ ᱯᱨᱚᱢᱟᱱ ᱟᱠᱟᱱᱟ᱾
ᱱᱟᱶᱟ ᱠᱷᱤᱭᱟᱹ
ᱱᱟᱶᱟ ᱠᱷᱤᱭᱟᱹ
ᱱᱟᱶᱟ ᱠᱷᱤᱭᱟᱹ ᱫᱚ ᱪᱟᱥᱵᱟᱥ ᱨᱮᱭᱟᱜ ᱯᱟᱨᱟᱵᱽ ᱠᱟᱱᱟ ᱾ ᱵᱟᱲᱛᱤ ᱫᱚ ᱡᱟᱦᱟᱸᱭ ᱠᱚ ᱪᱟᱥ ᱠᱷᱮᱛ ᱠᱚᱠᱚ ᱠᱟᱹᱢᱤᱭᱟ ᱚᱱᱠᱟᱱ ᱦᱚᱲ ᱜᱮ ᱢᱟᱲᱟᱣ ᱨᱮᱫᱚᱠᱚ ᱰᱷᱮᱨᱚᱜᱚᱜᱼᱟ ᱾ ᱳᱰᱤᱥᱟ ᱨᱮᱫᱚ ᱯᱟᱪᱮ ᱥᱮᱫᱨᱮ ᱵᱟᱹᱲᱛᱤ ᱫᱚ ᱢᱟᱱᱟᱣᱟᱠᱚ ᱾ ᱱᱟᱶᱟ ᱦᱩᱲᱩ
ᱟᱛᱩᱠᱩᱲᱤ ᱢᱳᱞᱞᱟ
ᱟᱛᱩᱠᱩᱲᱤ ᱢᱳᱞᱞᱟ (᱑᱔᱔᱐-᱑᱕᱓᱐) ᱫᱚ ᱛᱮᱞᱩᱜᱩ ᱚᱱᱚᱬᱦᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱮᱞᱩᱜᱩ ᱯᱟᱹᱨᱥᱤ ᱛᱮ ᱨᱟᱢᱟᱭᱚᱱ ᱮ ᱚᱞ ᱞᱮᱫᱟ᱾ ᱟᱡᱟᱜ ᱡᱟᱹᱛ ᱞᱮᱠᱟᱛᱮ, ᱩᱱᱤ ᱫᱚ ᱠᱩᱢᱚᱨ ᱢᱳᱞᱞᱟ ᱧᱩᱛᱩᱢ ᱛᱮᱭ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱸᱱᱟ᱾ ᱢᱳᱞᱞᱟ ᱫᱚ ᱠᱮᱥᱟᱱᱟ ᱥᱮᱛᱛᱤ ᱨᱮᱱ ᱠᱩᱲᱤᱭ ᱛᱟᱦᱮ ᱠᱟᱱᱟ, ᱡᱟᱦᱟᱸᱭ ᱫᱚ ᱟᱡᱟᱜ ᱠᱟᱹᱢᱤ ᱞᱮᱠᱟᱛᱮ ᱢᱤᱫ ᱠᱩᱝᱠᱟᱹᱞ ᱮ ᱛᱟᱦᱮ ᱠᱟᱱᱟ᱾ ᱩᱱᱠᱩ ᱫᱚ ᱵᱟᱭᱭᱟ ᱥᱟᱶᱛᱟ ᱨᱮᱱ ᱠᱟᱱᱟ ᱠᱚ᱾ ᱞᱟᱦᱟᱛᱮᱱ ᱱᱟᱜᱟᱢᱤᱭᱟᱹ ᱠᱚᱫᱚ ᱠᱟᱠᱟᱛᱤᱭᱟ ᱨᱟᱡᱽ ᱚᱠᱛᱚ ᱩᱱᱤ ᱫᱚ ᱛᱤᱠᱠᱟᱱᱟ ᱥᱳᱢᱟᱡᱤᱭᱟ ᱚᱠᱛᱚ ᱨᱮ ᱴᱷᱟᱶ ᱠᱚ ᱮᱢᱟᱠᱟᱫᱮᱭᱟ᱾ ᱢᱮᱱᱠᱷᱟᱱ ᱠᱟᱱᱫᱩᱠᱩᱲᱤ ᱵᱤᱨᱮᱥᱞᱤᱝᱜᱚᱢ ᱯᱟᱱᱛᱞᱩ ᱟᱡᱟᱜ 'ᱚᱱᱫᱷᱨᱚ ᱠᱟᱵᱷᱩᱞᱟ ᱪᱩᱨᱤᱛ' ᱨᱮᱭ ᱞᱟᱹᱭ ᱟᱠᱟᱫᱟ ᱡᱮ ᱩᱱᱤ ᱫᱚ ᱥᱨᱤ ᱠᱨᱤᱥᱱᱚ ᱫᱮᱵᱽ ᱨᱟᱭ ᱚᱠᱛᱚ ᱨᱮᱱ ᱮ ᱛᱟᱦᱮ ᱠᱟᱱᱟ, ᱢᱟᱨᱮ ᱫᱟᱹᱵᱤ ᱠᱚ ᱵᱟᱝ ᱮ ᱵᱟᱛᱟᱣ ᱟᱠᱟᱫᱟ ᱡᱮ ᱩᱱᱤ ᱠᱩᱢᱟᱨ ᱜᱩᱨᱩᱱᱟᱛᱷ ᱨᱮᱱ ᱢᱤᱥᱨᱟᱭ ᱛᱟᱦᱮ ᱠᱟᱱᱟ ᱡᱟᱦᱟᱸᱭ ᱢᱚᱦᱟᱵᱷᱟᱨᱚᱛ ᱛᱚᱨᱡᱚᱢᱟ ᱨᱮ ᱛᱤᱠᱠᱟᱱᱟ ᱥᱳᱢᱟᱡᱤᱭᱟ ᱨᱮᱱ ᱚᱱᱚᱞᱤᱭᱟᱹ ᱮ ᱛᱟᱦᱮ ᱠᱟᱱᱟ᱾ ᱠᱟᱠᱟᱛᱤᱭᱟ ᱟᱨ ᱵᱤᱡᱚᱭᱱᱚᱜᱚᱨ ᱨᱟᱡᱽ ᱛᱟᱞᱟᱼᱢᱟᱞᱟ ᱚᱠᱛᱚ ᱨᱮ ᱛᱟᱦᱮ ᱠᱟᱱ ᱥᱨᱤᱱᱟᱛᱷ ᱞᱮᱠᱟᱱ ᱚᱱᱚᱬᱦᱤᱭᱟᱹ ᱠᱚ ᱪᱮᱛᱟᱱ ᱟᱡᱟᱜ ᱥᱟᱨᱦᱟᱣᱱᱟ ᱠᱷᱚᱱ ᱵᱟᱲᱟᱭᱚᱜ ᱠᱟᱱᱟ ᱡᱮ ᱩᱱᱠᱩ ᱫᱚ ᱩᱱᱤ ᱠᱷᱚᱱ ᱢᱟᱲᱟᱝ ᱛᱮᱱ ᱠᱚ ᱛᱟᱦᱮ ᱠᱟᱱᱟ᱾
ᱡᱤᱭᱚᱱ ᱠᱟᱛᱷᱟ
ᱢᱳᱞᱞᱟ ᱫᱚ ᱛᱟᱞᱞᱟᱯᱟᱠᱟ ᱛᱤᱨᱩᱢᱢᱟᱠᱠᱟ, ᱟᱱᱱᱟᱢᱟᱪᱟᱨᱭᱚ (ᱟᱱᱱᱟᱢᱟᱪᱟᱨᱡᱚ) ᱨᱮᱱ ᱵᱟᱹᱦᱩ ᱛᱟᱭᱚᱢ ᱫᱚᱥᱟᱨ ᱛᱮᱞᱩᱜᱩ ᱛᱤᱨᱞᱟᱹ ᱚᱱᱚᱬᱦᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱚᱸᱥᱠᱨᱤᱛ ᱨᱟᱢᱟᱭᱚᱱ ᱛᱮᱞᱩᱜᱩ ᱛᱮᱭ ᱛᱚᱨᱡᱚᱢᱟ ᱞᱮᱫᱟ᱾
ᱯᱩᱥ ᱢᱤᱞᱟ
ᱯᱩᱥ ᱢᱤᱞᱟ (ᱵᱟᱝᱞᱟ: পৌষ মেলা), ᱥᱟᱱᱛᱤᱱᱤᱠᱮᱛᱚᱱ ᱢᱤᱞᱟ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱦᱩᱭᱩᱜ ᱢᱤᱫ ᱥᱮᱨᱢᱟᱠᱤᱭᱟᱹ ᱢᱤᱞᱟ ᱟᱨ ᱵᱚᱨᱚᱵᱽ ᱠᱟᱱᱟ᱾ ᱡᱟᱣ ᱥᱮᱨᱢᱟ ᱜᱮ ᱱᱚᱣᱟ ᱢᱤᱞᱟ ᱫᱚ ᱵᱟᱝᱞᱟ ᱯᱳᱥ ᱪᱟᱸᱫᱚ ᱨᱮᱭᱟᱜ ᱗ ᱢᱟᱹᱦᱤᱛ ᱨᱮ ᱦᱩᱭᱩᱜᱼᱟ ᱟᱨ ᱯᱮ ᱢᱟᱦᱟᱸ ᱦᱟᱹᱵᱤᱫ ᱛᱟᱦᱮᱸᱱᱟ, ᱛᱚᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱟᱹᱱᱟᱹᱨᱤ ᱞᱮᱠᱟᱛᱮ ᱫᱳᱠᱟᱱ ᱟᱠᱟᱫ ᱦᱚᱲ ᱠᱚᱫᱚ ᱜᱚᱴᱟ ᱯᱳᱥ ᱪᱟᱸᱫᱚ ᱜᱮᱠᱚ ᱛᱟᱦᱮᱸ ᱫᱟᱲᱮᱭᱟᱜᱼᱟ᱾ ᱒᱐᱑᱗ ᱠᱷᱚᱱ ᱱᱚᱣᱟ ᱢᱤᱞᱟ ᱛᱩᱨᱩᱭ ᱢᱟᱦᱟᱸ ᱦᱟᱹᱵᱤᱫ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱢᱤᱞᱟ ᱨᱮ ᱦᱩᱭᱩᱜ ᱵᱟᱝᱞᱟ ᱦᱚᱲ ᱥᱮᱨᱮᱧ (ᱵᱟᱣᱩᱞ, ᱠᱤᱨᱛᱚᱱ ᱟᱨ ᱠᱚᱵᱤᱜᱟᱱ) ᱜᱮ ᱱᱚᱣᱟ ᱢᱤᱞᱟ ᱨᱮᱭᱟᱜ ᱢᱩᱬ ᱪᱩᱨᱤᱛ ᱠᱟᱱᱟ᱾
ᱢᱟᱨᱮ ᱠᱟᱛᱷᱟ
᱒᱑ ᱰᱤᱥᱮᱢᱵᱚᱨ ᱑᱘᱔᱓ ᱥᱮᱨᱢᱟ ᱨᱮ (ᱵᱟᱝᱞᱟ ᱯᱟᱹᱧᱡᱤ ᱞᱮᱠᱟᱛᱮ ᱗ ᱯᱳᱥ ᱑᱒᱕᱐) ᱫᱮᱵᱮᱱᱫᱽᱫᱨᱚᱱᱟᱛᱷ ᱴᱷᱟᱠᱩᱨ ᱟᱡ ᱨᱮᱱ ᱵᱟᱨᱜᱮᱞ ᱜᱚᱴᱟᱱ ᱪᱮᱞᱟ ᱥᱟᱶᱛᱮ ᱨᱟᱢᱪᱚᱸᱫᱽᱨᱚ ᱵᱤᱫᱽᱫᱟᱵᱟᱜᱤᱥ ᱴᱷᱮᱱ ᱠᱷᱚᱱ ᱵᱽᱨᱟᱦᱢᱚ ᱫᱷᱚᱨᱚᱢ ᱠᱚ ᱦᱟᱛᱟᱣ ᱞᱮᱫᱟ᱾ ᱱᱚᱣᱟ ᱜᱮ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱯᱩᱥ ᱢᱤᱞᱟ ᱨᱮᱭᱟᱜ ᱮᱛᱚᱦᱚᱵ ᱠᱟᱱᱟ᱾
᱒᱑ ᱰᱤᱥᱮᱢᱵᱚᱨ ᱑᱘᱙᱑ ᱥᱮᱨᱢᱟ ᱨᱮ (ᱵᱟᱝᱞᱟ ᱯᱟᱹᱧᱡᱤ ᱞᱮᱠᱟᱛᱮ ᱗ ᱯᱳᱥ ᱑᱒᱙᱘) ᱥᱟᱱᱛᱤᱱᱤᱠᱮᱛᱚᱱ ᱨᱮ ᱢᱤᱫ ᱵᱽᱨᱟᱦᱢᱚ ᱢᱚᱱᱫᱤᱨ ᱛᱷᱟᱯᱚᱱ ᱦᱩᱭ ᱞᱮᱱᱟ᱾ ᱑᱘᱙᱔ ᱥᱮᱨᱢᱟ ᱨᱮ ᱵᱽᱨᱟᱦᱢᱚ ᱢᱚᱱᱫᱤᱨ ᱛᱷᱟᱯᱚᱱ ᱩᱱᱩᱭᱦᱟᱹᱨ ᱛᱮ ᱢᱚᱱᱫᱤᱨ ᱨᱮᱭᱟᱜ ᱛᱟᱭᱚᱢ ᱥᱮᱫ ᱢᱤᱫ ᱴᱟᱺᱰᱤ ᱨᱮ ᱦᱩᱰᱤᱝ ᱢᱤᱞᱟ ᱥᱟᱯᱲᱟᱣ ᱞᱮᱱᱟ᱾ ᱱᱤᱛ ᱥᱟᱱᱛᱤᱱᱤᱠᱮᱛᱚᱱ ᱨᱮᱭᱟᱜ ᱚᱱᱟ ᱯᱩᱥ ᱢᱤᱞᱟ ᱠᱷᱟᱹᱞᱤ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱ ᱦᱚᱲ ᱴᱷᱮᱱ ᱫᱚ ᱵᱟᱝ, ᱮᱴᱟᱜ ᱴᱚᱴᱷᱟ ᱠᱚᱨᱮᱱ ᱧᱮᱧᱮᱞᱤᱭᱟᱹ ᱠᱚᱴᱷᱮᱱ ᱦᱚᱸ ᱧᱮᱞ ᱨᱮᱭᱟᱜ ᱴᱷᱟᱶ ᱞᱮᱠᱟᱛᱮ ᱵᱟᱲᱟᱭᱚᱜ ᱠᱟᱱᱟ᱾
᱑᱘᱙᱔ ᱥᱮᱨᱢᱟ ᱠᱷᱚᱱ ᱱᱚᱣᱟ ᱯᱩᱥ ᱢᱤᱞᱟ ᱫᱚ ᱡᱚᱛᱚ ᱥᱮᱨᱢᱟ ᱜᱮ ᱦᱩᱭ ᱦᱤᱡᱩᱜ ᱠᱟᱱᱟ᱾ ᱛᱚᱵᱮ ᱱᱟᱜᱟᱢ ᱨᱮ ᱯᱮ ᱫᱷᱟᱣ ᱱᱚᱣᱟ ᱢᱤᱞᱟ ᱛᱷᱩᱠᱩᱢ ᱛᱟᱦᱮᱸ ᱠᱟᱱᱟ, ᱑᱙᱔᱓ ᱥᱮᱨᱢᱟ ᱨᱮᱭᱟᱜ ᱵᱮᱝᱜᱚᱞ ᱨᱮ ᱟᱠᱟᱞ, ᱠᱚᱞᱠᱟᱛᱟ ᱫᱟᱝᱜᱟ ᱟᱨ ᱠᱳᱵᱷᱤᱰᱼ᱑᱙ ᱨᱮᱭᱟᱜ ᱡᱮᱜᱮᱛ ᱫᱳᱹᱨᱞᱚᱭ ᱚᱠᱛᱚ ᱨᱮ᱾
ᱥᱮᱫᱟᱭ ᱫᱚ ᱵᱽᱨᱟᱦᱢᱚ ᱢᱚᱱᱫᱤᱨ (ᱠᱟᱸᱪ ᱢᱚᱱᱫᱤᱨ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ) ᱨᱮᱭᱟᱜ ᱠᱚᱸᱭᱮ ᱱᱟᱠᱷᱟ ᱴᱟᱺᱰᱤ ᱨᱮ ᱢᱤᱞᱟ ᱦᱩᱭᱩᱜ ᱠᱟᱱ ᱛᱟᱦᱮᱸᱱᱟ᱾ ᱩᱱ ᱚᱠᱛᱚ ᱟᱹᱭᱩᱵ ᱥᱮᱫ ᱵᱚᱸᱜᱟᱭ ᱛᱟᱭᱚᱢ ᱡᱮᱨᱮᱫ ᱦᱩᱭᱩᱜ ᱠᱟᱱ ᱛᱟᱦᱮᱸᱱᱟ᱾ ᱢᱤᱞᱟ ᱨᱮᱭᱟᱜ ᱥᱟᱭᱤᱡᱽ ᱞᱟᱹᱴᱩ ᱤᱫᱤᱭᱮᱱ ᱠᱷᱟᱱ, ᱚᱱᱟ ᱫᱚ ᱥᱟᱱᱛᱤᱱᱤᱠᱮᱛᱚᱱ ᱨᱮᱭᱟᱜ ᱯᱩᱨᱵᱚᱯᱚᱞᱞᱤ ᱨᱮᱭᱟᱜ ᱴᱟᱺᱰᱤ ᱨᱮ ᱩᱪᱟᱹᱲ ᱤᱫᱤ ᱦᱩᱭᱟᱠᱟᱱᱟ᱾
ᱩᱰᱟᱹᱣ ᱥᱟᱹᱜᱩᱱ
᱗ ᱯᱳᱥ (᱒᱓ ᱰᱤᱥᱮᱢᱵᱚᱨ ᱟᱸᱰᱮᱯᱟᱥᱮ ᱢᱟᱹᱦᱤᱛ ᱨᱮ) ᱢᱟᱹᱦᱤᱛ ᱨᱮ ᱯᱩᱥ ᱢᱤᱞᱟ ᱫᱚ ᱮᱛᱚᱦᱚᱵᱚᱜᱼᱟ᱾ ᱥᱮᱛᱟᱜ ᱛᱚᱨᱟ ᱥᱟᱱᱟᱭ ᱥᱟᱸᱰᱮ ᱟᱸᱡᱚᱢ ᱛᱮ ᱥᱟᱱᱛᱤᱱᱤᱠᱮᱛᱚᱱ ᱨᱮᱭᱟᱜ ᱠᱟᱹᱢᱤᱦᱚᱨᱟ ᱮᱦᱚᱵᱚᱜᱼᱟ᱾ ᱵᱳᱭᱛᱟᱞᱤᱠ ᱫᱚᱞ ᱥᱮᱨᱮᱧ ᱥᱮᱨᱮᱧ ᱛᱮ ᱟᱥᱨᱚᱢ ᱠᱚ ᱫᱟᱬᱟ ᱟᱹᱪᱩᱨᱟ᱾ ᱚᱱᱟ ᱛᱟᱭᱚᱢ ᱪᱷᱟᱛᱤᱢᱵᱩᱴᱟᱹ ᱨᱮ ᱩᱯᱟᱥᱚᱱᱟ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱚᱱᱟ ᱛᱟᱭᱚᱢ ᱚᱸᱰᱮ ᱢᱮᱱᱟᱜ ᱠᱚ ᱥᱟᱱᱟᱢ ᱦᱚᱲ ᱥᱮᱨᱮᱧ ᱥᱮᱨᱮᱧ ᱛᱮ ᱩᱛᱛᱚᱨᱟᱭᱚᱱ ᱨᱮᱠᱚ ᱥᱮᱴᱮᱨᱚᱜᱼᱟ᱾
ᱮᱴᱟᱜ ᱢᱟᱦᱟᱸᱠᱚ
ᱯᱩᱥ ᱢᱤᱞᱟ ᱨᱮ ᱵᱟᱝᱞᱟ ᱦᱚᱲ ᱥᱮᱨᱮᱧ (ᱞᱳᱠᱥᱚᱝᱜᱤᱛ), ᱡᱟᱹᱥᱛᱤ ᱠᱟᱭᱛᱮ ᱵᱟᱣᱩᱞ ᱥᱮᱨᱮᱧ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱦᱚᱲ ᱥᱮᱨᱮᱧ ᱥᱟᱶᱛᱮ ᱦᱚᱲ ᱮᱱᱮᱡ ᱟᱨ ᱟᱹᱫᱤᱵᱟᱹᱥᱤ ᱠᱷᱮᱞᱚᱸᱰ ᱠᱚ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱱᱚᱣᱟ ᱢᱤᱞᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱥᱟᱱᱟᱢ ᱴᱚᱴᱷᱟ ᱨᱮᱭᱟᱜ ᱞᱟᱭᱼᱞᱟᱠᱪᱟᱨ ᱟᱨ ᱟᱹᱨᱤᱪᱟᱹᱞᱤ ᱠᱚ ᱩᱫᱩᱜ ᱥᱚᱫᱚᱨ ᱦᱩᱭᱩᱜ ᱠᱟᱱᱟ᱾ ᱥᱟᱱᱛᱤᱱᱤᱠᱮᱛᱚᱱ ᱨᱮᱱ ᱯᱟᱹᱴᱷᱩᱣᱟᱹ ᱠᱚᱫᱚ ᱱᱟᱱᱟᱼᱦᱩᱱᱟᱹᱨ ᱮᱱᱮᱡᱼᱥᱮᱨᱮᱧ, ᱜᱟᱭᱟᱱ ᱠᱟᱹᱦᱱᱤ ᱠᱚᱠᱚ ᱩᱫᱩᱜ ᱥᱚᱫᱚᱨᱟ᱾ ᱢᱤᱞᱟ ᱨᱮᱭᱟᱜ ᱡᱚᱛᱚ ᱢᱟᱦᱟᱸ ᱦᱤᱞᱳᱜ ᱜᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱤᱦᱚᱨᱟ ᱠᱚ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱢᱤᱞᱟ ᱨᱮᱭᱟᱜ ᱢᱩᱪᱟᱹᱫ ᱢᱟᱦᱟᱸ ᱫᱚ ᱥᱟᱱᱛᱤᱱᱤᱠᱮᱛᱚᱱ ᱥᱟᱶ ᱡᱚᱯᱲᱟᱣ ᱢᱟᱹᱱᱢᱤ ᱠᱚ ᱞᱟᱹᱜᱤᱫ ᱟᱞᱟᱭ ᱛᱟᱦᱮᱸᱱᱟ᱾
ᱢᱤᱞᱟ
ᱢᱤᱞᱟ ᱨᱮ ᱑,᱕᱐᱐ ᱜᱟᱱ ᱥᱴᱚᱞ ᱵᱟᱹᱭᱥᱟᱹᱜᱼᱟ᱾ ᱯᱮ ᱢᱟᱦᱟᱸ ᱨᱮᱭᱟᱜ ᱢᱤᱞᱟ ᱨᱮ ᱧᱮᱧᱮᱞᱤᱭᱟᱹ ᱦᱚᱲ ᱠᱚᱣᱟᱜ ᱮᱞ ᱟᱢᱫᱟᱡᱽ ᱑᱐,᱐᱐᱐᱾ ᱥᱚᱨᱠᱟᱨᱤ ᱦᱤᱥᱟᱹᱵᱽ ᱞᱮᱠᱟᱛᱮ, ᱥᱟᱱᱛᱤᱱᱤᱠᱮᱛᱚᱱ ᱨᱮ ᱜᱷᱩᱸᱴ (ᱮᱵᱷᱟᱨᱮᱡᱽ) ᱓,᱕᱐᱐ ᱧᱮᱧᱮᱞᱤᱭᱟᱹ ᱫᱤᱱᱟᱹᱢ ᱠᱚ ᱦᱤᱡᱩᱜᱼᱟ᱾ ᱢᱮᱱᱠᱷᱟᱱ ᱯᱩᱥ ᱯᱚᱨᱚᱵᱽ, ᱵᱚᱥᱚᱱᱛᱚ ᱩᱫᱽᱥᱚᱵᱽ, ᱨᱚᱵᱤᱫᱽᱨᱚᱯᱚᱠᱠᱷᱚ ᱟᱨ ᱱᱟᱣᱟ ᱥᱮᱨᱢᱟ ᱫᱤᱥᱟᱹ ᱛᱮ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱔᱐,᱐᱐᱐ ᱥᱮ ᱚᱱᱟ ᱠᱷᱚᱱ ᱦᱚᱸ ᱡᱟᱹᱥᱛᱤ ᱧᱮᱧᱮᱞᱤᱭᱟᱹ ᱠᱚᱠᱚ ᱦᱤᱡᱩᱜᱼᱟ᱾ ᱛᱚᱵᱮ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱘᱕ ᱜᱚᱴᱟᱱ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱡᱤᱨᱟᱹᱣ ᱴᱷᱟᱶ (ᱞᱚᱡᱽ) ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱑,᱖᱕᱐ ᱜᱟᱱ ᱦᱚᱲ ᱠᱚ ᱡᱤᱨᱟᱹᱣ ᱫᱟᱲᱮᱭᱟᱜᱼᱟ, ᱚᱱᱟ ᱛᱮ ᱥᱟᱱᱟᱢ ᱦᱚᱲ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱵᱟᱝ ᱠᱚ ᱛᱟᱦᱮᱸ ᱫᱟᱲᱮᱭᱟᱜᱼᱟ᱾ ᱮᱱᱛᱮᱨᱮᱦᱚᱸ ᱱᱚᱸᱰᱮ ᱵᱟᱨᱼᱯᱮ ᱢᱟᱦᱟᱸ ᱞᱟᱹᱜᱤᱫ ᱚᱲᱟᱜ ᱵᱷᱟᱲᱟ ᱛᱮ ᱧᱟᱢᱚᱜ ᱜᱮᱭᱟ᱾
ᱛᱷᱟᱱᱤᱛ ᱪᱷᱟᱯᱟ ᱞᱩᱜᱽᱲᱤ ᱛᱤ ᱛᱮ ᱵᱟᱱᱟᱣ ᱡᱤᱱᱤᱥ ᱠᱚ ᱱᱚᱣᱟ ᱢᱤᱞᱟ ᱨᱮ ᱧᱟᱢᱚᱜᱼᱟ᱾ ᱱᱚᱣᱟ ᱠᱚ ᱜᱷᱟᱨᱚᱸᱡᱤᱭᱟᱹ ᱡᱤᱱᱤᱥ ᱪᱷᱟᱲᱟ, ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱠᱷᱮᱞᱱᱟ, ᱡᱚᱢᱼᱧᱩ ᱥᱴᱚᱞ ᱠᱚᱦᱚᱸ ᱧᱟᱢᱚᱜᱼᱟ᱾
ᱨᱟᱺᱪᱤ ᱨᱚᱰ ᱨᱮᱞᱣᱮ ᱥᱴᱮᱥᱚᱱ
ᱨᱟᱺᱪᱤ ᱨᱚᱰ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱢᱤᱫ ᱠᱚᱢᱯᱮᱠᱴ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱫᱚ RRME ᱠᱟᱱᱟ ᱾ ᱱᱚᱣᱟ ᱫᱚ ᱨᱟᱢᱜᱚᱲ ᱴᱟᱣᱩᱱᱥᱤᱯ ᱴᱚᱴᱷᱟ ᱥᱟᱶ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱾ ᱥᱴᱮᱥᱚᱱ ᱨᱮ ᱵᱟᱨᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱫᱚ ᱱᱟᱯᱟᱭ ᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱜᱚᱢᱚᱦ-ᱵᱟᱨᱠᱟᱠᱟᱱᱟ ᱪᱟᱸᱜᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾
ᱥᱩᱥᱤᱞᱟ ᱠᱮᱨᱠᱮᱴᱴᱟ
ᱥᱩᱥᱤᱞᱟ ᱠᱮᱨᱠᱮᱴᱴᱟ (᱒᱗ ᱮᱯᱨᱤᱞ ᱑᱙᱓᱙ - ᱑᱙ ᱚᱠᱴᱚᱵᱚᱨ ᱒᱐᱐᱙) ᱫᱚ ᱑᱙᱘᱕ ᱠᱷᱚᱱ ᱒᱐᱐᱐ ᱥᱟᱞ ᱢᱩᱸᱫᱽ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱟᱨ ᱠᱷᱩᱸᱴᱤ ᱞᱳᱠᱥᱚᱵᱷᱟ ᱛᱟᱞᱢᱟ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾
ᱨᱟᱺᱪᱤ ᱨᱚᱰ ᱨᱮᱞᱣᱮ ᱥᱴᱮᱥᱚᱱ
ᱱᱟᱣᱟ ᱫᱚ ᱨᱟᱢᱜᱚᱲ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ 'ᱨᱟᱺᱪᱤ ᱨᱚᱰ' ᱧᱩᱛᱩᱢ ᱫᱚ ᱨᱟᱺᱪᱤ ᱛᱟᱭᱚᱢ ᱦᱤᱡᱩᱜᱼᱟ ᱱᱚᱣᱟ ᱫᱚ ᱢᱤᱫ ᱫᱷᱟᱣ ᱱᱮᱨᱳ-ᱜᱮᱡᱽ ᱞᱟᱭᱤᱱ ᱛᱮ ᱡᱚᱲᱟᱣ ᱞᱮᱱ ᱛᱟᱦᱮᱸᱫ ᱟᱨ ᱚᱱᱟ ᱚᱠᱛᱚ ᱨᱟᱺᱪᱤ ᱨᱚᱰ ᱫᱚ ᱨᱟᱺᱪᱤ ᱥᱩᱨ ᱨᱮᱱᱟᱜ ᱵᱨᱚᱰ-ᱜᱮᱡᱽ ᱥᱴᱮᱥᱚᱱ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱨᱟᱺᱪᱤ ᱨᱚᱰ ᱥᱴᱮᱥᱚᱱ ᱨᱮᱱᱟᱜ ᱱᱚᱠᱥᱟ
ᱥᱩᱥᱤᱞᱟ ᱠᱮᱨᱠᱮᱴᱴᱟ
ᱩᱱᱤ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱠᱷᱩᱸᱴᱤ ᱵᱟᱪᱷᱱᱟᱣ ᱛᱟᱞᱢᱟ ᱨᱮᱭᱟᱜ ᱮ ᱯᱨᱚᱛᱤᱱᱤᱫᱷᱤᱛᱚ ᱭᱮᱫ ᱠᱟᱱ ᱛᱟᱦᱮᱸᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱠᱷᱩᱸᱴᱤ ᱨᱮᱭᱟᱜ ᱵᱤᱨᱥᱟ ᱠᱚᱞᱮᱡᱽ ᱨᱮᱱ ᱞᱮᱠᱪᱟᱨᱟᱨ ᱟᱨ ᱛᱟᱭᱚᱢ ᱛᱮ ᱯᱨᱤᱱᱥᱤᱯᱟᱞ ᱮ ᱵᱮᱱᱟᱣ ᱞᱮᱱᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱩᱥᱤᱞᱟ ᱠᱮᱨᱠᱮᱴᱴᱟ ᱫᱚ ᱩᱱ ᱚᱠᱛᱚ ᱵᱤᱦᱟᱨ ᱨᱮᱭᱟᱜ ᱨᱟᱺᱪᱤ ᱨᱮ ᱒᱗ ᱮᱯᱨᱤᱞ ᱑᱙᱓᱙ ᱥᱮᱨᱢᱟ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱨᱮᱱ ᱟᱯᱟᱛ ᱛᱟᱹᱠᱤᱱ ᱫᱚ ᱯᱨᱚᱵᱷᱩᱫᱚᱭᱟᱞ ᱢᱟᱨᱠᱤ ᱟᱨ ᱢᱟᱹᱭᱱᱤ ᱢᱟᱨᱠᱤ ᱾ ᱩᱱᱤ ᱫᱚ ᱨᱟᱺᱪᱤ ᱨᱮᱭᱟᱜ ᱥᱮᱱᱴ ᱡᱤᱵᱷᱤᱭᱟᱨᱥ ᱠᱚᱞᱮᱡᱽ ᱠᱷᱚᱱ ᱥᱮᱪᱮᱫ ᱨᱮ ᱵᱮᱪᱟᱞᱟᱨ ᱟᱨ ᱧᱮᱱᱮᱞ (ᱯᱷᱤᱞᱚᱡᱚᱯᱤ) ᱥᱟᱛᱟᱢ ᱨᱮ ᱢᱟᱥᱴᱟᱨᱥ ᱮ ᱠᱚᱨᱟᱣ ᱞᱮᱫᱟ ᱾
ᱛᱟᱭᱚᱢ ᱛᱮ, ᱒᱘ ᱰᱤᱥᱮᱢᱵᱚᱨ ᱑᱙᱗᱐ ᱨᱮ ᱩᱱᱤ ᱥᱨᱤ ᱱᱳᱴᱴᱨᱳᱴ ᱠᱮᱨᱠᱮᱴᱴᱟ ᱥᱟᱶ ᱮ ᱵᱟᱯᱞᱟ ᱮᱱᱟ ᱟᱨ ᱩᱱᱠᱤᱱ ᱨᱮᱱ ᱯᱮᱭᱟ ᱠᱚᱲᱟ ᱟᱨ ᱵᱟᱨᱭᱟ ᱠᱩᱲᱤ ᱧᱩᱛᱩᱢ ᱫᱚ ᱨᱳᱣᱥᱟᱱ, ᱯᱨᱚᱣᱤᱱ, ᱱᱚᱵᱷᱤᱱ, ᱥᱚᱱᱫᱷᱤᱭᱟ ᱟᱨ ᱟᱨᱥᱟ ᱢᱮᱱᱟᱜ ᱠᱚᱣᱟ ᱾
ᱟᱯᱱᱟᱨᱟᱜ ᱨᱩᱪᱤ ᱠᱚ
ᱠᱮᱨᱠᱮᱴᱴᱟ ᱢᱤᱫ ᱥᱟᱶᱛᱟ ᱠᱟᱹᱢᱤᱭᱟᱹ ᱟᱨ ᱢᱟᱪᱮᱫ ᱠᱟᱱᱟᱭ ᱡᱟᱦᱟᱸᱭ ᱫᱚ ᱞᱮᱛᱟᱲ ᱜᱮ ᱟᱹᱛᱩ ᱫᱤᱥᱚᱢ ᱠᱚᱸᱭ ᱦᱤᱬᱤᱭᱮᱫ ᱠᱟᱱ ᱛᱟᱦᱮᱸᱱᱟ ᱟᱨ ᱛᱷᱟᱹᱱᱤᱛ ᱠᱟᱹᱨᱤᱜᱚᱲ ᱠᱚᱣᱟᱜ ᱠᱟᱹᱢᱤ ᱩᱛᱷᱱᱟᱹᱣ ᱟᱨ ᱯᱟᱨᱥᱟᱞᱮᱫ ᱠᱟᱱ ᱛᱟᱦᱮᱸᱱᱟᱭ ᱾ ᱩᱱᱤᱭᱟᱜ ᱠᱷᱮᱞᱚᱸᱰ ᱥᱟᱱᱟ ᱢᱩᱸᱫᱽ ᱨᱮ ᱟᱹᱯᱟᱹᱨᱤ ᱛᱩᱧ, ᱯᱷᱩᱴᱵᱚᱞ ᱟᱨ ᱦᱚᱠᱤ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱡᱷᱟᱨᱠᱷᱚᱸᱰ ᱦᱚᱠᱤ ᱮᱥᱳᱥᱤᱭᱮᱥᱚᱱ, ᱢᱚᱦᱤᱞᱟ ᱦᱚᱠᱤ ᱮᱥᱳᱥᱤᱭᱮᱥᱚᱱ, ᱪᱷᱳᱴᱳᱱᱟᱜᱽᱯᱩᱨ ᱟᱨ ᱵᱤᱦᱟᱨ ᱦᱚᱠᱤ ᱮᱥᱳᱥᱤᱭᱮᱥᱚᱱ ᱮᱢᱟᱱ ᱠᱚᱨᱮᱱ ᱟᱹᱭᱩᱨᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾
ᱟᱯᱱᱟᱨᱟᱜ ᱡᱤᱭᱚᱱ
ᱩᱱᱤ ᱒᱘ ᱰᱤᱥᱮᱢᱵᱚᱨ ᱑᱙᱗᱐ ᱨᱮ ᱱᱳᱴᱴᱨᱳᱴ ᱠᱮᱨᱠᱮᱴᱴᱟ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱟᱨ ᱩᱱᱠᱤᱱ ᱨᱮᱱ ᱯᱮᱭᱟ ᱠᱚᱲᱟ ᱟᱨ ᱵᱟᱨᱭᱟ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾
ᱥᱩᱥᱤᱞᱟ ᱠᱮᱨᱠᱮᱴᱴᱟ ᱒᱐᱐᱙ ᱥᱮᱨᱢᱟ ᱨᱮᱭᱟᱜ ᱑᱙ ᱰᱤᱥᱮᱢᱵᱚᱨ ᱨᱟᱺᱪᱤ ᱨᱮ ᱗᱐ ᱥᱮᱨᱢᱟ ᱩᱢᱮᱨ ᱨᱮ ᱦᱟᱨᱴ ᱮᱴᱟᱠ ᱠᱷᱟᱹᱛᱤᱨ ᱛᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾
ᱠᱮᱨᱠᱮᱴᱴᱟ ᱟᱡ ᱨᱮᱱ ᱢᱟᱲᱟᱝ ᱠᱚᱲᱟ ᱨᱳᱣᱥᱟᱱ ᱠᱩᱢᱟᱨ ᱥᱟᱶ ᱛᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱱᱟ ᱟᱨ ᱟᱡᱟᱜ ᱢᱩᱪᱟᱹᱫ ᱮᱢᱦᱟᱸ ᱢᱚᱡᱽ ᱵᱟᱭ ᱵᱩᱡᱷᱟᱹᱣᱮᱫ ᱛᱟᱦᱮᱸᱱᱟ ᱾ ᱩᱱᱤ ᱛᱤᱠᱤᱱ ᱚᱠᱛᱚ ᱦᱟᱨᱴ ᱮᱴᱟᱠ ᱦᱮᱡᱽ ᱟᱫᱮᱭᱟ ᱟᱨ ᱟᱡ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱥᱩᱨ ᱨᱮᱭᱟᱜ ᱨᱟᱡᱽ ᱦᱟᱥᱯᱟᱛᱟᱞ ᱛᱮᱠᱚ ᱤᱫᱤ ᱠᱮᱫᱮᱭᱟ, ᱢᱮᱱᱠᱷᱟᱱ ᱩᱱᱤ ᱵᱟᱧᱪᱟᱣ ᱨᱮᱭᱟᱜ ᱠᱩᱨᱩᱢᱩᱴᱩ ᱵᱟᱝ ᱯᱩᱨᱟᱹᱣ ᱞᱮᱱ ᱛᱟᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱹᱫᱤᱵᱟᱹᱥᱤ ᱛᱤᱨᱞᱟᱹ
ᱭᱩᱴᱭᱩᱵᱚᱨ ᱠᱚᱣᱟᱜ ᱛᱟ.ᱞᱠᱟ.
ᱱᱚᱶᱟ ᱫᱚ ᱭᱩᱴᱭᱩᱵᱟᱨ ᱠᱚᱣᱟᱜ ᱛᱟ.ᱞᱠᱟ. ᱠᱟᱱᱟ ᱾ ᱭᱩᱴᱭᱩᱵᱚᱨ ᱠᱚ ᱫᱚ ᱭᱩᱴᱭᱩᱵᱽ ᱨᱮ ᱟᱭᱢᱟ ᱞᱮᱠᱟᱱᱟᱜ ᱠᱟ.ᱢᱤ ᱞᱮᱠᱟᱛᱮ ᱠᱚ ᱵᱟᱰᱟᱭ ᱦᱚᱪᱻᱚ ᱠᱚᱱ ᱦᱚᱲ ᱠᱟᱱᱟ ᱠᱚ ᱾
ᱫᱟᱠᱟ
ᱫᱟᱠᱟ ᱫᱚ ᱵᱟᱝᱞᱟᱫᱮᱥ ᱟᱨ ᱵᱷᱟᱨᱚᱛ ᱨᱮᱱ ᱦᱚᱲ ᱠᱚᱣᱟᱜ ᱢᱩᱲᱩᱛ ᱡᱚᱡᱚᱢᱟᱜ ᱠᱟᱱᱟ᱾ ᱱᱚᱣᱟ ᱫᱚ ᱪᱟᱣᱞᱮ ᱫᱤᱠᱤ ᱠᱟᱛᱮᱡᱽ ᱵᱮᱱᱟᱣᱟ᱾ ᱵᱟᱝᱞᱟ ᱫᱤᱥᱟᱹᱢ ᱨᱮᱭᱟᱜ ᱫᱟᱣᱞᱮ ᱫᱟᱠᱟ ᱫᱚ ᱡᱷᱚᱲ-ᱡᱷᱚᱲᱟ ᱜᱮ ᱦᱩᱭᱩᱜᱼᱟ᱾ ᱢᱮ ᱠᱷᱟᱱ ᱪᱤᱱ, ᱡᱟᱯᱟᱱ ᱟᱨ ᱠᱳᱨᱤᱭᱟ ᱨᱮᱭᱟᱜ ᱪᱟᱣᱞᱮ ᱫᱟᱠᱟ ᱫᱚ ᱞᱟᱰᱟᱜᱮ ᱦᱩᱭᱩᱜᱼᱟ᱾
ᱵᱮᱱᱟᱣ
ᱪᱟᱣᱞᱮ ᱢᱚᱡᱛᱮ ᱟᱹᱨᱩᱵ ᱠᱟᱛᱮ ᱡᱟᱹᱨᱩᱲ ᱞᱮᱠᱟ ᱫᱟᱜ ᱮᱢ ᱠᱟᱛᱮ ᱫᱤᱠᱤ ᱞᱟᱹᱜᱤᱛ ᱪᱩᱞᱦᱟᱹ ᱨᱮᱠᱩ ᱪᱚᱱᱟᱣᱟ᱾ ᱡᱚᱛᱚ ᱪᱟᱣᱞᱮ ᱫᱤᱠᱤ ᱤᱥᱤᱱ ᱞᱮᱱ ᱠᱷᱟᱱ ᱠᱚ ᱯᱷᱮᱰᱟ᱾ ᱫᱟᱠᱟ ᱫᱚ ᱢᱤᱫᱰᱮᱱ ᱮᱢ ᱞᱤᱱ ᱞᱮᱠᱷᱟᱱᱜᱮ ᱵᱩᱡᱷᱜᱼᱟ ᱡᱚᱛᱚ ᱫᱟᱠᱟ ᱤᱥᱤᱱ ᱟᱠᱟᱱᱟ ᱥᱮ ᱵᱟᱝ᱾ ᱪᱟᱣᱞᱮ ᱫᱚ ᱵᱟᱨ ᱞᱮᱠᱟᱱᱟᱺ ᱫᱤᱠᱤ ᱪᱟᱣᱞᱮ ᱟᱨ ᱟᱫᱚᱣᱟ ᱪᱟᱣᱞᱮ᱾ ᱫᱤᱠᱤ ᱪᱟᱣᱞᱮ ᱫᱚ ᱫᱟᱠᱟ ᱠᱟᱛᱮ ᱠᱚ ᱟᱸᱨᱤᱡᱟ ᱢᱮᱱᱠᱷᱟᱱ ᱟᱫᱚᱣᱟ ᱪᱟᱣᱞᱮ ᱫᱚ ᱵᱟᱠᱚ ᱟᱸᱨᱤᱡᱟ ᱥᱮ ᱫᱟᱜᱢᱟᱹᱰᱤ ᱵᱟᱠᱚ ᱜᱤᱰᱤᱭᱟ᱾ ᱵᱮᱜᱚᱨ ᱟᱺᱨᱤᱪᱛᱮ ᱚᱠᱟ ᱴᱟᱜᱠᱚ ᱫᱟᱠᱭᱟ ᱚᱱᱟ ᱫᱚ ᱵᱟᱝᱞᱟ ᱫᱤᱥᱟᱹᱢ ᱨᱮ ᱫᱚ ᱟᱱᱡᱮᱫ ᱫᱟᱠᱟ ᱠᱚ ᱢᱮᱛᱟᱜᱼᱟ᱾
ᱱᱟᱱᱟᱦᱩᱱᱟᱹᱨ ᱫᱟᱠᱟ
ᱫᱟᱠᱟ ᱫᱚ ᱯᱩᱰᱜᱮ ᱦᱩᱭᱩᱜᱼᱟ᱾ ᱢᱮᱱᱠᱷᱟᱱ ᱪᱟᱣᱞᱮ ᱨᱮᱭᱟᱜ ᱡᱟᱹᱛ ᱞᱮᱠᱟᱛᱮ ᱫᱷᱚᱲᱟ ᱥᱚᱱᱟᱞᱤ ᱥᱮ ᱵᱟᱫᱟᱢᱤ ᱨᱚᱝ ᱦᱚ ᱦᱩᱭᱩᱜ ᱜᱮᱭᱟ᱾
ᱮᱢ ᱥᱮ ᱦᱟᱹᱴᱤᱧ
ᱡᱚᱢ ᱚᱠᱛᱮ ￼ᱨᱮ ᱟᱺᱲᱤᱪ ᱫᱟᱠᱟ ᱟᱨ ᱵᱟᱝ ᱠᱷᱟᱱ ᱫᱟᱜ ᱢᱟᱺᱰᱤ ᱠᱚ ᱦᱟᱹᱴᱤᱧᱟ᱾ ᱚᱱᱟ ᱥᱟᱶᱛᱮ ᱩᱛᱩ ᱦᱚ ᱛᱟᱦᱮᱱᱟ᱾
ᱟᱺ￼ᱲᱤᱪ ᱢᱟᱺᱰᱤ
ᱫᱟᱠᱟ ᱤᱥᱤᱱ ᱠᱟᱛᱮ ᱡᱟᱸᱦᱟ ᱫᱟᱜ ᱠᱚ ᱟᱺᱲᱤᱪ ᱜᱤᱰᱤᱭᱟ ᱚᱱᱟᱜᱮ ￼ᱟᱺᱲᱤᱪ ᱢᱟᱺᱰᱤ ᱠᱩ ᱢᱮᱛᱟᱜᱼᱟ᱾ ᱚᱱᱟ ᱟᱺᱲᱤᱪ ᱫᱟᱜ ᱦᱚᱸ ᱠᱩ ᱧᱩᱭ ᱜᱮᱭᱟ᱾ ᱰᱟᱝᱨᱟᱣᱟᱜ ᱧᱩ ᱫᱟᱜ ᱦᱤᱥᱟᱹᱵᱛᱮ ᱦᱚᱸ ᱠᱩ ᱵᱮᱵᱷᱟᱨᱟ᱾ ᱟᱨᱦᱚ ᱠᱤᱪᱨᱤᱪ ᱥᱮ ᱞᱩᱜᱲᱤ ᱨᱮ ᱢᱟᱬ ᱦᱤᱥᱟᱹᱵᱛᱮ ᱦᱚᱸ ᱠᱩ ᱵᱮᱵᱷᱟᱨ ᱜᱮᱭᱟ᱾
ᱟᱨᱣᱟᱞ
ᱟᱨᱣᱟᱞ ᱥᱚᱦᱚᱨ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱟᱨᱣᱟᱞ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱮᱫ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱡᱚᱦᱟᱱᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱴᱚᱴᱷᱟ ᱨᱮ ᱱᱟᱠᱥᱟᱞᱤ ᱫᱟᱵᱚᱱ ᱞᱟᱹᱜᱤᱫ ᱛᱮ ᱦᱚᱱᱚᱛ ᱛᱮᱭᱟᱨ ᱮᱱᱟ ᱾ ᱦᱚᱱᱚᱛ ᱨᱮᱱᱟᱜ ᱴᱷᱟᱯᱚᱱ ᱫᱚ ᱵᱟᱨᱭᱟ ᱦᱚᱱᱚᱛ ᱴᱚᱴᱷᱟ ᱠᱷᱚᱱ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱡᱚᱦᱟᱱᱟᱵᱟᱫᱽ ᱟᱨ ᱟᱣᱨᱟᱝᱜᱟᱵᱟᱫᱽ ᱾ ᱟᱨᱣᱟᱞ ᱨᱤᱱ ᱦᱚᱲ ᱮᱞ ᱕᱘᱘,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱨᱣᱟᱞ, ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱘᱐ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱟᱨᱣᱟᱞ ᱥᱚᱦᱚᱨ ᱥᱚᱱ ᱜᱟᱰᱟ ᱨᱮᱱᱟᱜ ᱡᱚᱡᱚᱢ ᱯᱟᱥᱴᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱜᱟᱝᱱᱟᱹᱭ ᱨᱮᱱᱟᱜ ᱜᱚᱲᱚ ᱤᱡ ᱜᱟᱰᱟ ᱠᱟᱱᱟ ᱾
ᱚᱛᱱᱚᱜ
ᱟᱨᱣᱟᱞ 25.25°N, 84.68°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱖᱗ ᱢᱤᱴᱚᱨ (᱒᱒᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱟᱨᱣᱟᱞ ᱨᱮ ᱜᱟᱰᱟ (ᱥᱚᱱ) ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱚᱧᱮ ᱨᱮ ᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱴᱷᱟᱶ
ᱟᱹᱢᱟᱹᱞᱮᱛ ᱯᱟᱹᱨᱥᱤ ᱦᱤᱱᱫᱤ ᱟᱨ ᱩᱨᱫᱩ ᱠᱟᱱᱟ ᱾ ᱱᱚᱱᱰᱮᱱᱟᱜ ᱨᱚᱨᱚᱲ ᱞᱟᱹᱜᱤᱫ ᱴᱚᱴᱷᱟᱹᱨᱤ ᱯᱟᱹᱨᱥᱤ ᱢᱟᱜᱽᱦᱤ ᱠᱟᱱᱟ ᱾
ᱦᱚᱲ ᱮᱞ
ᱟᱨᱣᱟᱞ ᱦᱚᱱᱚᱛ ᱦᱚᱲ ᱮᱞ ᱾
ᱵᱩᱱᱰᱩ
ᱵᱩᱱᱰᱩ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱢᱤᱫ ᱥᱟᱵᱽᱰᱤᱵᱤᱡᱚᱱ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱫᱚ ᱢᱤᱫ ᱱᱚᱴᱤᱯᱷᱤᱰ ᱮᱨᱤᱭᱟ ᱠᱟᱱᱟ ᱾ ᱨᱟᱺᱪᱤ ᱥᱚᱦᱚᱨ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱟᱨ ᱡᱟᱢᱥᱮᱫᱽᱯᱩᱨ ᱥᱚᱦᱚᱨ ᱠᱷᱚᱱ ᱘᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱵᱩᱱᱰᱩ 23.18°N, 85.58°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱓᱗ ᱢᱤᱴᱚᱨ (᱑᱑᱐᱕ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ ᱓᱓ ᱨᱮ ᱨᱟᱺᱪᱤ ᱟᱨ ᱡᱟᱢᱥᱮᱫᱽᱯᱩᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱡᱚᱛᱚ ᱚᱛᱮᱛ ᱢᱚᱡᱽ ᱥᱟᱶᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱨ ᱟᱨ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱾ ᱥᱩᱨᱭᱟ ᱢᱚᱱᱫᱤᱨ ᱟᱨ ᱫᱟᱥᱚᱢ ᱡᱷᱟᱨᱱᱟ ᱢᱩᱬ ᱟᱠᱟᱨᱥᱚᱱ ᱟᱨ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜᱼᱟ ᱾ 'ᱥᱴᱮᱜᱭᱩ ᱳᱯᱷ ᱟᱞᱜᱩᱞᱟᱱ' (ᱥᱴᱮᱪᱭᱩ ᱳᱯᱷ ᱵᱤᱨᱥᱟ ᱢᱩᱱᱰᱟ) ᱥᱩᱨᱭᱟ ᱢᱚᱱᱫᱤᱨ ᱛᱷᱮᱱ ᱵᱮᱱᱟᱜ ᱠᱟᱱᱟ, ᱟᱫᱚ ᱑᱕᱐ ᱯᱷᱤᱴ ᱡᱤᱞᱤᱧ ᱦᱩᱭᱩᱜ ᱟ ᱟᱨ ᱥᱚᱦᱚᱨ ᱨᱮ ᱧᱮᱞᱡᱚᱝ ᱨᱟᱹᱥᱠᱟᱹ ᱨᱮᱱᱟᱜ ᱛᱟᱞᱢᱟ ᱦᱚᱸ ᱦᱩᱭᱩᱜ ᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱩᱱᱰᱩ ᱨᱮᱱᱟᱜ ᱦᱚᱲ ᱮᱞ ᱒᱑᱐᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱵᱩᱱᱰᱩ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱑% ᱢᱮᱱᱟᱜᱼᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱠᱚᱲᱟ ᱟᱜ ᱥᱮᱪᱮᱫ ᱗᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱔᱙% ᱢᱮᱱᱟᱜᱼᱟ ᱾ ᱑᱔% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱵᱚᱪᱷᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱯᱟᱹᱨᱥᱤ
ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱟᱹᱰᱤ ᱢᱟᱨᱮ ᱯᱟᱹᱨᱥᱤ ᱗᱕% ᱠᱷᱚᱱ ᱰᱮᱦᱮᱨ ᱛᱟᱦᱮᱱ ᱦᱚᱲ ᱤᱫᱤ ᱛᱮ ᱢᱤᱫ ᱯᱟᱹᱨᱥᱤ ᱤᱫᱤ ᱛᱮ ᱵᱟᱰᱟᱭ ᱞᱟᱹᱜᱤᱫ ᱯᱟᱸᱪᱯᱟᱨᱜᱟᱱᱤᱭᱟ ᱢᱮᱱᱟᱜᱼᱟ ᱾ ᱮᱴᱟᱜ ᱢᱟᱨᱮ ᱯᱟᱹᱨᱥᱤ ᱵᱟᱸᱜᱟᱞᱤ ᱟᱨ ᱦᱤᱱᱫᱤ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱚᱛᱱᱚᱜ
ᱥᱟᱨᱟᱣᱱᱤ
ᱥᱟᱨᱟᱣᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱜᱚᱰᱰᱟ ᱦᱚᱱᱚᱛ ᱨᱮ ᱢᱮᱱᱟᱜ ᱜᱚᱰᱰᱟ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱜᱚᱰᱰᱟ ᱵᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱚᱦᱚᱨ ᱠᱟᱱᱟ᱾
ᱴᱷᱟᱶ
ᱥᱟᱨᱟᱣᱱᱤ 24.81433°N, 87.32417°W ᱨᱮ ᱢᱮᱱᱟᱜᱼᱟ᱾
ᱥᱟᱨᱟᱣᱱᱤ ᱨᱮᱱᱟᱜ ᱮᱨᱤᱭᱟ ᱫᱚ ᱓.᱗᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ (᱑.᱔᱓ ᱪᱟᱹᱣᱠᱟᱹ ᱢᱤᱞ) ᱢᱮᱱᱟᱜᱼᱟ᱾
ᱢᱤᱫ ᱧᱮᱱᱮᱞ
ᱱᱚᱣᱟ ᱢᱚᱯ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱨᱮᱱᱟᱜ ᱢᱤᱫ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱟᱝᱜᱟ ᱜᱟᱰᱟ ᱫᱷᱟᱨᱮ ᱠᱷᱚᱱ ᱮᱛᱚᱢ ᱠᱷᱚᱱ ᱠᱚᱧᱮ ᱫᱷᱟᱹᱵᱤᱡ ᱫᱩᱢᱠᱟᱹ ᱦᱚᱱᱚᱛ ᱫᱷᱟᱹᱵᱤᱡ ᱢᱮᱱᱟᱜᱼᱟ᱾ 'ᱯᱷᱟᱨᱟᱠᱠᱟ' ᱫᱚ ᱢᱮᱯ ᱨᱮ ᱚᱞ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡ ᱢᱮᱱᱟᱜᱼᱟ, ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ᱾ ᱨᱟᱡᱽᱢᱚᱦᱟᱞ ᱠᱚᱞ ᱯᱷᱤᱞᱰ ᱫᱚ ᱢᱮᱯ ᱨᱮ ᱧᱮᱞ ᱟᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱨᱟᱣᱱᱤ ᱨᱮ ᱔,᱙᱗᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱒,᱕᱔᱒ (᱕᱑%) ᱠᱚᱲᱟ ᱟᱨ ᱒,᱔᱒᱘ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱘᱕᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱥᱟᱨᱟᱣᱱᱤ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱒,᱗᱒᱓ (᱖᱖.᱑᱙% ᱦᱚᱲ ᱠᱚ ᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱩᱢᱮᱨ ᱨᱮ) ᱛᱟᱦᱮᱸ ᱠᱟᱱᱟ᱾
ᱯᱚᱨᱤᱠᱟᱴᱷᱟᱢᱳ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱮᱱᱰᱵᱩᱠ, ᱜᱚᱰᱰᱟ ᱨᱮ ᱢᱮᱱᱟᱜ ᱞᱮᱠᱟᱛᱮ, ᱥᱟᱨᱟᱣᱱᱤ ᱫᱚ ᱓.᱗᱑ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ। ᱥᱚᱦᱚᱨᱤᱭᱟᱹ ᱵᱮᱵᱚᱥᱛᱟ ᱠᱚ ᱢᱩᱸᱫᱽ ᱨᱮ ᱨᱟᱲᱟ ᱰᱨᱮᱱ ᱥᱟᱶᱛᱮ ᱑᱐ ᱠᱤᱞᱚᱢᱤᱴᱚᱨ ᱡᱷᱟᱹᱞ ᱰᱟᱦᱟᱨ ᱢᱮᱱᱟᱜᱼᱟ, ᱧᱩ ᱫᱟᱜ ᱨᱮᱭᱟᱜ ᱵᱮᱵᱚᱥᱛᱷᱟ ᱠᱚ ᱢᱩᱸᱫᱽ ᱨᱮ ᱦᱮᱱᱰ ᱯᱟᱢᱯ, ᱚᱴᱟᱜ ᱠᱩᱸᱧ ᱢᱮᱱᱟᱜᱼᱟ᱾ ᱱᱚᱸᱰᱮ ᱒᱑᱑ ᱜᱚᱴᱟᱝ ᱜᱷᱟᱨᱚᱸᱡᱽ ᱨᱮ ᱵᱤᱡᱽᱞᱤ ᱡᱚᱱᱚᱲ ᱢᱮᱱᱟᱜᱼᱟ, ᱕ ᱜᱚᱴᱟᱝ ᱰᱟᱦᱟᱨ ᱞᱟᱭᱤᱴ ᱯᱚᱭᱮᱱᱴ ᱢᱮᱱᱟᱜᱼᱟ᱾ ᱥᱮᱪᱮᱫ ᱵᱮᱵᱚᱥᱛᱟ ᱠᱚ ᱢᱩᱫᱽ ᱨᱮ ᱱᱚᱸᱰᱮ ᱵᱟᱨᱭᱟ ᱯᱨᱟᱭᱢᱟᱨᱤ ᱟᱥᱲᱟ, ᱢᱤᱫ ᱢᱤᱰᱤᱞ ᱟᱥᱲᱟ, ᱢᱤᱫ ᱥᱮᱠᱮᱱᱰᱟᱨᱤ ᱟᱥᱲᱟ, ᱢᱤᱫ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱢᱤᱫᱴᱮᱱ ᱠᱚᱯᱨᱮᱴᱤᱵᱷ ᱵᱮᱸᱠ ᱨᱮᱭᱟᱜ ᱪᱟᱸᱜᱟ ᱚᱯᱷᱤᱥ ᱦᱚᱸ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱚᱦᱚᱨ ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱥᱚᱦᱚᱨ
ᱯᱟᱯᱩᱣᱟ ᱱᱤᱣ ᱜᱤᱱᱤ
ᱧᱩᱛᱩᱢ
"ᱯᱟᱯᱩᱣᱟ" ᱫᱚ ᱢᱤᱫ ᱞᱳᱠᱟᱞ ᱵᱟᱝ ᱵᱟᱲᱟᱭ ᱟᱹᱲᱟᱹ ᱠᱷᱚᱱ ᱦᱮᱡᱽ ᱟᱠᱟᱱᱟ᱾ "ᱱᱤᱣ ᱜᱤᱱᱤ" (Nueva Guinea) ᱧᱩᱛᱩᱢ ᱯᱩᱭᱞᱩ ᱫᱚ ᱥᱯᱮᱱᱤᱥ ᱥᱮᱥᱮᱫᱽᱨᱟᱭᱤᱡ ᱤᱭᱮᱜᱳ ᱟᱨᱛᱮᱡᱽ ᱫᱮ ᱨᱮᱛᱮᱡᱽ ᱮ ᱥᱟᱰᱮ ᱞᱮᱫᱟ᱾
ᱚᱛᱱᱚᱜ
᱔᱖᱒,᱘᱔᱐ ᱠᱤᱢᱤ² (᱑᱗᱘,᱗᱐᱐ sq ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜ ᱱᱚᱶᱟ ᱫᱤᱥᱚᱢ ᱫᱚ ᱡᱮᱜᱮᱛ ᱨᱮᱱᱟᱜ ᱕᱔ ᱟᱱᱟᱜ ᱢᱟᱨᱟᱝ ᱫᱤᱥᱚᱢ ᱟᱨ ᱛᱮᱥᱟᱨ ᱢᱟᱨᱟᱝ ᱫᱤᱯ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱫᱤᱯ ᱠᱚ ᱢᱮᱥᱟ ᱠᱟᱛᱮᱡ ᱱᱚᱶᱟ ᱫᱚ ᱐° ᱠᱷᱚᱱ ᱑᱒° ᱠᱚᱧᱮ ᱟᱨ ᱑᱔᱐° ᱠᱷᱚᱱ ᱑᱖᱐° ᱥᱟᱢᱟᱝ ᱢᱩᱫ ᱨᱮ ᱢᱮᱱᱟᱜᱼᱟ᱾
ᱯᱟᱯᱩᱣᱟ ᱱᱤᱣ ᱜᱤᱱᱤ ᱚᱥᱴᱨᱮᱞᱤᱭᱟ ᱠᱷᱚᱱ ᱮᱛᱚᱢ ᱥᱮᱫ, ᱤᱱᱫᱳᱱᱮᱥᱤᱭᱟ ᱠᱷᱚᱱ ᱯᱪᱮ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱥᱩᱞ ᱵᱩᱨᱩ ᱫᱚ ᱢᱟᱭᱩᱱᱴ ᱣᱤᱞᱦᱮᱞᱢ ᱔,᱕᱐᱙ ᱢᱤᱴᱟᱨ (᱑᱔,᱗᱙᱓ ᱯᱷᱩᱴ)᱾
ᱠᱟᱹᱣᱰᱤᱟᱹᱨᱤ
ᱯᱟᱯᱩᱣᱟ ᱱᱤᱣ ᱜᱤᱱᱤ ᱫᱚ ᱱᱮᱪᱟᱨᱮᱞ ᱨᱤᱥᱳᱨ ᱨᱮᱫᱚ ᱟᱹᱰᱤ ᱜᱮ ᱠᱟᱥᱟᱹᱬ ᱜᱮᱭᱟ᱾ ᱱᱚᱶᱟ ᱢᱩᱫ ᱨᱮ ᱠᱷᱟᱫᱟᱱ, ᱵᱤᱨ, ᱫᱚᱨᱭᱟ ᱟᱨ ᱛᱷᱚᱨᱟ ᱪᱟᱥᱵᱟᱥ ᱥᱮᱞᱮᱫ ᱢᱮᱱᱟᱜᱼᱟ᱾ ᱫᱤᱥᱚᱢ ᱨᱮᱱᱟᱜ ᱩᱥᱩᱞ ᱵᱩᱨᱩᱢᱟᱞᱟ, ᱵᱮᱰᱟ ᱟᱨ ᱫᱤᱯ ᱠᱚ ᱠᱷᱟᱹᱛᱤᱨ ᱱᱚᱰᱮᱱᱟᱜ ᱩᱛᱷᱱᱟᱹᱣ ᱠᱟᱹᱢᱤ ᱠᱚ ᱟᱹᱰᱤ ᱠᱮᱴᱮᱡᱽ ᱜᱮᱭᱟ᱾
ᱰᱮᱢᱚᱜᱽᱨᱟᱯᱷᱤ
ᱯᱟᱯᱩᱣᱟ ᱱᱤᱣ ᱜᱤᱱᱤ ᱡᱮᱜᱮᱛ ᱨᱮᱱᱟᱜ ᱟᱭᱢᱟ ᱡᱟᱹᱛᱤ ᱨᱮᱱᱟᱜ ᱫᱤᱥᱚᱢ ᱠᱚ ᱢᱩᱫ ᱨᱮ ᱢᱤᱫ ᱫᱤᱥᱚᱢ ᱠᱟᱱᱟ᱾ ᱱᱚᱰᱮ ᱥᱟᱭ ᱜᱚᱴᱟᱝ ᱠᱷᱚᱱ ᱦᱚ ᱡᱟᱹᱥᱛᱤ ᱡᱟᱹᱛᱤ ᱜᱟᱶᱛᱟ ᱢᱮᱱᱟᱜ ᱠᱚᱣᱟ, ᱱᱩᱠᱚ ᱫᱚ ᱯᱟᱯᱩᱭᱟᱱ ᱢᱮᱱᱛᱮ ᱠᱚ ᱵᱟᱲᱟᱭᱚᱜᱼᱟ᱾ ᱱᱩᱱᱠᱩ ᱨᱮᱱ ᱥᱮᱫᱟᱭ ᱦᱟᱯᱨᱟᱢ ᱠᱚ ᱜᱮᱥᱟᱥᱟᱭ ᱥᱮᱨᱢᱟ ᱞᱟᱦᱟ ᱨᱮ ᱯᱟᱯᱩᱣᱟ ᱚᱱᱪᱚᱞ ᱨᱮᱠᱚ ᱦᱮᱡᱽ ᱞᱮᱱᱟ᱾ ᱮᱴᱟᱜ ᱟᱹᱫᱤᱵᱟᱥᱤ ᱡᱟᱹᱛᱤ ᱠᱚ ᱫᱚ ᱚᱥᱴᱨᱮᱞᱤᱭᱟᱱ, ᱱᱩᱱᱠᱩ ᱨᱮᱱ ᱦᱟᱯᱨᱟᱢ ᱠᱚ ᱱᱚᱣᱟ ᱚᱱᱪᱟᱞ ᱨᱮ ᱯᱩᱱ ᱜᱮᱥᱟᱥᱟᱭ ᱥᱮᱨᱢᱟ ᱠᱷᱚᱱ ᱦᱚ ᱞᱟᱦᱟ ᱨᱮᱠᱚ ᱦᱮᱡᱽ ᱞᱮᱱᱟ᱾
ᱯᱟᱹᱨᱥᱤ
ᱯᱟᱯᱩᱣᱟ ᱱᱤᱣ ᱜᱤᱱᱤ ᱮᱴᱟᱜ ᱫᱤᱥᱚᱢ ᱠᱷᱚᱱ ᱟᱹᱰᱤ ᱟᱭᱢᱟ ᱯᱟᱹᱨᱥᱤ ᱢᱮᱱᱟᱜᱼᱟ᱾ ᱘᱒᱐ ᱜᱟᱱ ᱠᱷᱚᱱ ᱦᱚ ᱡᱟᱹᱥᱛᱤ ᱯᱟᱹᱨᱥᱤ, ᱡᱟᱦᱟ ᱫᱚ ᱞᱮᱠᱷᱟᱜᱩᱴ ᱡᱮᱜᱮᱛ ᱯᱟᱹᱨᱥᱤ ᱨᱮᱱᱟᱜ ᱑᱒% ᱠᱟᱱᱟ, ᱢᱮᱱᱠᱷᱟᱱ ᱱᱚᱶᱟ ᱠᱚ ᱯᱟᱹᱨᱥᱤ ᱢᱩᱫ ᱨᱮ ᱡᱟᱹᱥᱛᱤ ᱜᱮ ᱑᱐᱐᱐ ᱠᱷᱚᱱ ᱦᱚ ᱠᱚᱢ ᱵᱮᱵᱦᱟᱨᱤᱭᱟᱹ ᱢᱮᱱᱟᱜ ᱠᱚᱶᱟ᱾
ᱵᱟᱨᱦᱮ ᱡᱚᱱᱚᱲ
Government
General information
ᱫᱟᱜ
ᱫᱟᱜ ᱫᱚ ᱢᱤᱫ ᱥᱟᱯᱷᱟ ᱟᱨ ᱵᱤᱱ ᱨᱚᱝ ᱟᱱ ᱜᱩᱱᱩᱱ ᱡᱤᱱᱤᱥ ᱠᱟᱱᱟ ᱾ ᱱᱚᱶᱟ ᱫᱚ ᱜᱟᱰᱟ, ᱯᱩᱠᱷᱨᱤ, ᱥᱟᱹᱢᱩᱸᱫᱽ ᱮᱢᱟᱱ ᱠᱚ ᱨᱮ ᱧᱮᱞᱚᱜᱼᱟ ᱾ ᱫᱷᱟᱹᱨᱛᱤ ᱨᱮ ᱗᱑.᱔% ᱫᱟᱜ ᱯᱮᱨᱮᱡ ᱢᱮᱱᱟᱜᱼᱟ ᱾ ᱥᱮᱨᱢᱟ ᱨᱮᱱᱟᱜ ᱨᱤᱢᱤᱞ ᱠᱷᱚᱱ ᱡᱟᱹᱲᱤ ᱞᱮᱠᱟᱛᱮ ᱚᱛ ᱨᱮ ᱧᱩᱨᱩᱜᱼᱟ ᱾ ᱫᱟᱜ ᱰᱮᱦᱮᱨ ᱨᱮᱭᱟᱲ ᱞᱮᱱᱠᱷᱟᱱ ᱵᱚᱨᱚᱯ ᱛᱮᱭᱟᱨᱚᱜᱼᱟ ᱾ ᱫᱟᱜ ᱫᱚ ᱞᱚᱞᱚ ᱞᱮᱱᱠᱷᱟᱱ ᱵᱷᱟᱯ ᱛᱮᱭᱟᱨᱚᱜᱼᱟ ᱾ ᱡᱤᱭᱚᱱ ᱨᱮ ᱫᱟᱜ ᱫᱚ ᱟᱹᱰᱤ ᱞᱟᱹᱠᱛᱤᱭᱟᱱᱟ ᱾ ᱢᱮᱱᱠᱷᱟᱱ ᱵᱟᱰᱟᱭᱚᱜᱼᱟ ᱒᱐᱒᱕ ᱥᱟᱞᱮ ᱥᱮᱫ ᱛᱚ ᱡᱚᱛᱚ ᱦᱚᱲ ᱞᱟᱹᱠᱛᱤ ᱞᱮᱠᱟ ᱫᱟᱜ ᱫᱚ ᱵᱟᱠᱚ ᱧᱟᱢᱟ ᱾ ᱫᱟᱜ ᱫᱚ ᱚᱱᱠᱟᱱ ᱡᱤᱱᱤᱥ ᱠᱟᱱᱟ ᱡᱟᱦᱟᱸ ᱫᱚ ᱯᱮ ᱞᱮᱠᱟᱛᱮ ᱛᱟᱦᱮᱸᱱᱟ, ᱚᱱᱟ ᱠᱚ ᱫᱚ :- ᱫᱟᱜ, ᱵᱚᱨᱚᱯ, ᱵᱷᱟᱯ ᱾
ᱫᱟᱜ ᱨᱮᱱᱟᱜ ᱵᱮᱵᱷᱟᱨ
ᱢᱟᱹᱱᱢᱤ ᱠᱷᱚᱱ ᱮᱦᱚᱵ ᱠᱟᱛᱮ ᱫᱟᱨᱮ ᱱᱟᱹᱬᱤ ᱡᱤᱵᱽ ᱡᱤᱭᱟᱹᱞᱤ ᱡᱚᱛᱚ ᱡᱤᱣᱤᱭᱟᱱ ᱠᱚ ᱵᱟᱧᱪᱟᱣᱜ ᱞᱟᱹᱜᱤᱫ ᱫᱟᱜ ᱮᱠᱟᱞ ᱠᱚ ᱞᱟᱹᱠᱛᱤᱜᱼᱟ ᱾ ᱚᱱᱟᱛᱮ ᱠᱚ ᱢᱮᱱᱟ ᱫᱟᱜ ᱵᱟᱹᱱᱩᱜ, ᱡᱤᱵᱚᱱ ᱵᱟᱹᱱᱩᱜ ᱾ ᱫᱟᱜ ᱫᱚ ᱦᱚᱲᱢᱚ ᱨᱚ ᱜᱩᱱᱩᱱ ᱞᱮᱠᱟᱛᱮ ᱢᱟᱭᱟᱢ ᱨᱮᱱᱟᱜ ᱢᱩᱬ ᱦᱟᱹᱴᱤᱧ ᱞᱮᱠᱟᱱᱟᱜ ᱠᱟᱱᱟ ᱾ ᱫᱟᱜ ᱫᱚ ᱦᱚᱲᱢᱚ ᱠᱷᱚᱱ ᱩᱫᱽᱜᱟᱹᱨ ᱞᱮᱠᱟᱛᱮ ᱚᱰᱚᱠ ᱠᱟᱛᱮ ᱦᱚᱲᱢᱚᱭ ᱨᱮᱭᱟᱲᱟ ᱾ ᱫᱟᱜ ᱫᱚ ᱩᱢ ᱟᱹᱨᱩᱵ ᱪᱟᱥᱵᱟᱥ ᱮᱢᱟᱱ ᱠᱚᱨᱮ ᱦᱚᱸ ᱵᱚᱱ ᱵᱮᱵᱷᱟᱨ ᱜᱮᱭᱟ ᱾ ᱢᱟᱹᱱᱢᱤᱭᱟᱜ ᱦᱚᱲᱢᱚ ᱨᱮ ᱖᱐%-᱗᱐% ᱜᱟᱱ ᱫᱟᱜ ᱜᱮ ᱛᱟᱦᱮᱸᱱᱟ ᱾ ᱫᱟᱜ ᱜᱮ ᱪᱩᱰᱩ ᱫᱟᱜᱼᱮ ᱛᱟᱭᱟᱨᱟ ᱾ ᱪᱩᱰᱩ ᱫᱟᱜ ᱫᱚ ᱦᱚᱧᱢᱚ ᱨᱮᱱᱟᱜ ᱵᱟᱹᱲᱤᱡᱟᱜ ᱠᱚᱜ ᱫᱟᱜ ᱟᱠᱟᱨ ᱛᱮ ᱚᱰᱚᱠ ᱜᱤᱰᱤᱭᱟᱭ ᱾ ᱩᱞᱤᱫᱟᱜ ᱫᱚ ᱡᱚᱢᱟᱜ ᱠᱚᱭ ᱦᱚᱡᱚᱢ ᱚᱪᱚᱭᱟ ᱾ ᱡᱚ ᱮᱢᱟᱱ ᱠᱚ ᱨᱮ ᱦᱚᱸ ᱫᱟᱜ ᱫᱚ ᱛᱟᱦᱮᱸᱱ ᱜᱮᱭᱟ ᱾ ᱫᱚᱨᱭᱟ ᱫᱟᱜ ᱫᱚ ᱠᱷᱟᱨᱟ ᱜᱮ ᱵᱩᱞᱩᱝ ᱜᱮ ᱵᱩᱡᱷᱟᱹᱣᱟ ᱾ ᱡᱷᱟᱨᱱᱟ, ᱢᱩᱰᱩ, ᱠᱩᱧ, ᱯᱩᱠᱷᱨᱤ ᱫᱟᱜ ᱫᱚ ᱥᱤᱵᱤᱞᱟ ᱾ ᱫᱷᱟᱹᱨᱛᱤ ᱨᱮ ᱓% ᱜᱮ ᱥᱤᱵᱤᱞ ᱫᱟᱜ ᱢᱮᱱᱟᱜᱼᱟ ᱟᱡ ᱡᱚᱛᱚ ᱵᱩᱞᱩᱝ ᱫᱟᱜ ᱾
ᱠᱚᱧᱮ ᱟᱨ ᱛᱟᱱᱟᱞᱟ ᱟᱱᱰᱟᱢᱟᱱ ᱦᱚᱱᱚᱛ
ᱠᱚᱧᱮ ᱟᱨ ᱛᱟᱞᱟ ᱟᱱᱰᱟᱢᱟᱱ ᱦᱚᱱᱚᱛ ᱫᱚ ᱵᱮᱝᱜᱚᱞ ᱠᱚᱪᱟ ᱫᱚᱨᱭᱟ ᱨᱮ ᱢᱮᱱᱟᱜ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱟᱨ ᱫᱤᱯ ᱜᱩᱴ ᱨᱮᱱᱟᱜ ᱯᱮᱭᱟ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱢᱟᱭᱟᱵᱚᱱᱫᱚᱨ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱒᱕᱑.᱗᱕ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱫᱚ ᱑᱘ ᱚᱜᱚᱥᱴ, ᱒᱐᱐᱖ ᱥᱟᱞ ᱨᱮ ᱟᱱᱰᱟᱢᱟᱱ ᱦᱚᱱᱚᱛ ᱫᱚ ᱦᱟᱯᱟᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱚᱠᱟᱨᱮ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱟᱭᱟᱵᱚᱱᱫᱚᱨ ᱥᱟᱵᱽᱼᱰᱤᱵᱤᱡᱚᱱ ᱨᱮᱱᱟᱜ ᱡᱚᱛᱚ ᱯᱮᱭᱟ ᱛᱚᱦᱥᱤᱞ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱠᱚᱧᱮ ᱟᱨ ᱛᱟᱱᱟᱞᱟ ᱟᱱᱰᱟᱢᱟᱱ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱒,᱒᱒᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱒᱔᱖ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱚᱧᱮ ᱟᱨ ᱛᱟᱱᱟᱞᱟ ᱟᱱᱰᱟᱢᱟᱱ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱐᱕,᱕᱙᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱴᱳᱝᱜᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱖᱑᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱒ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱓/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ-᱐.᱐᱗% ᱛᱟᱦᱮᱸ ᱠᱟᱱᱟ ᱾ ᱠᱚᱧᱮ ᱟᱨ ᱛᱟᱱᱟᱞᱟ ᱟᱱᱰᱟᱢᱟᱱ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱒᱕ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱔.᱒᱕% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱵᱟᱝᱜᱟᱞᱤ ᱫᱚ ᱠᱚᱧᱮ ᱟᱨ ᱛᱟᱱᱟᱞᱟ ᱟᱱᱰᱟᱢᱟᱱ ᱫᱤᱯ ᱜᱩᱴ ᱨᱮ ᱡᱚᱛᱚ ᱰᱮᱦᱮᱨ ᱨᱚᱲᱮᱫ ᱯᱟᱹᱨᱥᱤ ᱠᱟᱱᱟ ᱾ ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱝᱜᱟᱞᱤ ᱫᱚ ᱦᱚᱱᱚᱛ ᱨᱮ ᱕᱓.᱗᱙ ᱥᱟᱭᱠᱚᱲᱟ ᱦᱚᱲ ᱮᱞ ᱦᱚᱛᱮᱛᱮ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ, ᱚᱱᱟ ᱛᱟᱭᱚᱢ ᱥᱟᱫᱽᱨᱤ (᱑᱑.᱐᱖%), ᱛᱮᱞᱩᱜᱩ (᱕.᱙᱙%), ᱠᱩᱲᱩᱠᱷ (᱖.᱑᱗%), ᱦᱤᱱᱫᱤ (᱕.᱙᱙%), ᱛᱟᱢᱤᱞ (᱕.᱙᱔%), ᱢᱟᱞᱟᱭᱟᱞᱟᱢ (᱓.᱕%), ᱱᱤᱠᱚᱵᱟᱨᱤ (᱐.᱕᱗%) ᱟᱨ ᱮᱴᱟᱜ ᱠᱚ ᱾
ᱠᱚᱨᱮᱱ ᱦᱚᱲ, ᱠᱟᱭᱚᱱ ᱯᱚᱱᱚᱛ, ᱢᱤᱭᱟᱱᱢᱟᱨ ᱠᱷᱚᱱ ᱢᱤᱫᱴᱟᱹᱝ ᱪᱤᱱᱼᱛᱤᱵᱵᱚᱛᱤ ᱡᱟᱹᱛᱤ ᱜᱩᱴ, ᱒᱐᱐᱐ ᱦᱚᱲᱟᱜ ᱮᱞ ᱦᱚᱸ ᱢᱟᱭᱟᱵᱚᱱᱫᱚᱨ ᱟᱨ ᱰᱤᱜᱽᱞᱤᱯᱩᱨ ᱛᱚᱦᱥᱤᱞ ᱨᱮᱱᱟᱜ ᱤᱨᱟᱹᱞ ᱜᱚᱴᱟᱝ ᱟᱹᱛᱩ ᱨᱮ ᱢᱮᱱᱟᱜ ᱠᱚᱣᱟ ᱾
ᱠᱷᱚᱸᱰ
ᱦᱚᱱᱚᱛ ᱨᱮ ᱯᱮᱭᱟ ᱛᱚᱦᱥᱤᱞ, ᱰᱤᱜᱽᱞᱤᱯᱩᱨ, ᱢᱟᱭᱟᱵᱚᱱᱫᱚᱨ ᱟᱨ ᱨᱚᱝᱜᱚᱛ ᱥᱮᱞᱮᱫ ᱟᱠᱟᱱᱟ ᱾
ᱠᱚᱴᱚᱠ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱠᱚᱴᱚᱠ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱤᱫ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱨᱮ ᱠᱚᱴᱚᱠ ᱨᱮ ᱠᱟᱹᱢᱤᱭᱟ ᱾
ᱨᱮᱞ ᱜᱟᱶᱛᱟ
ᱠᱚᱴᱚᱠ ᱥᱴᱮᱥᱚᱱ ᱫᱚ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱠᱷᱩᱨᱫᱟ ᱨᱚᱰ ᱠᱷᱚᱸᱰ ᱵᱷᱤᱛᱤᱨ ᱨᱮ ᱠᱟᱹᱢᱤᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱴᱚᱠ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱩᱨᱫᱟ ᱨᱚᱰ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱚᱱᱩᱡᱟ ᱪᱚᱸᱫᱽᱨᱟ
ᱛᱚᱱᱩᱡᱟ ᱪᱚᱸᱫᱽᱨᱟ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱤᱢ ᱩᱫᱩᱜᱤᱭᱟᱹ ᱟᱨ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱭᱚᱥ ᱪᱚᱯᱨᱟ ᱦᱟᱜ ᱦᱚᱲ ᱠᱩᱥᱤᱭᱟᱱ ᱯᱷᱤᱞᱤᱢ ᱫᱤᱞ ᱛᱳ ᱯᱟᱜᱚᱞ ᱦᱮ ᱯᱷᱤᱞᱤᱢ ᱞᱟᱹᱜᱤᱫ ᱢᱤᱫ ᱡᱚᱱᱚᱲᱟᱣ ᱥᱠᱨᱤᱱ ᱨᱟᱭᱴᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱛᱤᱨᱞᱟᱹᱨᱤᱭᱟᱹ ᱯᱷᱤᱞᱤᱢ ᱠᱚ ᱩᱫᱩᱜ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ, ᱡᱟᱦᱟᱸᱨᱮ ᱛᱤᱨᱞᱟᱹ ᱠᱷᱮᱞᱚᱸᱰᱟᱹᱱᱤ ᱫᱚ ᱟᱡᱟᱜ ᱯᱷᱤᱞᱤᱢ ᱨᱮ ᱢᱩᱠᱷᱤᱭᱟᱹ ᱴᱷᱟᱶ ᱨᱮᱭ ᱛᱟᱦᱮᱸᱱᱟ ᱾ ᱚᱱᱟ ᱠᱚᱨᱮ ᱠᱷᱚᱱ ᱛᱤᱱᱟᱹᱝ ᱜᱟᱱ ᱯᱷᱤᱞᱤᱢ ᱫᱚ ᱫᱩᱥᱢᱚᱱ ᱟᱨ ᱥᱚᱝᱜᱷᱚᱨᱥ ᱥᱮᱞᱮᱫ ᱢᱮᱱᱟᱜ-ᱟ ᱾
ᱜᱷᱟᱨᱚᱸᱡᱽ
ᱛᱚᱱᱩᱡᱟ ᱪᱚᱸᱫᱽᱨᱟ ᱦᱟᱜ ᱡᱟᱱᱟᱢ ᱫᱚ ᱫᱤᱞᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱵᱤᱠᱨᱚᱢ ᱪᱚᱸᱫᱽᱨᱟ ᱭᱤᱡ ᱵᱩᱦᱤᱱ ᱠᱟᱱᱟᱭ ᱟᱨ ᱯᱷᱤᱞᱤᱢ ᱠᱨᱤᱴᱤᱠ ᱚᱱᱩᱯᱚᱢᱟ ᱪᱳᱯᱨᱟ ᱭᱤᱡ ᱦᱚᱸ ᱵᱚᱭᱦᱟ ᱠᱟᱱᱟᱭ ᱾ ᱩᱱᱤ ᱟᱡ ᱟᱭᱳ ᱫᱚ ᱯᱷᱤᱞᱤᱢ ᱚᱻᱚᱞᱤᱡ ᱠᱟᱢᱱᱟ ᱪᱚᱸᱫᱽᱨᱟ ᱠᱟᱱᱟᱭ ᱾.
ᱠᱟᱹᱢᱤ
ᱛᱚᱱᱩᱡᱟ ᱪᱚᱸᱫᱽᱨᱟ ᱫᱚ ᱑᱙᱙᱕ ᱠᱷᱚᱱ ᱟᱡᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱫ-ᱟ ᱾ ᱛᱚᱱᱣᱤ ᱟᱡᱽᱢᱤᱭ ᱯᱟᱴ ᱟᱠᱟᱫ ᱴᱤᱵᱤ ᱥᱨᱩᱝᱠᱷᱚᱲᱟ ᱡᱚᱢᱤᱱ ᱟᱥᱢᱟᱱ (ᱴᱤᱵᱤ ᱥᱨᱩᱝᱠᱷᱚᱲᱟ) ᱥᱟᱶ ᱟᱡᱟᱜ ᱩᱱᱩᱫᱩᱜ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱑᱙᱙᱖ ᱨᱮ ᱩᱱᱤ ᱫᱚ ᱥᱚᱵᱽᱱᱟᱢ ᱥᱩᱠᱷᱫᱮᱵᱽ ᱥᱟᱶ ᱢᱩᱢᱠᱤᱱ ᱧᱩᱛᱩᱢᱟᱱ ᱢᱤᱫ ᱟᱨ ᱴᱮᱞᱤᱵᱤᱡᱚᱱ ᱥᱤᱨᱤᱭᱚᱞ ᱨᱮᱱᱟᱜ ᱩᱫᱩᱜ ᱥᱚᱫᱚᱨ ᱠᱮᱫ-ᱟ ᱾ ᱑᱙᱙᱗ ᱨᱮ, ᱩᱱᱤ ᱫᱚ ᱭᱚᱥ ᱪᱳᱯᱨᱟ ᱟᱜ ᱫᱤᱞ ᱛᱳ ᱯᱟᱜᱚᱞ ᱦᱮ ᱞᱟᱹᱜᱤᱫ ᱥᱠᱨᱤᱱᱯᱞᱮ ᱚᱞ ᱠᱮᱫ ᱟᱭ ᱾ ᱡᱟᱦᱟᱸ ᱫᱚ ᱵᱮᱵᱽᱥᱟᱭᱟᱱ ᱡᱤᱛᱠᱟᱹᱨ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱚᱦᱮᱥ ᱵᱷᱚᱴ ᱥᱟᱶ ᱦᱚᱸ ᱢᱮᱥᱟ ᱠᱟᱛᱮ ᱠᱤᱱ ᱠᱟᱹᱢᱤ ᱟᱠᱟᱫ-ᱟ ᱾ ᱑᱙᱙᱘ ᱨᱮ, ᱯᱷᱤᱞᱤᱢ ᱡᱚᱠᱷᱢ ᱞᱟᱹᱜᱤᱫ ᱦᱚᱸ ᱥᱠᱨᱤᱱᱯᱞᱮ ᱚᱞ ᱟᱠᱟᱫ-ᱟ ᱾ ᱩᱱᱤ ᱫᱚ ᱚᱱᱟ ᱥᱮᱨᱢᱟ ᱜᱮ ᱟᱡᱟᱜ ᱯᱩᱭᱞᱩ ᱯᱷᱤᱞᱤᱢ ᱩᱱᱩᱫᱩᱜ ᱫᱩᱥᱢᱚᱱ ᱥᱟᱶᱛᱮᱭ ᱮᱛᱚᱦᱚᱵ ᱠᱮᱫ-ᱟ ᱾ ᱱᱚᱶᱟ ᱯᱷᱤᱞᱤᱢ ᱨᱤᱱᱤᱡ ᱢᱩᱠᱷᱤᱭᱟᱹ ᱠᱷᱮᱞᱚᱸᱰᱟᱹᱱᱤ ᱞᱮᱠᱟᱛᱮ ᱠᱟᱡᱚᱞ ᱫᱚ ᱟᱹᱰᱤ ᱜᱮ ᱥᱟᱨᱦᱟᱣᱱᱟᱭ ᱧᱟᱢ ᱟᱠᱟᱫ-ᱟ ᱟᱨ ᱵᱚᱠᱥ ᱳᱯᱷᱤᱥ ᱨᱮᱦᱚᱸ ᱱᱟᱯᱟᱭ ᱮ ᱩᱫᱩᱜ ᱥᱚᱫᱚᱨ ᱠᱮᱫ-ᱟ ᱾ ᱩᱱᱤᱭᱟᱜ ᱞᱟᱦᱟ ᱛᱮᱱᱟᱜ ᱯᱷᱤᱞᱤᱢ ᱫᱚ ᱥᱚᱝᱜᱷᱚᱨᱥ (᱑᱙᱙᱙) ᱦᱚᱸ ᱢᱚᱦᱮᱥ ᱵᱷᱚᱴ ᱦᱚᱛᱮᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱱᱚᱶᱟ ᱨᱮ ᱚᱠᱥᱚᱭ ᱠᱩᱢᱟᱨ ᱟᱨ ᱯᱨᱤᱛᱤ ᱡᱤᱱᱴᱟ ᱫᱚ ᱢᱩᱬ ᱴᱷᱟᱶ ᱨᱮ ᱠᱤᱱ ᱠᱟᱹᱢᱤ ᱟᱠᱟᱫ ᱛᱟᱦᱮᱸᱫ ᱾
ᱩᱱ ᱠᱷᱚᱱ ᱜᱮ ᱪᱚᱸᱫᱽᱨᱟ ᱫᱚ ᱟᱹᱰᱤ ᱜᱟᱱ ᱯᱷᱤᱞᱤᱢ ᱮ ᱩᱫᱩᱜ ᱟᱠᱟᱫ-ᱟ, ᱡᱟᱦᱟᱸ ᱠᱚᱨᱮ ᱠᱷᱚᱱ ᱫᱚ ᱟᱹᱰᱤ ᱜᱟᱱ ᱨᱮᱜᱮ ᱚᱠᱚᱭᱟᱜ ᱦᱚᱸ ᱚᱱᱟ ᱪᱮᱛᱟᱱ ᱫᱷᱮᱭᱟᱱ ᱜᱮ ᱵᱟᱝ ᱪᱟᱞᱟᱣ ᱞᱮᱱᱟ ᱾ ᱮᱱ ᱦᱚᱸ ᱥᱩᱨ ᱫᱤ ᱢᱮᱞᱚᱰᱤ ᱳᱯᱷ ᱞᱟᱭᱤᱯᱷ (᱒᱐᱐᱒) ᱞᱮᱠᱟᱱ ᱯᱷᱤᱞᱤᱢ ᱥᱴᱟᱨ (᱒᱐᱐᱕) ᱞᱮᱠᱟᱱ ᱯᱷᱤᱞᱤᱢ, ᱡᱟᱦᱟᱸ ᱨᱮᱱᱟᱜ ᱩᱫᱩᱜ ᱟᱨ ᱚᱞ ᱫᱚ ᱪᱚᱸᱫᱽᱨᱟ ᱜᱮᱭ ᱛᱚᱨᱟᱣ ᱟᱠᱟᱫ-ᱟ ᱾ ᱜᱟᱞᱚᱪᱤᱭᱟᱹ ᱟᱨ ᱛᱩᱞᱟᱹᱡᱚᱠᱷᱟ ᱠᱟᱹᱢᱤ ᱠᱚ ᱠᱟᱹᱢᱤ ᱠᱟᱱ ᱦᱚᱲ ᱠᱚ ᱯᱟᱦᱴᱟ ᱠᱷᱚᱱ ᱟᱡᱟᱜ ᱚᱱᱚᱞᱤᱭᱟᱹ ᱨᱩᱯ ᱨᱮ ᱩᱱᱤᱭᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱟᱹᱰᱤ ᱜᱮ ᱥᱟᱨᱦᱟᱣᱱᱟ ᱟᱠᱟᱫᱮᱭᱟ ᱾
ᱤᱱᱟᱹ ᱛᱟᱭᱚᱢ ᱟᱡ ᱫᱚ ᱥᱩᱥᱢᱤᱛᱟ ᱥᱮᱱ ᱮ ᱯᱟᱴ ᱟᱠᱟᱫ ᱯᱷᱤᱞᱤᱢ ᱡᱤᱱᱫᱮᱜᱤ ᱨᱚᱠᱥ (᱒᱐᱐᱖) ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱱᱚᱶᱟ ᱯᱷᱤᱞᱤᱢ ᱞᱟᱹᱜᱤᱫ ᱠᱟᱹᱦᱱᱤ ᱟᱨ ᱥᱠᱨᱤᱱᱯᱞᱮ ᱦᱚᱸᱭ ᱚᱞ ᱟᱠᱟᱫ-ᱟ ᱾ ᱩᱱᱤᱭᱟᱜ ᱡᱚᱛᱚ ᱠᱷᱚᱱ ᱱᱟᱶᱟ ᱯᱷᱤᱞᱤᱢ ᱦᱳᱯ ᱮᱸᱰ ᱞᱤᱴᱤᱞ ᱥᱩᱜᱚᱨ (᱒᱐᱐᱘) ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱯᱩᱨᱟᱹ ᱞᱮᱠᱟᱛᱮ ᱟᱢᱮᱨᱤᱠᱟ ᱨᱮ ᱤᱝᱞᱤᱥ ᱛᱮ ᱥᱩᱴᱤᱝ ᱞᱮᱱ ᱛᱟᱦᱮᱸᱫ ᱾ ᱒᱐᱑᱖ ᱨᱮᱱᱟᱜ ᱮᱛᱚᱦᱚᱵ ᱨᱮ ᱩᱱᱤ ᱫᱚ ᱫᱤ ᱴᱮᱞᱤᱯᱷᱤᱞᱢ ᱞᱟᱹᱜᱤᱫ ᱢᱤᱫ ᱠᱷᱟᱴᱚ ᱯᱷᱤᱞᱤᱢ ᱥᱤᱞᱵᱚᱴ ᱮ ᱩᱫᱩᱜ ᱞᱮᱫ-ᱟ, ᱡᱟᱦᱟᱸ ᱨᱮ ᱫᱚ ᱠᱟᱨᱛᱤᱠ ᱟᱨᱭᱚᱱ ᱮ ᱛᱟᱦᱮᱸ ᱠᱟᱱᱟ ᱾
ᱵᱷᱩᱛ ᱮᱸᱜᱮᱞ
ᱪᱤᱱᱦᱟᱹ: ᱾
ᱢᱚᱦᱚᱢᱢᱚᱫᱽ ᱦᱤᱫᱟᱭᱟᱛᱩᱞᱞᱟᱦ
ᱢᱚᱦᱚᱢᱚᱫᱽ ᱦᱤᱫᱟᱭᱟᱛᱩᱞᱞᱟᱦ (᱑᱗ ᱰᱤᱥᱮᱢᱵᱚᱨ ᱑᱙᱐᱕ - ᱑᱘ ᱥᱮᱯᱴᱮᱢᱵᱚᱨ ᱑᱙᱙᱒) ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱢᱩᱥᱞᱤᱢ ᱪᱤᱯ ᱡᱚᱥᱴᱤᱥ ᱮ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱯᱩᱭᱞᱩ ᱪᱤᱯ ᱡᱚᱥᱴᱤᱥ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱟᱨ ᱩᱱᱤ ᱫᱚ ᱵᱟᱨᱭᱟ ᱚᱠᱛᱚ ᱨᱮᱱᱟᱜ ᱛᱟᱠ ᱨᱮ ᱥᱤᱧᱚᱛ ᱨᱤᱱᱤᱡ ᱠᱟᱹᱢᱤ ᱪᱟᱞᱟᱣᱤᱭᱟᱹ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱦᱚᱸ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱟᱠᱟᱫ ᱛᱟᱦᱮᱸᱫ ᱾ ᱱᱚᱶᱟ ᱥᱟᱶᱛᱮ ᱩᱱᱤ ᱫᱚ ᱢᱤᱫ ᱯᱩᱨᱟᱹ ᱠᱟᱹᱢᱤᱠᱛᱚ ᱞᱟᱹᱜᱤᱫ ᱥᱤᱧᱚᱛ ᱨᱤᱱᱤᱡ ᱛᱩᱨᱩᱭ ᱟᱹᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾ ᱱᱟᱶᱟ ᱨᱟᱭᱯᱩᱨ ᱨᱮ ᱢᱮᱱᱟᱜ ᱦᱤᱫᱟᱭᱟᱛᱩᱞᱞᱟᱦ ᱡᱟᱹᱛᱤᱭᱟᱹᱨᱤ ᱟᱹᱨᱤ (law) ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱧᱩᱛᱩᱢ ᱫᱚ ᱟᱡᱟᱜ ᱧᱩᱛᱩᱢ ᱛᱮᱜᱮ ᱫᱚᱦᱚ ᱟᱠᱟᱱᱟ ᱾
ᱦᱤᱫᱟᱭᱟᱛᱩᱞᱞᱟᱦ ᱫᱚ ᱒᱕ ᱯᱷᱮᱵᱽᱨᱩᱣᱟᱨᱤ ᱑᱙᱖᱘ ᱠᱷᱚᱱ ᱑᱖ ᱰᱤᱥᱮᱢᱵᱚᱨ ᱑᱙᱗᱐ ᱦᱟᱹᱵᱤᱥ ᱥᱤᱧᱚᱛ ᱨᱤᱱᱤᱡ ᱑᱑ ᱟᱹᱱᱤᱡ ᱪᱤᱯ ᱡᱚᱥᱴᱤᱥ ᱟᱨ ᱓᱑ ᱚᱜᱚᱥᱴ ᱑᱙᱗᱙ ᱠᱷᱚᱱ ᱓᱐ ᱚᱜᱚᱥᱴ ᱑᱙᱘᱔ ᱦᱟᱹᱵᱤᱡ ᱥᱤᱧᱚᱛ ᱨᱤᱱᱤᱡ ᱛᱩᱨᱩᱭ ᱟᱹᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱒᱐ ᱡᱩᱞᱟᱭ ᱑᱙᱖᱙ ᱠᱷᱚᱱ ᱒᱔ ᱚᱜᱚᱥᱴ ᱑᱙᱖᱙ ᱦᱟᱹᱵᱤᱡ ᱠᱟᱹᱢᱤ ᱪᱟᱞᱟᱣ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱧᱩᱛᱩᱢᱟᱱ ᱵᱤᱪᱟᱹᱨᱤᱭᱟᱹ, ᱥᱠᱚᱞᱟᱨ, ᱚᱡᱩᱠᱮᱥᱚᱱᱤᱥᱴ, ᱚᱱᱚᱞᱤᱭᱟᱹ ᱟᱨ ᱞᱤᱝᱜᱩᱣᱤᱥᱴ ᱞᱮᱠᱟᱛᱮ ᱵᱷᱟᱹᱜᱤ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ ᱛᱟᱭᱟ ᱾ ᱟᱡ ᱫᱟᱫᱟ, ᱢᱚᱦᱚᱢᱢᱚᱫᱽ ᱤᱠᱨᱟᱢᱩᱞᱞᱟᱦ ᱫᱚ ᱢᱤᱫ ᱧᱩᱛᱩᱢᱟᱱ ᱯᱟᱠᱤᱥᱛᱟᱱᱤᱭᱟᱹ ᱨᱟᱡᱽᱱᱟᱭᱤᱠ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭᱤᱡ ᱮᱨᱟ ᱫᱚ ᱥᱟᱭᱤᱥᱛᱟ ᱥᱩᱦᱚᱨᱟᱵᱚᱨᱫᱤ ᱤᱠᱚᱨᱟᱢᱩᱞᱞᱟᱦ, ᱦᱩᱥᱮᱸᱱ ᱥᱟᱦᱤᱫᱽ ᱥᱩᱦᱚᱨᱟᱵᱚᱨᱫᱤ ᱭᱤᱡ ᱟᱡ ᱫᱟᱫᱟ ᱦᱚᱢᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱵᱟᱝᱠᱮᱪᱟᱜ ᱯᱟᱠᱤᱥᱛᱟᱱ ᱨᱤᱱᱤᱡ ᱛᱤᱱᱟᱹᱝ ᱚᱠᱛᱚ ᱞᱟᱹᱜᱤᱫ ᱢᱟᱨᱟᱝ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱟᱡ ᱱᱤᱡᱮ ᱯᱩᱭᱞᱩ ᱯᱟᱠᱤᱥᱛᱟᱱᱤᱭᱟᱹ ᱦᱚᱠᱤᱛ ᱟᱠᱷᱲᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾
ᱜᱤᱫᱽᱨᱟᱹ ᱡᱤᱭᱚᱱ ᱟᱨ ᱥᱮᱪᱮᱫ
ᱦᱤᱫᱟᱭᱟᱛᱩᱞᱞᱟᱦ ᱟᱜ ᱡᱟᱱᱟᱢ ᱫᱚ ᱑᱙᱐᱕ ᱨᱮ ᱠᱷᱟᱱ ᱵᱟᱦᱟᱫᱩᱨ ᱦᱟᱯᱷᱤᱡᱽ ᱢᱚᱦᱚᱢᱢᱚᱫᱽ ᱵᱤᱞᱟᱭᱛᱩᱞᱞᱟ ᱴᱷᱮᱱ ᱢᱤᱫ ᱪᱮᱛᱟᱱ ᱦᱟᱹᱴᱤᱧ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱩᱯᱨᱩᱢ ᱜᱷᱟᱨᱚᱸᱡᱽ ᱨᱮᱜᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱢᱩᱸᱥᱤ ᱠᱩᱫᱽᱨᱚᱛᱩᱞᱞᱟᱦ ᱵᱟᱨᱟᱬᱚᱥᱤ ᱨᱮ ᱮᱰᱵᱷᱚᱠᱮᱴ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱫᱚ ᱥᱤᱧᱚᱛ ᱡᱟᱠᱟᱛ ᱧᱩᱛᱩᱢᱟᱱ ᱚᱱᱚᱬᱦᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱩᱨᱫᱩ ᱯᱟᱹᱨᱥᱤ ᱛᱮ ᱚᱱᱚᱬᱦᱮ ᱠᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱠᱷᱚᱱ ᱜᱮ ᱵᱟᱰᱟᱭᱚᱜ ᱠᱟᱱᱟ ᱡᱮ ᱡᱚᱥᱴᱤᱥ ᱦᱤᱫᱟᱭᱟᱛᱩᱞᱞᱟᱦᱟᱜ ᱫᱚ ᱯᱟᱹᱨᱥᱤ ᱟᱨ ᱥᱟᱶᱦᱮᱫ ᱨᱮ ᱫᱩᱞᱟᱹᱲ ᱛᱟᱦᱮᱸ ᱠᱟᱱᱟ ᱾ ᱵᱤᱞᱚᱭᱟᱛᱩᱞᱞᱟ ᱫᱚ ᱑᱘᱙᱗ ᱨᱮ ᱚᱞᱤᱜᱚᱰ ᱢᱩᱥᱞᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱥᱟᱨ ᱥᱮᱭᱚᱫᱽ ᱚᱦᱢᱚᱫᱽ ᱠᱷᱟᱱᱤᱡ ᱜᱚᱨᱚᱡᱟᱱᱤᱡ ᱧᱩᱛᱩᱢᱟᱱ ᱮᱞᱠᱷᱟᱱᱤᱭᱟᱹ ᱥᱟᱨ ᱡᱤᱭᱟᱩᱫᱽᱫᱷᱤᱱ ᱚᱦᱢᱚᱫᱽ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱑᱙᱒᱘ ᱦᱟᱹᱵᱤᱡ ᱟᱭᱥᱤᱮᱥ ᱨᱮ ᱟᱨ ᱑᱙᱒᱙ ᱠᱷᱚᱱ ᱑᱙᱓᱓ ᱦᱟᱹᱵᱤᱡ ᱛᱟᱞᱢᱟ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮᱭ ᱠᱟᱹᱢᱤ ᱞᱮᱫ-ᱟ ᱾ ᱦᱤᱫᱟᱭᱟᱛᱩᱞᱞᱟᱭᱤᱡ ᱢᱟᱨᱟᱝ ᱵᱚᱭᱦᱟ ᱢᱚᱦᱚᱢᱚᱫᱽ ᱤᱠᱟᱨᱟᱢᱩᱞᱞᱟᱦ (ᱟᱭᱥᱤᱮᱥ, ᱛᱟᱭᱚᱢ ᱛᱮ ᱵᱤᱫᱮᱥ ᱥᱩᱛᱨᱮᱛ, ᱯᱟᱠᱤᱥᱛᱟᱱ) ᱟᱨ ᱚᱦᱢᱚᱫᱩᱞᱞᱟᱦ (ᱟᱭᱥᱤᱮᱥ, ᱪᱮᱭᱟᱨᱢᱮᱱ, ᱴᱮᱨᱤᱯᱷ ᱵᱚᱰ ᱠᱷᱚᱱ ᱠᱟᱹᱢᱤ ᱡᱤᱨᱟ.ᱣ) ᱫᱚ ᱢᱤᱫ ᱥᱠᱚᱞᱟᱨ ᱦᱩᱭᱩᱜ ᱥᱟᱶ ᱥᱟᱶᱛᱮ ᱠᱷᱤᱞᱚᱲᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱫᱚᱥᱟᱨ ᱯᱟᱦᱴᱟ ᱨᱮ ᱩᱱᱤ ᱫᱚ ᱩᱨᱫᱩ ᱚᱱᱚᱬᱦᱮ ᱟᱹᱰᱤ ᱥᱚᱨᱮᱥ ᱮ ᱩᱫᱩᱜ ᱥᱚᱫᱚᱨ ᱞᱮᱫ-ᱟ ᱾
ᱟᱯᱚᱱᱟᱛ ᱡᱤᱭᱚᱱ
᱑᱙᱔᱘ ᱨᱮ ᱦᱤᱫᱟᱭᱟᱛᱩᱞᱞᱟᱦ ᱫᱚ ᱯᱩᱥᱯᱟ ᱥᱟᱦ ᱥᱟᱶ ᱮ ᱵᱟᱯᱞᱟ ᱮᱱᱟ, ᱡᱟᱦᱟᱸᱭᱟᱜ ᱫᱷᱚᱨᱚᱢ ᱫᱚ ᱦᱤᱱᱫᱩ ᱛᱟᱦᱮᱸ ᱠᱟᱱᱟ ᱾ ᱟᱹᱠᱤᱱᱤᱡ ᱦᱚᱯᱚᱱ ᱚᱨᱥᱚᱫᱽ ᱦᱤᱫᱟᱭᱟᱛᱩᱞᱞᱟᱜ ᱫᱚ ᱥᱤᱧᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱚᱨᱴ ᱨᱮ ᱢᱤᱫ ᱜᱟᱹᱠᱷᱩᱲ ᱩᱠᱤᱞ ᱠᱟᱱᱟᱭ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ
ᱜᱚᱣᱨᱤᱜᱚᱧᱡᱽ
ᱜᱚᱣᱨᱤᱜᱚᱸᱡᱽ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ  ᱟᱢᱮᱴᱷᱤ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱟᱨ ᱵᱟᱡᱟᱨ ᱠᱟᱱᱟ ᱾ ᱱᱚᱶᱟ ᱫᱚ ᱯᱷᱟᱭᱡᱟᱵᱟᱫᱽ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱᱟᱜ ᱱᱚᱶᱟ ᱵᱟᱡᱟᱨ ᱨᱮᱭᱟᱜ ᱥᱟᱺᱜᱤᱧ ᱫᱚ ᱦᱩᱭᱩᱜ ᱠᱟᱱᱟ ᱑᱒᱖ ᱠᱤᱞᱚᱢᱤᱴᱚᱨ ᱾ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱱᱚᱶᱟ ᱵᱟᱡᱟᱨ ᱫᱚ ᱢᱮᱱᱟᱜᱼᱟ ᱾ ᱒᱐᱑᱐ ᱥᱟᱞ ᱢᱟᱬᱟᱝ ᱨᱮ ᱱᱚᱶᱟ ᱵᱟᱡᱟᱨ ᱫᱚ ᱥᱩᱞᱛᱟᱱᱯᱩᱨ ᱦᱚᱱᱚᱛ ᱨᱮᱭᱟᱜ ᱱᱤᱫ ᱚᱝᱥᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱜᱚᱣᱨᱤᱜᱚᱸᱡᱽ, ᱟᱢᱮᱴᱷᱤ, ᱡᱟᱭᱮᱥ, ᱡᱚᱜᱽᱫᱤᱥᱯᱩᱨ, ᱥᱟᱞᱚᱱ ᱮᱢᱟᱱ ᱢᱮᱥᱟ ᱠᱟᱛᱮ ᱪᱷᱚᱛᱨᱚᱯᱚᱛᱤ ᱥᱟᱦᱩᱡᱤ ᱢᱚᱦᱟᱨᱟᱡᱽ ᱱᱚᱜᱚᱨ ᱧᱩᱛᱩᱢ ᱮᱱᱟ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱵᱟᱡᱟᱨ ᱨᱮᱭᱟᱜ ᱧᱩᱛᱩᱢ ᱫᱚ ᱜᱚᱣᱨᱤᱜᱚᱧᱡᱽ ᱟᱨ ᱱᱤᱛ ᱫᱚ ᱟᱢᱮᱴᱷᱤ ᱧᱩᱛᱩᱢ ᱟᱠᱟᱱᱟ ᱾ ᱜᱚᱣᱨᱤᱜᱚᱧᱡᱽ ᱠᱷᱚᱱᱟᱜ ᱩᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱮᱴᱟᱜ ᱵᱟᱡᱟᱨ ᱠᱚ ᱥᱤᱧᱚᱛ ᱨᱮᱭᱟᱜ ᱦᱚᱸ ᱮᱴᱟᱜ ᱵᱟᱡᱟᱨ ᱢᱮᱱᱢᱮ ᱞᱚᱠᱷᱱᱚᱣ, ᱦᱚᱨᱤᱫᱣᱟᱨ, ᱫᱤᱞᱞᱤ, ᱠᱟᱱᱯᱩᱨ, ᱟᱞᱟᱦᱟᱵᱟᱫᱽ, ᱵᱟᱨᱟᱬᱚᱥᱤ, ᱦᱟᱣᱰᱟ, ᱰᱮᱦᱨᱟᱰᱩᱱ ᱥᱟᱶ ᱨᱮᱞ ᱥᱚᱲᱚᱠ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱨᱟᱡᱟ ᱢᱟᱫᱷᱚ ᱥᱤᱝ ᱮ ᱵᱮᱱᱟᱣ ᱞᱮᱫ ᱢᱟᱨᱠᱮᱴ ᱫᱚ ᱱᱤᱛ ᱦᱚᱸ ᱱᱚᱶᱟ ᱵᱟᱡᱟᱨ ᱨᱮᱭᱟᱜ ᱢᱟᱨᱟᱝ ᱢᱟᱨᱠᱮᱴ ᱠᱟᱱᱟ ᱾ ᱨᱟᱢᱞᱤᱞᱟ ᱢᱚᱭᱫᱟᱱ ᱥᱩᱨ ᱨᱮ ᱜᱳᱥᱟᱸᱭ ᱥᱤᱵᱽ ᱟᱜ ᱢᱚᱸᱫᱤᱨ ᱟᱨ ᱨᱟᱢ ᱡᱟᱱᱚᱠᱤ ᱢᱚᱸᱫᱤᱨ ᱱᱚᱸᱰᱮ ᱢᱮᱱᱟᱜ ᱢᱚᱥᱡᱤᱫᱽ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱜᱚᱣᱨᱤᱜᱚᱧᱡᱽ ᱫᱚ ᱯᱚᱱᱚᱛ ᱦᱟᱭᱤ ᱣᱮ ᱓᱔ ᱟᱨ ᱡᱟᱛᱤᱭᱟᱹ ᱦᱟᱭᱤ ᱣᱮ ᱑᱒᱘ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨ ᱨᱮ ᱢᱮᱱᱟᱜ ᱵᱟᱡᱟᱨ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱩᱞᱛᱟᱱᱯᱩᱨ, ᱨᱟᱭᱵᱟᱨᱮᱞᱤ ᱟᱨ ᱯᱷᱟᱭᱡᱟᱵᱟᱫᱽ ᱾ ᱵᱷᱮᱜᱟᱨ ᱵᱷᱮᱜᱟᱨ ᱡᱟᱹᱛ ᱟᱨ ᱫᱷᱚᱨᱚᱢ ᱨᱮᱱ ᱦᱚᱲ ᱱᱚᱰᱮ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮ ᱫᱚ ᱨᱮᱭᱟᱲ ᱟᱨ ᱨᱚᱦᱚᱲ ᱨᱟᱵᱟᱝ, ᱞᱚᱞᱚ ᱟᱨ ᱚᱫᱟ ᱥᱤᱛᱩᱝ ᱟᱹᱭᱠᱟᱣᱜᱼᱟ ᱾ ᱜᱳᱥᱟᱸᱭ ᱜᱚᱣᱨᱤ ᱫᱚ ᱱᱚᱰᱮᱱᱤᱡ ᱢᱩᱬ ᱵᱚᱸᱜᱟ ᱠᱟᱱᱟᱭ ᱾ ᱟᱡᱟᱜ ᱧᱩᱛᱩᱢ ᱚᱝᱥᱟᱨ ᱜᱮ ᱜᱚᱣᱨᱤᱜᱚᱧᱡᱽ ᱧᱩᱛᱩᱢ  ᱫᱚ ᱦᱩᱭ ᱟᱠᱟᱱᱟ ᱾
ᱱᱚᱶᱟ ᱵᱟᱡᱟᱨ ᱨᱮᱱ ᱦᱚᱲᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱓᱒᱖,᱗᱒᱓ ᱡᱷᱚᱬ ᱾ ᱚᱱᱟ ᱠᱷᱱᱟᱜ ᱠᱚᱲᱟ ᱦᱟᱜ ᱮᱞ ᱫᱚ ᱑᱖᱕,᱒᱘᱔ ᱟᱨ ᱠᱩᱲᱤ ᱭᱟᱜ ᱮᱞ ᱫᱚ ᱑᱖᱑,᱔᱓᱙ ᱡᱷᱚᱬ ᱾ ᱱᱚᱶᱟ ᱵᱟᱡᱟᱨ ᱨᱮ ᱕᱖,᱗᱘᱗ ᱴᱤ ᱜᱟᱱ ᱚᱲᱟᱜ ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱴᱮᱞᱤᱯᱷᱚᱱ ᱠᱚᱰ ᱫᱚ ᱦᱩᱭᱩᱜ ᱠᱟᱱᱟ ᱐᱕᱓᱖᱘ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱟᱨ ᱩᱨᱫᱩ ᱱᱚᱰᱮᱱᱟᱜ ᱫᱚ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ ᱾ ᱟᱣᱟᱫᱷᱤ ᱯᱟᱹᱨᱥᱤ ᱦᱚᱸ ᱱᱚᱰᱮ ᱵᱟᱹᱲᱛᱤ ᱦᱚᱲ ᱜᱮᱠᱚ ᱨᱚᱲᱟ ᱾
ᱦᱤᱱᱫᱩ ᱫᱷᱚᱨᱚᱢ ᱱᱚᱰᱮᱱ ᱠᱚ ᱵᱟᱹᱲᱛᱤ ᱦᱚᱲ ᱠᱚ ᱢᱟᱱᱟᱣᱟ ᱾ ᱱᱚᱰᱮ ᱢᱮᱱᱟᱜ ᱠᱚ ᱮᱴᱟᱜ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱤᱥᱞᱟᱢ, ᱥᱤᱠᱷ, ᱠᱷᱨᱤᱥᱛᱟᱱ, ᱡᱚᱭᱱᱚ ᱮᱢᱟᱱ ᱾
ᱟᱴᱜᱷᱚᱨᱤᱭᱟ ᱩᱯᱚᱡᱮᱞᱟ
ᱟᱴᱜᱷᱚᱨᱤᱭᱟ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱯᱟᱵᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱩᱯᱚᱡᱮᱞᱟ ᱠᱟᱱᱟ ᱾
ᱱᱟᱜᱟᱢ
ᱱᱚᱶᱟ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱪᱟᱴᱢᱚᱦᱚᱨ ᱩᱯᱚᱡᱮᱞᱟ, ᱵᱷᱟᱸᱜᱩᱲᱟ ᱩᱯᱚᱡᱮᱞᱟ ᱟᱨ ᱯᱷᱚᱨᱤᱫᱽᱯᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ-ᱯᱩᱨᱩᱵᱽ ᱫᱚ ᱯᱟᱵᱱᱟ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱥᱟᱛᱷᱤᱭᱟ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱤᱥᱥᱚᱨᱫᱤ ᱩᱯᱚᱡᱮᱞᱟ ᱟᱨ ᱱᱟᱴᱚᱨ ᱦᱚᱱᱚᱛ ᱨᱮᱱᱟᱜ ᱵᱚᱲᱟᱭᱜᱽᱮᱨᱟᱢ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ
ᱱᱚᱶᱟ ᱩᱯᱚᱡᱮᱞᱟ ᱨᱮ ᱕ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜᱼᱟ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
ᱦᱚᱲ ᱠᱚ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱧᱟᱢ ᱟᱠᱟᱱ ᱱᱚᱶᱟ ᱩᱯᱚᱡᱮᱞᱟ ᱨᱮ ᱑,᱕᱗,᱑᱒᱕᱔ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱩᱨᱤᱵᱽ ᱠᱚ
ᱱᱚᱶᱟ ᱩᱯᱚᱡᱮᱞᱟ ᱨᱮᱱ ᱦᱚᱲ ᱠᱚ ᱫᱚ ᱪᱟᱥ ᱠᱟᱹᱢᱤ ᱨᱮ ᱜᱮ ᱡᱟᱹᱥᱛᱤ ᱠᱚ ᱟᱸᱥᱚᱜᱼᱟ ᱾ ᱱᱚᱸᱰᱮ ᱫᱚ ᱦᱳᱲᱳ, ᱯᱟᱴ, ᱜᱚᱦᱩᱢ, ᱟᱨ ᱟᱺᱠᱷ ᱟᱹᱰᱤ ᱜᱮ ᱪᱟᱥ ᱦᱩᱭᱩᱜᱼᱟ ᱾ ᱚᱱᱟ ᱵᱮᱜᱚᱨ ᱟᱨ ᱦᱚᱸ ᱠᱟᱹᱴᱤᱡ ᱠᱟᱹᱴᱤᱡ ᱥᱤᱞᱯᱚ ᱠᱟᱨᱠᱷᱟᱱᱟ ᱠᱚ ᱢᱮᱱᱟᱜᱼᱟ ᱾
ᱨᱚᱵᱤᱱᱫᱽᱨᱚᱱᱟᱛᱷ ᱢᱩᱨᱢᱩ
ᱨᱚᱵᱤᱱᱫᱽᱨᱚᱱᱟᱛᱷ ᱢᱩᱨᱢᱩ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱱᱚᱞᱤᱭᱟᱹ ᱠᱟᱱᱟ ᱾ ᱩᱱᱤᱫᱚ ᱒᱐᱑᱒ ᱨᱮ ᱥᱟᱱᱛᱟᱲᱤ ᱛᱚᱨᱡᱚᱢᱟ ᱞᱟᱹᱜᱤᱫ ᱛᱮ ᱥᱟᱶᱦᱮᱫ ᱮᱠᱮᱰᱮᱢᱤ ᱥᱤᱨᱯᱷᱟᱹ ᱡᱤᱛᱟᱹᱣ ᱮᱱᱟ ᱾
ᱡᱟᱱᱟᱢ
ᱢᱩᱨᱢᱩ ᱛᱟᱞᱟ ᱴᱩᱰᱩ ᱤᱡ ᱵᱚᱭᱦᱟ ᱠᱟᱱᱟ ᱾ ᱩᱱᱤᱫᱚ ᱴᱟᱴᱟ ᱤᱥᱴᱤᱞ ᱨᱮ ᱠᱟᱹᱢᱤ ᱟᱠᱟᱫᱼᱟ ᱾
ᱢᱩᱨᱢᱩ ᱫᱚ ᱢᱚᱦᱟᱥᱣᱮᱛᱟ ᱫᱮᱵᱤ ᱟᱜ ᱠᱟᱦᱱᱤ ᱤᱱᱴᱟᱨ ᱩᱯᱚᱨ ᱤᱴ ᱨᱮᱱᱟᱜ ᱥᱟᱱᱛᱟᱲᱤ ᱛᱮ ᱤᱴᱟᱹ ᱪᱮᱛᱟᱱ ᱨᱮ ᱤᱴᱟᱹ ᱧᱩᱛᱩᱢ ᱛᱚᱨᱡᱟᱢᱟ ᱠᱮᱫᱼᱟ ᱾ ᱱᱚᱣᱟ ᱠᱟᱹᱢᱤ ᱞᱟᱹᱜᱤᱫ ᱛᱮ ᱩᱱᱤ ᱒᱐᱑᱒ ᱨᱮ ᱥᱟᱱᱛᱟᱲᱤ ᱛᱚᱨᱡᱚᱢᱟ ᱞᱟᱹᱜᱤᱫ ᱛᱮ ᱥᱟᱶᱦᱮᱫ ᱮᱠᱮᱰᱮᱢᱤ ᱥᱤᱨᱯᱷᱟᱹ ᱠᱷᱚᱱ ᱢᱟᱱ ᱪᱟᱞ ᱟᱫᱮ ᱭᱟᱠᱚ ᱾ ᱮᱭ ᱱᱚᱣᱟ ᱦᱚᱸ ᱟᱪᱟᱨᱭᱟ ᱪᱚᱛᱩᱨ ᱥᱤᱝ ᱟᱜ ᱦᱤᱱᱫᱤ ᱯᱚᱛᱚᱵ, ᱥᱟᱪᱷᱟᱭ ᱠᱤ ᱠᱟᱨᱟᱢᱟᱴ ᱥᱚᱨᱚᱛ ᱪᱚᱱᱫᱽᱨᱚ ᱪᱟᱴᱴᱚᱯᱟᱛᱷᱭᱟᱭ ᱟᱜ ᱵᱮᱸᱜᱟᱞᱤ ᱯᱚᱛᱚᱵ ᱵᱚᱨᱚ ᱫᱤᱫᱤ ᱟᱜ ᱛᱚᱨᱡᱚᱢᱟ ᱠᱮᱫᱼᱟ ᱾
ᱠᱟᱨᱢᱟᱴᱟᱸᱲ
ᱠᱟᱨᱢᱴᱟᱸᱲ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱦᱚᱲᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ᱾
ᱱᱟᱜᱟᱢ
ᱤᱥᱥᱚᱨ ᱪᱚᱱᱫᱨᱚ ᱵᱤᱫᱫᱟᱥᱟᱜᱚᱨ, ᱡᱟᱦᱟᱸᱭ ᱫᱚ ᱢᱟᱪᱮᱫ-ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱵᱟᱸᱜᱽᱞᱟ ᱨᱤᱱᱮᱥᱟᱱᱥ ᱨᱮᱱ ᱢᱤᱫ ᱢᱩᱬᱩᱛ ᱦᱚᱲ ᱠᱟᱱᱟᱭ, ᱩᱱᱤ ᱫᱚ ᱑᱘᱗᱓ ᱥᱟᱞᱮ ᱨᱮ ᱠᱟᱨᱢᱟᱴᱟᱨ ᱨᱮᱭ ᱥᱮᱴᱮᱨ ᱞᱮᱱᱟ ᱟᱨ ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱑᱘ ᱥᱮᱨᱢᱟ ᱠᱷᱚᱱ ᱦᱚᱸ ᱡᱟᱹᱥᱛᱤ ᱚᱠᱛᱚ ᱱᱚᱸᱰᱮᱭ ᱵᱷᱩᱨᱛᱤ ᱞᱮᱫ-ᱟ᱾ ᱑᱙᱗᱔ ᱥᱟᱞᱮ ᱨᱮ ᱠᱟᱨᱢᱟᱴᱟᱨ ᱨᱮᱞ ᱥᱴᱮᱥᱚᱱ ᱨᱮᱱᱟᱜ ᱧᱩᱛᱩᱢ ᱵᱤᱫᱫᱟᱥᱟᱜᱚᱨ ᱫᱚᱦᱚ ᱞᱮᱱᱟ᱾
ᱴᱟᱴᱟ ᱠᱚᱞᱮᱡᱽ, ᱪᱟᱸᱭᱵᱟᱥᱟ
ᱴᱟᱴᱟ ᱠᱚᱞᱮᱡᱽ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱮ ᱰᱤᱜᱽᱨᱤ ᱠᱚᱞᱮᱡᱽ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱠᱚᱞᱮᱡᱽ ᱨᱮ ᱑᱙ ᱜᱚᱴᱟᱝ ᱵᱤᱵᱷᱟᱜᱽ ᱢᱮᱱᱟᱜᱼᱟ ᱱᱚᱣᱟ ᱒᱗ ᱜᱚᱴᱟᱝ ᱠᱟᱹᱢᱤ ᱨᱮ ᱪᱷᱩᱴᱟᱹᱣ ᱠᱚᱜᱼᱟ ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱾
ᱴᱷᱟᱶ
ᱠᱚᱞᱮᱡᱽ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱪᱟᱸᱭᱵᱟᱥᱟ ᱨᱮ ᱵᱟᱭᱯᱟᱥ ᱨᱚᱰ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱷᱟᱶ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟ ᱡᱚᱛᱚ ᱢᱩᱬ ᱴᱷᱟᱶ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱠᱚᱞᱦᱟᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱟᱨ ᱯᱟᱪᱮ ᱥᱤᱝᱵᱷᱩᱢ ᱨᱮᱱᱟᱜ ᱦᱚᱱᱚᱛ ᱥᱟᱥᱚᱱ ᱪᱟᱪᱞᱟᱣ ᱚᱯᱷᱤᱥ ᱵᱟᱱᱟᱨ ᱠᱚᱞᱮᱡᱽ ᱚᱲᱟᱜ ᱛᱮ ᱵᱷᱤᱲᱟᱹᱣ ᱟᱠᱟᱱᱟ ᱾
ᱱᱟᱜᱟᱢ
ᱴᱟᱴᱟ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱗ ᱡᱟᱱᱩᱣᱟᱨᱤ, ᱑᱙᱕᱔ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙᱖᱑ ᱥᱟᱞ ᱫᱷᱟᱹᱵᱤᱡ, ᱱᱚᱣᱟ ᱠᱚᱞᱮᱡᱽ ᱫᱚ ᱯᱟᱴᱱᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱛᱷᱚᱠ ᱛᱟᱦᱮᱸ ᱠᱟᱱᱟ ᱾ ᱠᱚᱞᱮᱡᱽ ᱫᱚ ᱑᱙᱖᱑ ᱥᱟᱞ ᱨᱮ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱢᱤᱫ ᱦᱚᱠᱤᱛ ᱛᱷᱚᱠ ᱵᱮᱱᱟᱣ ᱮᱱᱟ ᱾ ᱒᱐᱐᱙ ᱥᱟᱞ ᱨᱮ ᱪᱟᱸᱭᱵᱟᱥᱟ ᱨᱮ ᱠᱚᱞᱦᱟᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱥᱟᱶ, ᱠᱚᱞᱮᱡᱽ ᱫᱚ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱛᱷᱚᱠ ᱵᱮᱱᱟᱣ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ
᱒ ᱮᱯᱨᱤᱞ
᱒ ᱮᱯᱨᱤᱞ ᱜᱮᱨᱚᱨᱤ ᱯᱟᱹᱧᱡᱤ ᱞᱮᱠᱟᱛᱮ ᱥᱮᱨᱢᱟ ᱨᱮᱱᱟᱜ ᱙᱒ ᱟᱱ ᱢᱟᱦᱟᱸ (ᱞᱤᱯᱭᱟᱨ ᱨᱮ ᱙᱓ ᱟᱱ ᱢᱟᱦᱟᱸ) ᱠᱟᱱᱟ ᱾ ᱥᱮᱨᱢᱟ ᱯᱩᱨᱟᱹᱣ ᱨᱮ ᱟᱨᱦᱚᱸ ᱒᱗᱓ ᱢᱟᱦᱟᱸ ᱵᱟᱹᱲᱛᱤ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱢᱟᱦᱟᱸ ᱛᱷᱚᱠ: ᱫᱤᱱᱤᱢ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱥᱟᱦᱮᱵᱽᱜᱚᱸᱡᱽ ᱠᱚᱞᱮᱡᱽ
ᱥᱟᱦᱮᱵᱽᱜᱚᱸᱡᱽ ᱠᱚᱞᱮᱡᱽ ᱫᱚ ᱑᱙᱕᱑ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱨᱮ ᱢᱮᱱᱟᱜ ᱢᱤᱫ ᱥᱟᱹᱠᱤᱞ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱢᱟᱹᱱ
ᱥᱟᱦᱮᱵᱽᱜᱚᱸᱡᱽ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ:ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ
ᱫᱟᱢᱚᱫᱚᱨ ᱜᱟᱰᱟ
ᱫᱟᱢᱚᱫᱚᱨ ᱜᱟᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱟᱪᱷᱮ ᱵᱟᱝᱞᱟ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱛᱟᱞᱟ ᱛᱮ ᱞᱤᱸᱡᱤᱱ ᱠᱟᱱ ᱢᱤᱫ ᱥᱤᱨᱟᱹ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱜᱟᱰᱟ ᱰᱷᱤᱯ ᱫᱷᱟᱨᱮ ᱫᱷᱟᱨᱮ ᱟᱭᱢᱟ ᱞᱟᱹᱠᱛᱤᱭᱟᱱ ᱠᱷᱟᱫᱟᱱ ᱫᱷᱤᱨᱤ ᱠᱚ ᱢᱮᱱᱟᱜ-ᱟ ᱾ ᱢᱟᱬᱟ ᱫᱚ ᱱᱚᱶᱟ ᱜᱟᱰᱟ ᱯᱟᱪᱷᱮ ᱵᱟᱝᱞᱟ ᱨᱮᱜ ᱫᱩᱠ ᱢᱮᱱᱚᱜ ᱠᱟᱱ ᱛᱟᱦᱮᱸᱫ, ᱡᱟᱣ ᱥᱮᱨᱢᱟ ᱜᱮ ᱚᱱᱟ ᱥᱩᱨ ᱥᱩᱯᱩᱨ ᱴᱚᱴᱷᱟ ᱫᱚ ᱫᱟᱜ ᱛᱮ ᱩᱱᱩᱢᱮᱫ ᱛᱟᱦᱮᱸᱫ ᱾ ᱱᱚᱶᱟ ᱜᱟᱰᱟ ᱨᱮ ᱱᱤᱛᱚᱜ ᱫᱚ ᱟᱭᱢᱟ ᱪᱟᱸᱜᱟ ᱜᱟᱰᱟ ᱟᱨ ᱰᱮᱢ ᱮᱢᱟᱱ ᱠᱚ ᱛᱚᱞ ᱠᱟᱛᱮ ᱫᱟᱜ ᱥᱟᱧᱪᱟᱣ ᱠᱟᱛᱮ ᱵᱟᱱ ᱠᱷᱚᱱ ᱟᱹᱰᱤ ᱵᱟᱹᱲᱛᱤ ᱜᱮ ᱵᱟᱧᱪᱟᱣᱮᱜᱼᱟ ᱾
ᱥᱤᱨᱤᱡᱽ
ᱫᱟᱢᱚᱫᱚᱨ ᱜᱟᱰᱟ ᱧᱩᱛᱩᱢ ᱫᱚ ᱫᱟᱢᱚ ᱟᱨ ᱩᱫᱚᱨ ᱥᱚᱸᱥᱠᱨᱤᱛ ᱟᱹᱲᱟᱹ ᱠᱷᱚᱱ ᱢᱮᱥᱟ ᱠᱟᱛᱮ ᱦᱩᱭ ᱟᱠᱟᱱᱟ ᱾ ᱫᱟᱢᱚ ᱢᱮᱱ ᱞᱮᱠᱷᱟᱱ "ᱵᱟᱵᱮᱨ" ᱟᱨ ᱩᱫᱚᱨ ᱢᱮᱱ ᱫᱚ "ᱞᱟᱡ" ᱾ ᱫᱟᱢᱚᱫᱚᱨ ᱢᱮᱥᱟ ᱠᱟᱛᱮ ᱢᱮᱱ ᱞᱮᱠᱷᱟᱱ "ᱢᱤᱫ ᱵᱟᱵᱮᱨ ᱞᱟᱡ ᱨᱮ ᱟᱹᱪᱩᱨ ᱟᱠᱟᱱᱟᱜ" ᱾
ᱪᱟᱸᱜᱟ ᱜᱟᱰᱟᱠᱚ
ᱵᱚᱨᱚᱠᱟᱨ, ᱠᱚᱱᱟᱨ, ᱵᱚᱠᱟᱨᱚ, ᱦᱚᱨᱟᱨᱚ, ᱡᱚᱢᱩᱱᱤᱭᱟ, ᱦᱚᱨᱟᱨᱚ, ᱜᱷᱚᱨᱤ, ᱜᱩᱣᱟᱭᱟ, ᱠᱷᱚᱸᱰᱤᱭᱟ ᱟᱨ ᱵᱷᱮᱨᱟ ᱮᱢᱟᱱ ᱮᱢᱟᱱ ᱫᱚ ᱫᱟᱢᱚᱫᱚᱨ ᱜᱟᱰᱟ ᱨᱮᱱᱟᱜ ᱪᱟᱸᱜᱟ ᱜᱟᱰᱟ ᱠᱟᱱᱟ ᱾
ᱫᱟᱢᱚᱫᱚᱨ ᱵᱷᱮᱞᱞᱤ
ᱦᱟᱡᱤᱨᱟᱵᱟᱜᱽ, ᱵᱚᱠᱟᱨᱚ, ᱠᱚᱫᱚᱨᱚᱢᱟ ᱮᱢᱟᱱ ᱮᱞᱮᱠᱟ ᱥᱮᱫ ᱛᱮ ᱫᱟᱢᱚᱫᱚᱨ ᱵᱷᱮᱞᱞᱤ ᱫᱚ ᱢᱮᱱᱟᱜ-ᱟ ᱾ ᱱᱚᱶᱟ ᱵᱷᱮᱞᱞᱤ ᱫᱚ ᱟᱭᱢᱟ ᱠᱷᱟᱫᱟᱱ ᱫᱷᱤᱨᱤ ᱛᱮ ᱯᱮᱨᱮᱡ ᱟᱠᱟᱱᱟ ᱾ ᱜᱟᱰᱟ ᱫᱟᱜ ᱢᱮᱱᱟᱜ ᱠᱷᱟᱹᱛᱤᱨ ᱡᱷᱟᱨᱠᱷᱚᱸᱰ ᱟᱨ ᱯᱟᱪᱷᱮ ᱵᱟᱝᱞᱟ ᱨᱮ ᱟᱭᱢᱟ ᱠᱟᱹᱨᱜᱟᱹᱲ ᱵᱮᱨᱮᱫ ᱠᱟᱛᱮ ᱠᱟᱹᱣᱰᱤᱟᱹᱨᱤ ᱠᱚ ᱠᱮᱴᱮᱡ ᱟᱠᱟ ᱟ ᱾ ᱑᱙᱔᱘ ᱥᱟᱞᱮ ᱨᱮ ᱥᱟᱝᱜᱮ ᱩᱱᱩᱭᱦᱟᱹᱨ ᱫᱟᱜ ᱰᱮᱢ ᱠᱚ ᱵᱚᱨᱮᱫ ᱞᱮᱜ-ᱟ, ᱡᱟᱦᱟᱸ ᱯᱷᱩᱨᱜᱟᱹᱞ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱢᱟᱨᱟᱝ ᱫᱟᱜ ᱰᱮᱢ ᱛᱟᱦᱮᱸᱠᱟᱱᱟ ᱾ ᱱᱤᱛᱚᱜ ᱱᱚᱸᱰᱮ ᱡᱷᱚᱨᱤᱭᱟ, ᱨᱟᱹᱱᱤᱜᱚᱸᱡᱽ, ᱯᱟᱪᱷᱮ ᱵᱚᱠᱟᱨᱚ, ᱥᱟᱢᱟᱝ ᱵᱚᱠᱟᱨᱚ, ᱨᱟᱢᱜᱚᱰ, ᱠᱚᱧᱮ ᱠᱚᱨᱟᱱᱯᱩᱨᱟ, ᱮᱛᱚᱢ ᱠᱚᱨᱟᱱᱯᱩᱨᱟ ᱠᱚᱨᱮ ᱠᱚᱭᱞᱟ ᱠᱷᱟᱫᱟᱱ ᱠᱚ ᱢᱮᱱᱟᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:!ᱢᱩᱬ ᱛᱷᱚᱠ
ᱵᱚᱱᱰᱩᱫᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱵᱚᱱᱰᱩᱫᱟ (Banduda) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱔᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱗᱖ ᱜᱚᱴᱟᱝ ᱠᱚᱲᱟ ᱟᱨ ᱖᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱔᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱔ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱖ᱹ᱙᱐% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱒᱙᱗᱖ ᱜᱚᱴᱟᱝ ᱠᱚᱲᱟ ᱟᱨ ᱖᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱘᱖᱘, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱓᱓᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱖ᱹ᱒᱗% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱙ᱹ᱖᱖%, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱓ᱹ᱓᱓ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱲᱟᱯᱟᱛᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱰᱚᱵᱷᱟ (ᱰᱟᱵᱷᱟ), ᱢᱚᱦᱩᱞᱰᱤᱦᱟ ᱟᱨ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, Black Gram ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱨᱟᱭᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱨᱟᱭᱯᱩᱨ ᱡᱚᱸᱠᱥᱚᱱ ᱫᱚ ᱨᱟᱭᱯᱩᱨ ᱥᱚᱦᱚᱨ ᱥᱮᱵᱟ ᱦᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱨᱟ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱜᱨᱮᱰ 'ᱮ-᱑' ᱮᱢ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱟᱹᱰᱤ ᱰᱷᱮᱨ ᱟᱨᱡᱟᱣᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮᱱᱟᱜ ᱢᱩᱬ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱨᱟᱭᱯᱩᱨ-ᱵᱤᱡᱚᱭᱱᱟᱜᱟᱨᱟᱢ ᱪᱟᱸᱜᱟ ᱞᱟᱭᱤᱱ ᱰᱟᱦᱟᱨ ᱨᱮᱱᱟᱜ ᱢᱩᱬ ᱴᱷᱟᱶ ᱦᱚᱸ ᱠᱟᱱᱟ ᱾ ᱨᱟᱭᱯᱩᱨ ᱫᱚ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱱᱟᱜᱟᱢ
ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱘᱘᱗ ᱥᱟᱞ ᱨᱮ ᱱᱟᱜᱽᱯᱩᱨ ᱪᱷᱚᱛᱛᱤᱥᱜᱚᱲ ᱨᱮᱞᱣᱮ ᱟᱯᱜᱨᱮᱰ ᱟᱨ ᱫᱚᱦᱨᱟ ᱱᱚᱣᱟ ᱵᱤᱞᱟᱥᱯᱩᱨ ᱠᱷᱚᱱ ᱟᱥᱟᱱᱥᱳᱞ ᱫᱷᱟᱹᱨᱤᱡ ᱵᱟᱲᱦᱟᱣ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮ ᱱᱟᱜᱽᱯᱩᱨ ᱠᱷᱚᱱ ᱟᱥᱟᱱᱥᱳᱞ ᱫᱷᱟᱹᱨᱤᱡ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱢᱩᱬ ᱞᱟᱭᱤᱱ ᱫᱚ ᱑ ᱯᱷᱮᱵᱽᱨᱩᱣᱟᱨᱤ ᱑᱘᱙᱑ ᱥᱟᱞ ᱨᱮ ᱢᱟᱞ ᱤᱫᱤ ᱞᱟᱹᱜᱤᱫ ᱛᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾
᱗᱙ ᱠᱤᱞᱚᱢᱤᱴᱚᱨ (᱔᱙ ᱢᱤᱞ) ᱵᱤᱡᱚᱭᱱᱟᱜᱟᱨᱟᱢ-ᱯᱟᱨᱵᱚᱛᱤᱯᱩᱨᱚᱢ ᱞᱟᱭᱤᱱ ᱫᱚ ᱑᱙᱐᱘-᱐᱙ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱟᱨ ᱑᱙᱑᱓ ᱥᱟᱞ ᱨᱮ ᱥᱚᱞᱩᱨ ᱨᱮᱱᱟᱜ ᱵᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱯᱟᱨᱵᱚᱛᱤᱯᱩᱨᱚᱢ-ᱨᱟᱭᱯᱩᱨ ᱞᱟᱭᱤᱱ ᱫᱚ ᱑᱙᱓᱑ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱ ᱛᱟᱦᱮᱸᱫ ᱾
ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱓᱕-᱔᱕ ᱥᱟᱞ ᱨᱮ ᱵᱤᱞᱟᱥᱯᱩᱨ-ᱵᱷᱤᱞᱟᱭ ᱠᱷᱚᱸᱰ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱨᱟᱭᱯᱩᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱨᱟᱭᱯᱩᱨ ᱨᱮᱞᱣᱮ ᱠᱷᱚᱸᱰ
ᱵᱤᱨᱦᱚᱲ
ᱮᱴᱤᱢᱚᱞᱚᱡᱤ
ᱵᱤᱨᱦᱚᱲ ᱨᱮᱭᱟᱜ ᱢᱮᱱᱛ- ᱵᱤᱨ ᱢᱮᱱᱮᱠ ᱵᱤᱨ ᱜᱟᱡᱟᱲ ᱟᱨ ᱦᱚᱲ ᱨᱮᱭᱟᱜ ᱢᱮᱱᱮᱠ ᱢᱟᱱᱣᱟ ᱡᱟᱹᱛ ᱾
ᱮᱛᱷᱱᱚᱞᱚᱡᱤ
ᱵᱤᱨᱦᱚᱲ ᱡᱟᱹᱛᱟᱜ ᱦᱚᱲᱢᱚ ᱜᱚᱲᱦᱚᱱ ᱫᱚ ᱱᱚᱝᱠᱟ ᱞᱮᱠᱟ ᱪᱚᱯᱚᱫ, ᱡᱮᱞᱮᱧ ᱵᱚᱦᱚᱜ, ᱠᱮᱠᱲᱟ ᱩᱵ ᱟᱨ ᱪᱟᱯᱴᱷᱟ ᱢᱩᱸ᱾ ᱩᱱᱠᱩ ᱠᱚ ᱢᱮᱱᱟ ᱟᱠᱚ ᱫᱚ ᱵᱟᱝᱢᱟ ᱥᱤᱧ ᱪᱟᱱᱫᱚ ᱨᱮ ᱵᱚᱸᱥ ᱠᱟᱱᱟᱠᱚ ᱟᱨᱠᱚ ᱢᱮᱱᱟ ᱠᱷᱮᱨᱣᱟᱲᱠᱚ ᱚᱠᱚᱭ ᱫᱚ ᱪᱟᱱᱫᱚ ᱠᱦᱚᱱ ᱠᱚ ᱦᱩᱭ ᱟᱠᱟᱱᱟ ᱩᱱᱠᱩ ᱫᱚ ᱟᱠᱚ ᱨᱮᱱ ᱵᱚᱭᱦᱟ ᱠᱟᱱᱟ᱾ ᱮᱛᱦᱱᱚᱞᱚᱡᱤ ᱞᱮᱠᱟ ᱛᱮ ᱩᱱᱠᱩ ᱫᱚ ᱥᱟᱱᱛᱟᱞ, ᱢᱩᱱᱰᱟ ᱟᱨ ᱦᱚᱸ ᱞᱮᱠᱟᱱ ᱡᱟᱹᱛ ᱠᱟᱱᱟᱠᱚ᱾
ᱞᱮᱠᱷᱟ
ᱵᱤᱨᱦᱚᱲ ᱠᱚᱣᱟᱜ ᱫᱚ ᱟᱢᱰᱟᱡᱽ ᱑᱐,᱐᱐᱐ ᱜᱟᱱ ᱦᱩᱭᱩᱜ᱾ ᱵᱦᱤᱱᱟᱹ ᱥᱚᱨᱥ ᱨᱮ ᱚᱱᱟ ᱠᱷᱚᱱ ᱦᱚᱸ ᱠᱚᱢ ᱜᱮᱠᱚ ᱩᱫᱩᱜ ᱮᱫᱟ ᱾
ᱜᱤᱨᱟᱹᱵᱟᱹᱥᱤ
ᱡᱟᱸᱦᱟᱸ ᱡᱟᱭᱜᱟ ᱨᱮ ᱛᱷᱚᱲᱟ ᱫᱤᱱ ᱜᱟᱱ ᱛᱟᱦᱮᱱ ᱵᱤᱨᱦᱚᱲ ᱫᱚ ᱛᱟᱱᱫᱟ ᱥᱮ ᱵᱟᱱᱫᱽ ᱵᱤᱨᱦᱚᱲ ᱠᱚ ᱢᱮᱛᱟᱣ ᱠᱚᱣᱟ᱾ ᱱᱚᱣᱟ ᱜᱟᱫᱮᱞ ᱨᱮᱫᱚ ᱢᱤᱤᱫ ᱜᱟᱱᱰᱟ ᱟᱫᱷᱟ ᱜᱟᱱ ᱰᱟᱹᱨ, ᱥᱟᱠᱟᱢ ᱥᱟᱹᱣᱲᱤ ᱛᱮ ᱵᱮᱱᱟᱣ ᱚᱲᱟᱜ ᱛᱟᱦᱮᱱᱟ᱾ ᱱᱩᱠᱩ ᱚᱲᱟᱜ ᱨᱮᱫᱚ ᱱᱟᱥᱮ ᱦᱟᱥᱟ ᱵᱷᱟᱡᱟᱱ, ᱟᱫᱚᱢ ᱞᱟᱞᱟᱭ ᱦᱟᱹᱛᱤᱭᱟᱹᱨ, ᱟᱫᱚᱢ ᱥᱮᱱᱫᱽᱨᱟᱩ ᱥᱤᱴᱟᱹᱯ ᱟᱨ ᱡᱷᱟᱹᱞᱤ, ᱵᱟᱵᱮᱨ ᱵᱮᱱᱟᱣ ᱡᱤᱱᱤᱥ, ᱦᱟᱴᱟᱜ ᱠᱷᱟᱹᱪᱞᱟᱹᱜ ᱟᱨ ᱮᱢᱟᱱ ᱛᱮᱭᱟᱜ ᱠᱚ᱾ ᱱᱟᱦᱟᱜ ᱫᱚ ᱵᱤᱨᱦᱚᱲ ᱠᱚᱣᱟᱜ ᱚᱲᱟᱜ ᱟᱰᱮ ᱯᱟᱥᱮ ᱨᱮ ᱮᱞᱩᱢᱚᱱᱤᱭᱟᱢ ᱟᱨ ᱤᱥᱯᱟᱛᱟ ᱮᱢᱟᱱ ᱧᱟᱢᱚᱜ ᱠᱟᱱᱟ᱾
ᱚᱱᱩ ᱟᱜᱟ
ᱚᱱᱩ ᱟᱜᱟ (ᱡᱟᱱᱟᱢ ᱓ ᱚᱜᱚᱥᱴ ᱑᱙᱔᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱚᱨᱚᱵᱽᱯᱟᱛᱤ ᱵᱮᱯᱟᱨ ᱛᱤᱨᱞᱟᱹ ᱟᱨ ᱥᱟᱶᱛᱟ ᱟᱹᱨᱤ ᱠᱟᱹᱢᱤᱭᱟᱹ ᱠᱟᱱᱟᱭ, ᱩᱱᱤᱫᱚ ᱑᱙᱙᱖ ᱥᱟᱞ ᱠᱷᱚᱱ ᱒᱐᱐᱖ ᱥᱟᱞ ᱫᱷᱟᱹᱵᱤᱡ ᱱᱚᱣᱟ ᱯᱟᱨᱥᱮᱛ ᱞᱮᱠᱟᱛᱮ ᱮᱱᱮᱨᱡᱤ ᱟᱨ ᱦᱚᱭᱦᱤᱥᱤᱫ ᱤᱱᱡᱤᱱᱤᱭᱟᱨᱤᱝ ᱵᱮᱯᱟᱨ, ᱛᱷᱚᱨᱢᱮᱠᱥ ᱨᱮᱱᱟᱜ ᱟᱹᱭᱩᱨ ᱟᱠᱟᱫᱟ ᱾ ᱱᱩᱭ ᱤᱨᱟᱹᱞ ᱟᱱᱟᱜ ᱟᱹᱰᱤ ᱠᱤᱥᱟᱹᱬ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟᱭ, ᱟᱨ  ᱒᱐᱐᱗ ᱥᱟᱞ ᱨᱮ ᱯᱷᱚᱨᱵᱽ ᱯᱚᱛᱨᱤᱠᱟ ᱞᱮᱠᱟᱛᱮ ᱜᱩᱴ ᱥᱚᱢᱯᱚᱛᱤ ᱦᱤᱥᱟᱹᱵᱛᱮ ᱔᱐ ᱟᱹᱰᱤ ᱠᱤᱥᱟᱹᱬ ᱥᱤᱧᱚᱛᱤᱭᱟᱹ ᱨᱤᱱᱤᱡ ᱴᱷᱟᱶ ᱠᱟᱱᱟᱭ ᱾ ᱩᱱᱤ ᱮᱥᱚᱪᱮᱢ ᱨᱤᱱᱤᱡ ᱚᱞ ᱞᱮᱰᱤᱡᱽ ᱣᱤᱝ, ᱚᱞ ᱞᱮᱰᱤᱡᱽ ᱞᱤᱜᱽ ᱦᱚᱛᱮᱛᱮ ᱢᱩᱢᱵᱟᱭ ᱣᱩᱢᱮᱱ ᱚᱯᱷ ᱫᱟ ᱰᱤᱠᱮᱰ ᱟᱪᱤᱣᱚᱨᱥ ᱟᱣᱟᱨᱰ ᱠᱷᱚᱱ ᱢᱟᱱ ᱠᱚ ᱪᱟᱞ ᱟᱫᱮᱭᱟ ᱾
ᱛᱷᱚᱨᱢᱮᱠᱥ ᱠᱷᱚᱱ ᱨᱤᱴᱟᱭᱤᱟᱨᱤᱝ ᱦᱩᱭ ᱛᱟᱭᱚᱢ, ᱩᱱᱤᱫᱚ ᱥᱟᱶᱛᱟ ᱟᱹᱨᱤ ᱠᱟᱹᱢᱤ ᱮᱦᱚᱵ ᱠᱮᱫᱟ, ᱟᱨ ᱒᱐᱑᱐ ᱥᱟᱞ ᱨᱮ ᱩᱱᱤ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱟᱶᱛᱟ ᱟᱹᱨᱤ ᱠᱟᱹᱢᱤ ᱞᱟᱹᱜᱤᱫ ᱯᱚᱫᱽᱢᱟ ᱥᱨᱤ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱾ ᱱᱩᱭ ᱱᱤᱴᱚᱜ ᱴᱤᱪ ᱯᱷᱚᱨ ᱤᱱᱰᱤᱭᱟ ᱨᱤᱱᱤᱡ ᱯᱟᱨᱥᱮᱛ ᱢᱮᱱᱟᱭᱟ ᱾ ᱩᱱᱤ ᱫᱤᱥᱚᱢ ᱜᱚᱢᱠᱮ ᱯᱨᱚᱛᱤᱵᱷᱟ ᱯᱟᱴᱤᱞ ᱦᱚᱛᱮᱛᱮ ᱒᱖ ᱮᱯᱨᱤᱞ ᱒᱐᱑᱒ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱽ ᱟᱜ ᱩᱥᱩᱞ ᱚᱲᱟᱜ ᱨᱟᱡᱽ ᱥᱚᱵᱷᱟ ᱞᱟᱹᱜᱤᱫ ᱛᱮ ᱧᱩᱛᱩᱢ ᱞᱮᱱ ᱛᱟᱦᱮᱸᱫ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ
ᱩᱱᱤ ᱫᱚ ᱵᱤᱮ ᱥᱟᱶ ᱜᱽᱨᱮᱡᱩᱣᱮᱥᱟᱱ ᱟᱠᱟᱫᱟ ᱾ ᱥᱮᱸᱴ ᱡᱮᱵᱤᱭᱟᱨᱥ ᱠᱚᱞᱮᱡᱽ, ᱢᱩᱢᱵᱟᱭ ᱠᱷᱚᱱ ᱠᱟᱹᱣᱰᱤ ᱟᱹᱨᱤ ᱨᱮ, ᱟᱨ ᱯᱨᱮᱥᱴᱤᱡᱚᱥ ᱴᱟᱴᱟ ᱥᱟᱶᱛᱟ ᱥᱟᱬᱮᱥ ᱤᱱᱥᱴᱤᱴᱭᱩᱴ (TISS), ᱢᱩᱢᱵᱟᱭ ᱠᱷᱚᱱ ᱴᱨᱤᱴᱢᱮᱱᱴ ᱟᱨ ᱥᱟᱭᱠᱤᱭᱮᱴᱨᱤᱠ ᱥᱟᱶᱛᱟ ᱠᱟᱹᱢᱤ ᱨᱮ ᱯᱚᱥᱴᱼᱜᱽᱨᱮᱡᱩᱣᱮᱥᱟᱱ ᱥᱟᱶ ᱾ ᱱᱩᱭ ᱯᱷᱩᱞᱵᱽᱨᱟᱭᱤᱴ ᱤᱥᱠᱚᱞᱟᱨ ᱦᱚᱸ ᱛᱟᱦᱮᱸ ᱠᱟᱱᱟᱭ ᱟᱨ ᱩᱱᱤᱫᱚ ᱯᱩᱱ ᱪᱟᱸᱫᱚ ᱫᱷᱟᱹᱵᱤᱡ ᱟᱢᱮᱨᱤᱠᱟ ᱨᱮ ᱯᱟᱲᱦᱟᱣ ᱞᱮᱜᱼᱟ ᱛᱟᱦᱮᱸᱫ ᱾
ᱠᱟᱹᱢᱤ
ᱚᱱᱩ ᱫᱚ ᱑᱙᱘᱕ ᱥᱟᱞ ᱨᱮ ᱛᱷᱚᱨᱢᱮᱠᱥ ᱨᱮ ᱟᱡᱟᱜ ᱠᱟᱹᱢᱤ ᱮᱦᱚᱵ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱑᱙᱙᱑ ᱥᱟᱞ ᱠᱷᱚᱱ ᱑᱙᱙᱖ ᱥᱟᱞ ᱫᱷᱟᱹᱵᱤᱡ ᱱᱚᱣᱟ ᱦᱚᱲ ᱥᱚᱸᱥᱟᱫᱷᱚᱱ ᱵᱤᱵᱷᱟᱜᱽ ᱨᱮᱱᱟᱜ ᱮ ᱟᱹᱭᱩᱨ ᱠᱮᱫᱟ ᱾ ᱡᱟᱶᱟᱭ ᱨᱳᱦᱤᱸᱴᱚᱱ ᱟᱜᱟ ᱵᱚᱸᱜᱟ ᱛᱟᱞᱟ ᱛᱟᱭᱚᱢ, ᱩᱱᱤᱫᱚ ᱒᱐᱐᱔ ᱥᱟᱞ ᱨᱮ ᱨᱤᱴᱟᱭᱤᱟᱨᱤᱝ ᱦᱩᱭ ᱛᱟᱭᱚᱢ ᱛᱷᱚᱨᱢᱮᱠᱥ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱯᱚᱫᱽ ᱮ ᱜᱚᱜ ᱠᱮᱫᱟ ᱟᱨ ᱟᱡᱤᱜ ᱵᱤᱴᱤ ᱟᱨ ᱠᱚᱢᱯᱟᱹᱱᱤ ᱨᱤᱱᱤᱡ ᱡᱚᱜᱚᱯᱟᱨᱥᱮᱛ ᱦᱚᱛᱮᱛᱮ ᱧᱟᱢ ᱠᱮᱫᱟ, ᱱᱮᱦᱚᱨ ᱯᱩᱫᱩᱢᱡᱤ ᱾ ᱚᱱᱩ ᱫᱚ ᱚᱱᱟ ᱚᱠᱛᱚ ᱠᱷᱚᱱ ᱠᱚᱢᱯᱟᱹᱱᱤ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱜ ᱵᱚᱨᱰ ᱨᱮ ᱵᱮᱱᱟᱣ ᱮᱱᱟ, ᱟᱨ ᱥᱟᱶᱛᱟ ᱟᱹᱨᱤ ᱠᱟᱹᱢᱤ ᱥᱟᱞᱟᱜ ᱡᱚᱲᱟᱣ ᱮᱱᱟ ᱾
ᱱᱤᱡᱟᱹᱨᱟᱜ ᱡᱤᱭᱚᱱ
ᱚᱱᱩ ᱟᱜ ᱵᱟᱯᱞᱟ ᱫᱚ ᱦᱟᱨᱣᱚᱨᱰ ᱵᱤᱡᱽᱱᱮᱥ ᱤᱥᱠᱩᱞ ᱠᱷᱚᱱ ᱜᱨᱮᱡᱩᱣᱮᱥᱚᱱ ᱨᱳᱦᱤᱸᱴᱚᱱ ᱟᱜᱟ ᱥᱟᱞᱟᱜ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱩᱱᱤᱫᱚ ᱢᱤᱫᱴᱟᱹᱝ ᱵᱤᱴᱤ ᱢᱮᱦᱚᱨ ᱟᱨ ᱵᱮᱴᱟ ᱠᱩᱨᱩᱥ ᱮ ᱡᱟᱱᱟᱢ ᱠᱮᱫᱮᱭᱟ ᱾ ᱨᱳᱦᱤᱸᱴᱚᱱ ᱑᱙᱙᱖ ᱥᱟᱞ ᱨᱮ ᱢᱤᱫ ᱢᱟᱨᱟᱝ ᱤᱥᱴᱨᱚᱠ ᱛᱮ ᱜᱚᱡ ᱮᱱᱟ, ᱟᱨ ᱢᱤᱫ ᱥᱮᱨᱢᱟ ᱠᱷᱚᱱ ᱠᱟᱹᱡ ᱫᱤᱱ ᱛᱟᱭᱚᱢ, ᱟᱡᱤᱜ ᱵᱮᱴᱟ ᱠᱩᱨᱩᱥ ᱒᱕ ᱥᱮᱨᱢᱟ ᱩᱢᱚᱨ ᱨᱮ ᱜᱚᱡ ᱮᱱᱟ ᱾  ᱛᱮᱦᱮᱧ, ᱚᱨᱱᱚᱵᱷᱟᱡᱽ 'ᱚᱱᱩ' ᱟᱜᱟ ᱫᱚ ᱯᱩᱱᱮ, ᱢᱚᱦᱟᱨᱟᱥᱴᱨᱚ ᱨᱮ ᱛᱟᱦᱮᱸᱱᱟᱭ ᱾
ᱟᱡᱤᱜ ᱵᱤᱴᱤ, ᱢᱮᱦᱚᱨ ᱯᱩᱫᱩᱢᱡᱤ ᱝᱚ ᱒᱐᱐᱔ ᱥᱟᱞ ᱨᱮ ᱟᱡ ᱥᱟᱞᱟᱜ ᱴᱮᱠ ᱚᱵᱷᱟᱨᱤᱡ ᱛᱷᱚᱨᱢᱮᱠᱥ ᱨᱤᱱᱤᱡ ᱱᱤᱛᱚᱜ ᱯᱟᱨᱥᱮᱛ ᱢᱮᱱᱟᱭᱟ ᱾ ᱱᱩᱭ ᱤᱱᱯᱤᱨᱤᱭᱚᱞ ᱠᱚᱞᱮᱡᱽ ᱚᱯᱷ ᱥᱟᱭᱤᱱᱥ ᱮᱱᱰ ᱴᱮᱠᱱᱚᱞᱚᱡᱤ, ᱞᱚᱱᱫᱚᱱ ᱠᱷᱚᱱ ᱠᱮᱢᱤᱠᱟᱞ ᱤᱱᱡᱤᱱᱤᱭᱟᱨᱤᱝ ᱨᱮ ᱯᱚᱥᱴᱼᱜᱨᱮᱡᱩᱣᱮᱥᱚᱱ ᱟᱠᱟᱫᱟ ᱟᱨ ᱥᱮᱯᱴᱮᱢᱵᱚᱨ ᱑᱙᱙᱐ ᱥᱟᱞ ᱨᱮ ᱛᱷᱚᱨᱢᱮᱠᱥ ᱨᱮ ᱥᱮᱞᱮᱫ ᱮᱱᱟ, ᱟᱨ ᱱᱩᱭ ᱫᱚ ᱥᱤᱧᱚᱛᱤᱭᱟᱹ ᱠᱟᱹᱨᱜᱟᱲ ᱠᱚᱱᱯᱷᱮᱰᱮᱨᱥᱚᱱ (CII) ᱯᱷᱮᱢᱤᱞᱤ ᱵᱤᱡᱽᱱᱮᱥ ᱯᱷᱚᱨᱚᱢ ᱟᱨ ᱭᱚᱝ ᱤᱱᱰᱤᱭᱚᱝ (YI) ᱨᱤᱱᱤᱡ ᱥᱚᱦᱮᱫ ᱦᱚᱸ ᱢᱮᱱᱟᱭᱟ ᱾
ᱨᱤᱭᱟᱞᱢᱤ
ᱨᱤᱭᱚᱞᱢᱤ (ᱤᱝᱞᱤᱥᱺ Realme)। ᱢᱤᱫ‌ ᱥᱮᱱᱡᱮᱱ ᱱᱮᱥᱰ ᱪᱤᱱ ᱨᱮᱱᱟᱜ ᱥᱢᱟᱨᱴᱯᱷᱳᱱ ᱵᱟᱱᱟᱣ ᱠᱟᱱᱟ ᱾
ᱛᱤᱨᱤᱭᱟᱹ
ᱛᱤᱨᱤᱭᱟᱹ ᱫᱚ ᱢᱤᱫ ᱞᱮᱠᱟᱱ ᱚᱝ ᱠᱟᱛᱮᱜ ᱥᱟᱰᱮ ᱵᱟᱱᱟᱢ ᱠᱟᱱᱟ᱾ ᱛᱤᱨᱞᱟᱹ ᱨᱮᱱᱟᱜ ᱡᱚᱱᱚᱲ ᱛᱩᱢᱟᱹᱞ ᱟᱠᱟᱫᱟ ᱤᱝᱞᱤᱥ ᱧᱩᱛᱩᱢ ᱫᱚ ᱯᱷᱞᱩᱴ (flute)᱾ ᱥᱤᱧᱚᱛ ᱩᱯᱚ-ᱢᱚᱦᱟᱫᱮᱥ ᱨᱮᱫᱚ ᱱᱤᱭᱟᱹ ᱛᱟᱹᱨᱤᱭᱟᱹ ᱵᱮᱱᱟᱣ ᱞᱟᱹᱜᱤᱫ ᱛᱮ ᱛᱚᱨᱞᱟ ᱢᱟᱛ ᱠᱚ ᱵᱮᱵᱦᱟᱨ-ᱟ᱾ ᱤᱠᱷᱟᱹᱱ ᱟᱫᱮᱠ ᱠᱚᱫᱚ ᱥᱚᱠ ᱠᱟᱛᱮᱜ ᱤᱥᱴᱤᱞ, ᱛᱟᱢᱟ, ᱢᱮᱲᱦᱮᱛ, ᱴᱤᱱ, ᱨᱩᱯᱟᱹ ᱮᱢᱚᱱ ᱦᱚᱸ ᱥᱚᱱᱟ ᱨᱮᱱᱟᱜ ᱯᱟᱭᱤᱯ ᱠᱚᱛᱮ ᱦᱚᱸ ᱱᱤᱭᱟᱹ ᱛᱟᱹᱨᱤᱭᱟᱹ ᱠᱚ ᱵᱮᱱᱟᱣ ᱟᱠᱟᱫᱟ ᱢᱮᱱ ᱛᱮ ᱧᱮᱞ ᱟᱠᱟᱱᱟ᱾ ᱱᱤᱭᱟᱹ ᱫᱚ ᱥᱮᱫᱟᱭ ᱨᱮ ᱨᱟᱹᱥᱠᱟᱣᱟᱱ ᱢᱟᱹᱱᱢᱤᱠᱚ ᱢᱟᱛ ᱯᱟᱭᱤᱯ ᱛᱮ ᱱᱤᱭᱟᱹ ᱛᱟᱹᱨᱤᱭᱟᱹ ᱠᱚ ᱵᱮᱱᱟᱣ ᱵᱟᱲᱟᱣ ᱟᱠᱟᱫᱟ᱾ ᱱᱤᱭᱟᱹ ᱨᱮᱫᱚ ᱮᱭᱟᱭ (᱗) ᱜᱚᱴᱟᱝ ᱵᱷᱩᱜᱟᱹᱜ ᱠᱚ ᱫᱚᱦᱚᱭᱟ, ᱟᱨᱦᱚᱸ ᱟᱫᱚᱢ ᱫᱚ ᱛᱟᱹᱨᱤᱭᱟᱹ ᱨᱮᱫᱚ ᱤᱨᱟᱹᱞ (᱘) ᱜᱚᱴᱟᱝ ᱵᱷᱩᱜᱟᱹᱜ ᱦᱚᱸ ᱧᱮᱞ ᱟᱠᱟᱱᱟ᱾ ᱱᱤᱭᱟᱸ ᱫᱚ ᱩᱴᱤ ᱢᱮᱱᱟᱜ ᱥᱟᱢᱟᱝ ᱨᱮ ᱚᱱᱠᱟᱱ ᱯᱟᱭᱤᱯ ᱞᱟᱹᱠᱛᱤᱜ-ᱟ᱾ ᱪᱮᱫᱟᱜ ᱥᱮ ᱥᱟᱝ ᱚᱝ ᱞᱮᱠᱷᱟᱱ ᱥᱟᱢᱟᱝ ᱨᱮ ᱛᱟᱨᱠᱚ ᱠᱟᱛᱮᱜ ᱛᱮᱭᱚᱢ ᱛᱮ ᱡᱮᱱᱚ ᱥᱮᱱᱚᱜ᱾ ᱟᱨ ᱚᱱᱟ ᱨᱮᱜᱮ ᱨᱟᱲ ᱫᱚ ᱦᱩᱭᱩᱜ-ᱟ᱾
ᱛᱟᱹᱨᱤᱭᱟᱹ ᱵᱮᱱᱟᱣ ᱨᱮᱱᱟᱜ ᱠᱟᱛᱷᱟ
ᱛᱟᱹᱨᱤᱭᱟᱹ ᱵᱮᱵᱟᱣ ᱛᱮ ᱵᱤᱥᱮᱥ ᱞᱮᱠᱟᱱ ᱢᱩᱞᱤᱢᱟᱛ ᱵᱟᱝᱛᱮ ᱱᱚᱞᱢᱟᱛ ᱞᱟᱹᱠᱛᱤᱭᱟ᱾ ᱟᱨ ᱚᱱᱟ-ᱫᱚ ᱥᱚᱢᱟᱱ ᱛᱟᱦᱮ ᱡᱟᱲᱩᱲ ᱠᱟᱱᱟ᱾ ᱯᱩᱨᱩᱛᱛᱚ ᱯᱟᱛᱞᱟ ᱵᱟ ᱞᱟᱣᱟᱨ ᱛᱟᱡᱮ ᱞᱮᱱᱠᱷᱟᱱ ᱛᱟᱹᱨᱤᱭᱟᱹ ᱨᱮᱱᱟᱜ ᱥᱟᱰᱮ ᱟᱹᱰᱤ ᱜᱮ ᱱᱟᱯᱟᱭ ᱟᱛᱮᱱᱚᱜ-ᱟ᱾ ᱯᱩᱭᱞᱩ ᱨᱮ ᱢᱟᱛ ᱫᱚ ᱥᱤᱛᱩᱝ ᱨᱮ ᱨᱟᱥᱮ ᱨᱚᱦᱚᱲ ᱦᱩᱭᱩᱜ-ᱟ᱾ ᱚᱱᱟ ᱛᱟᱭᱚᱢ ᱛᱟᱹᱨᱤᱭᱟᱹ ᱡᱚᱠᱷᱟ ᱠᱩᱴᱨᱟᱹ ᱦᱩᱭᱩᱜ-ᱟ ᱛᱟᱭᱚᱢ ᱟᱭᱰᱤᱭᱟᱹ, ᱯᱷᱤᱛᱟᱹ, ᱵᱟᱝᱛᱮ ᱥᱚᱝ ᱞᱮᱠᱟᱱ ᱡᱤᱱᱤᱥᱛᱮ ᱥᱚᱝ ᱠᱟᱛᱮᱜ ᱯᱮᱱᱥᱤᱞ ᱵᱟᱝᱨᱮ ᱪᱤᱱᱦᱟᱹ ᱩᱨᱩᱢᱚᱜ ᱞᱮᱠᱟ ᱡᱟᱦᱟᱱᱟᱜ ᱛᱮᱠᱚ ᱪᱤᱱᱦᱟᱹᱭᱟ᱾ ᱚᱱᱟ ᱛᱟᱭᱚ. ᱥᱮᱝᱜᱮᱞ ᱨᱮᱱᱟᱜ ᱮᱞᱟᱝ ᱨᱮ ᱢᱤᱫᱴᱟᱝ ᱰᱟᱹᱱᱦᱤ-ᱠᱚ ᱞᱚᱞᱚᱭᱟ ᱡᱟᱦᱟ-ᱫᱚ ᱚᱸᱰᱮ ᱵᱷᱩᱜᱟᱹᱜ ᱞᱟᱹᱜᱤᱛ᱾ ᱚᱱᱟ ᱛᱟᱭᱚᱢ ᱥᱟᱯᱟ ᱠᱟᱛᱮᱜ ᱟᱨᱦᱚᱸ ᱥᱤᱛᱟᱝ ᱨᱮᱠᱚ ᱛᱟᱥᱮ ᱨᱚᱦᱚᱲ-ᱟ᱾ ᱚᱱᱟ ᱛᱟᱭᱚᱢ ᱠᱚ ᱚᱨᱚᱝ ᱵᱤᱰᱟᱹᱣ-ᱟ ᱪᱮᱫᱞᱮᱠᱟ ᱦᱩᱭᱟᱠᱟᱱᱟ᱾
ᱟᱲᱟᱝ-ᱠᱚ
ᱛᱟᱹᱨᱤᱭᱟᱹ ᱢᱟᱛ ᱨᱮᱱᱟᱜ ᱠᱟᱱ ᱨᱮᱦᱚᱸ ᱥᱮᱨᱤᱧ ᱨᱮᱵᱟᱝ ᱮᱭᱟᱭ (᱗) ᱜᱚᱴᱟᱝ ᱟᱲᱟᱝ ᱵᱟ ᱨᱟᱹᱲ ᱢᱮᱱᱟᱜ-ᱟ (ᱥᱟ ᱨᱮ ᱜᱟ ᱢᱟ ᱯᱟ ᱫᱷᱟ ᱱᱤ)᱾ ᱟᱨ ᱥᱟᱨᱮᱡ ᱟᱠᱟᱱ ᱢᱚᱬᱮ ᱵᱷᱩᱜᱟᱹᱜ ᱫᱚ ᱟᱲᱟᱝ ᱨᱮᱱᱟᱜ ᱥᱮᱨ (ᱨᱟᱹᱲ), ᱢᱚᱡ-ᱮ ᱫᱚᱦᱚᱭᱟ᱾ ᱟᱨ ᱱᱤᱭᱟᱹ ᱨᱮᱫᱚ ᱑᱒ ᱜᱚᱴᱟᱝ ᱠᱟᱛᱮᱜ ᱜᱮ ᱟᱲᱟᱝ ᱦᱚᱸ ᱢᱮᱱᱟᱜ-ᱟ᱾
ᱟᱫᱚ ᱛᱟᱹᱨᱤᱭᱟᱹ ᱨᱮᱱᱟᱜ ᱟᱲᱝ ᱫᱚ ᱑᱒ ᱞᱮᱠᱟ ᱫᱚ ᱶᱟᱝ ᱵᱚᱫᱚᱞᱚ-ᱟ, ᱚᱱᱟᱛᱮ ᱵᱟᱥᱤᱣᱟᱞᱟ ᱑᱒ ᱜᱚᱴᱟᱝ ᱨᱟᱹᱲ-ᱚᱞᱟ ᱛᱤᱨᱤᱭᱟᱹ ᱜᱮᱭ ᱟᱮᱥᱱ ᱵᱟᱲᱟᱭᱟ᱾
ᱨᱤᱯᱩᱣᱟᱨᱤᱭᱟᱱ ᱯᱟᱹᱨᱥᱤ
ᱨᱤᱯᱩᱣᱟᱨᱤᱭᱟᱱ (ᱨᱤᱯᱩᱣᱟᱨᱤᱭᱟᱱ ᱯᱷᱨᱟᱝᱠᱳᱱᱤᱭᱟᱱ ᱦᱚᱸ ; ᱡᱚᱨᱢᱟᱱ: Ripuarisch) ᱫᱚ ᱯᱟᱪᱮ ᱛᱟᱞᱢᱟ ᱡᱚᱨᱢᱟᱱ ᱯᱟᱹᱨᱥᱤ ᱜᱩᱥᱴᱤ ᱨᱮᱭᱟᱜ ᱢᱤᱫ ᱡᱚᱨᱢᱟᱱ ᱪᱟᱸᱜᱟ ᱜᱩᱥᱴᱤ ᱠᱟᱱᱟ ᱾ ᱱᱚᱣᱟ ᱪᱟᱸᱜᱟ ᱯᱟᱹᱨᱥᱤ ᱜᱩᱥᱴᱤ ᱟᱢᱫᱟᱡᱽ ᱙᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱨᱚᱲᱼᱟ ᱾